

Να πέσει ο φράχτης 
στον Έβρο 



■ Αγώνας διάρκειας 
ενάντια στα Μνημόνια 


Εργαζόμενοι 
Κάτω τα χέρια 
από τα λιμάνια 

σελ.4 


Ασφαλιστικό 
Πόρισμα «σοφών» 
κανίβαλων 

σελ. 7 


Παλαιστίνη 
Η «Ιντιφάντα των 
μαχαιριών» 

σελ. 13 


Φοιτητές 

Διεθνής ξεσηκωμός 
ενάντια στα 
δίδακτρα 

σελ. 14 


Κάτω τα χέρια από το Κοινωνικό Κέντρο της Τσαμαδού 15 


Το “κράτος έκτακτης ανάγκης” που με 
τόσο ζήλο οικοδόμησαν, Παπανδρέου, Πα- 
παδήμος και Σαμαροβενιζέλοι είναι εδώ 
και δηλώνει βροντερά παρών και δείχνει 
πως έχει “γερή μνήμη” όταν πρόκειται για 
τους αγωνιστές και το εργατικό κίνημα. 
Ενώ χαρίζονται χρέη σε εκατοντάδες με¬ 
γαλοκαρχαρίες, ενώ απαλλάσσονται από 
κάθε είδους κατηγορίες 4 ευυπόληπτοι επι¬ 
χειρηματίες” και σύγχρονοι μαυραγορίτες, 
σέρνονται στα δικαστήρια αγωνιστές με 
ανυπόστατες κατηγορίες. Την Δευτέρα 9 
Νοεμβρίου 2015 τα μέλη του Στεκιού Με¬ 
ταναστών και του Δικτύου για τα Πολιτικά 
και Κοινωνικά Δικαιώματα, Λ. Βουρεκάς, 
Ν. Γιαννόπουλος και Γ. Μανιάτης, δικά¬ 
ζονται για την κατάληψη του κτιρίου της 
οδού Τσαμαδού 15 στα Εξάρχεια, η οποία 
πραγματοποιήθηκε τον Νοέμβριο του 
2009. 

Το ερειπωμένο κτίριο της Τσαμαδού 15 
ανήκει στο Δρομοκαΐτειο. Έως το 2005 
στέγαζε ένα μπαρ το οποίο έκλεισε αφήνο¬ 
ντας πολλά χρέη. Με ανυπολόγιστες ώρες 
εργασίας αγωνιστές και κάτοικοι της περι¬ 
οχής μετέτρεψαν το εγκαταλειμμένο ερεί¬ 
πιο της Τσαμαδού 15 σε ένα ζωντανό κοι¬ 
νωνικό χώρο. Ήρθαν μάλιστα και σε επι¬ 


κοινωνία με τους εργαζόμενους στο Δρο- 
μοκαϊτιο και πρότειναν να λειτουργήσει ο 
χώρος ως καφενείο από τους ίδιους τους 
αποασυλοποιούμενους ασθενείς θέλοντας 
να συμβάλουν έμπρακτα στην επανένταξη 
τους στην κοινωνία, αφού είναι αφημένοι 
στην μοίρα τους από το κράτος. Παρότι 
γιατροί και εργαζόμενοι συμφωνούσαν σε 
αυτή την κίνηση, το Δ.Σ του Δρομοκαϊτιου, 
παρότι δεν έβρισε κανέναν να νοικιάσει το 
κτίριο, προχώρησε στην εκδικητική δικα¬ 
στική ενέργεια. Όσο λιγότερο ενδιαφέρον 
επέδειξε για το ρημαγμένο κτίριο τόσο πε¬ 
ρισσότερο ζήλο επέδειξε ενάντια στην γεν¬ 
ναία πρωτοβουλία να “αναστηθεί” ο χώ¬ 
ρος και να επιτελέσει ένα κοινωνικό έργο. 

Σήμερα το κτίριο της Τσαμαδού 15 έχει 
αναδειχτεί σε έναν Κοινωνικό Χώρο με 
πολύ σημαντική κοινωνική και αλληλέγ¬ 
γυα δράση γύρω από πολύ σημαντικά ζη¬ 
τήματα. Στο χώρο αυτό πραγματοποιού¬ 
νται μαθήματα ελληνικών σε μετανάστες 
από την ομάδα δασκάλων «τα Πίσω Θρα¬ 
νία», οργανώνονται συζητήσεις και κινη¬ 
ματικές διαδικασίες που αφορούν όχι μόνο 
τους κατοίκους των Εξαρχείων αλλά και 
εκατοντάδες εργαζόμενους και αγωνιστές 
του κινήματος. Σε μόνιμη βάση στεγάζει τη 


συλλογική κουζίνα Π-εΕοί, το Παιδικό Στέ¬ 
κι, δεκάδες πρωτοβουλίες αλληλεγγύης σε 
πρόσφυγες και μετανάστες. 

Να απαλλαγούν από τις κατηγορίες και 
να αθωωθούν οι τρεις αγωνιστές! Στα πρό¬ 
σωπα τους διώκονται οι αξίες της αλλη¬ 
λεγγύης και της συντροφικότητας, οι μα¬ 
χητικοί αγώνες των εργαζομένων και των 
κινημάτων της τελευταίας πενταετίας ενά¬ 
ντια στην μνημονιακή βαρβαρότητα. Να 
παλέψουμε με την ενότητα των αγώνων 
μας να σπάσουμε την φίμωση και τρομο¬ 
κράτηση κοινωνικών χώρων, κοινωνικών 
και πολιτικών οργανώσεων της τάξης μας 
και αγωνιστών ενάντια στον νεομνημονι- 
ακό αγριανθρωπισμό του ΣΥΡΙΖΑ και του 
αναδυόμενου κράτους έκτακτης ανάγκης. 

- Αμεση απαλλαγή κατηγοριών και 
αθώωση των τριών αγωνιστών. 

- Κάτω τα χέρια από Κοινωνικό 
Κέντρο της Τσαμαδού 15. 

- Κάτω το νεομνημονιακό κράτος 
έκτακτης ανάγκης. 

- Μαχητική υπεράσπιση των 
δημοκρατικών ελευθεριών και των 
πολιτικών δικαιωμάτων. 









































Να οργανώσουμε την αντίσταση 
Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς οι εργαζόμενοι, οι νέοι, τα φτωχά λαϊκά στρώματα, 
βιώνουμε καθημερινά την απίστευτα σκληρή επίθεση του κεφα¬ 
λαίου στα κοινωνικά και πολιτικά δικαιώματα, στις ατομικές ελευ¬ 
θερίες και την ποιότητα ζωής. Με την ιδιωτικοποίηση των δημό¬ 
σιων υπηρεσιών και των κοινωνικών αγαθών, την εμπορευματο- 
ποίηση/διάλυση των συστημάτων υγείας, παιδείας και κοινωνι¬ 
κής ασφάλισης. Τις φαραωνικές ανισότητες με τον ανεξέλεγκτο 
πλουτισμό μιας δράκας καπιταλιστών και χρυσοδάκτυλων της 
αγοράς χάρη στην υπερεκμετάλλευση και καταπίεση της εργασί¬ 
ας, στην λεηλασία της δημόσιας περιουσίας και των λαϊκών απο¬ 
ταμιεύσεων. Την καταπάτηση της ανθρώπινης αξιοπρέπειας, τον 
εκφυλισμό των ηθικών, πνευματικών και πολιτιστικών αξιών και 
συνολικά την αποσύνθεση της οικονομίας και της κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον νε¬ 
οφιλελευθερισμό, την εκμετάλλευση, την καταστολή, την κατα¬ 
στροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσου¬ 
με το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγά¬ 
λες επιλογές -ενέργεια, βιομηχανία, διατροφή, περιβάλλον, πο¬ 
λιτισμός- σ' ένα δημοκρατικό σχεδίασμά. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές αξί¬ 
ες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. 
Να στρατευτούμε στον αγώνα για να υπερασπιστούμε την εργα¬ 
σία, το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές των 
αστικών κομμάτων (Ν.Δ., ΠΑΣΟΚ) και του καπιταλισμού/ιμπε- 
ριαλισμού. Να παλέψουμε για την ενότητα του κινήματος μέσα 
στους αγώνες στη βάση της ταξικής ανεξαρτησίας. Να δημιουρ¬ 
γήσουμε και να στηρίξουμε συσπειρώσεις αντίστασης και επι¬ 
τροπές αγώνα σε κάθε σωματείο, σύλλογο, τόπο δουλειάς, σχο¬ 
λείο, σχολή, γειτονιά και κοινότητα. Να οικοδομήσουμε μια ισχυ¬ 
ρή αντικαπιταλιστική δύναμη μέσα στο εργατικό/συνδικαλιστι- 
κό κίνημα και τα κοινωνικά κινήματα. Να χτίσουμε την δική μας 
μαζική εργατική, επαναστατική οργάνωση, πραγματικό εργαλείο 
στην πάλη μας για την σωτηρία από τους νεοφιλελεύθερους κα¬ 
πιταλιστές και ιμπεριαλιστές. Να στρατευτούμε στην υπόθεση 
της Ο.Κ.Δ.Ε. και του επαναστατικού μαρξισμού, στην οικοδόμη¬ 
ση του παγκόσμιου κόμματος της σοσιαλιστικής επανάστασης, 
την 4 η Διεθνή. 


2 Εργατική Πάλη 


Νοέμβριος 2015 


Κυκλοφορεί από τις εκδόσεις ΕΡΓΑΤΙΚΗ ΠΑΛΗ 

Εισαγωγή στΐ/ν Πολιτική 

Οικονομία 

Συγγραφέας: Πιερ Σαλαμά - Ζακ Βαλιέ 
Χρονολογία έκδοσης: Μάιος 2015 
Σελίδες: 227 
Τιμή: 7 ευρώ 



Μετά την εξάντληση της πρώτης 
έκδοσης, οι εκδόσεις «Εργατική Πάλη» 
επανεκδίδουν το βιβλίο «Εισαγωγή 
στην πολιτική οικονομία». Είναι ίσως 
το καλύτερο και πιο ολοκληρωμένο 
έργο, που έχει εκδοθεί στη χώρα μας 
πάνω σε αυτό το θέμα. 

Η μελέτη της μαρξιστικής πολιτικής 
οικονομίας είναι αναγκαία προϋπόθεση 
για την συγκρότηση των αγωνιστών, 
για να γνωρίσει κάποιος τον Μαρξισμό 
γιατί αποτελεί βασικό συστατικό μέρος 
της μαρξιστικής θεωρίας. 


Το βιβλίο αυτό είχε εκδοθεί και 
παλαιότερα (από άλλες εκδόσεις) 
αλλά έλειπαν σημαντικά κομμάτια. 
Όσα σχετίζονταν -άραγε κατά τύχη- 
με τον Λ. Τρότσκι, την πολιτική των 
σταλινικών και τη Διαρκή Επανάσταση. 
Η παρούσα έκδοση είναι πλήρης και 
δίνει ολοκληρωμένα τις απόψεις των 
συγγραφέων. 

Από τον πρόλογο 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 


Πού θα βρείτε την εφημερίδα 

ΕΡΓΑΤΙΚΗ ΠΑΛΗ 

Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-ιη&ίΐΐ 6Γ§αίί1άρα1ί@ο]«ΐ0.§Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.θ1«ΐ€.2Γ, €-ΙΏίΐΐ1: €Γ§αΙΐΚΐρα1ΐ@θΚ(ΐ€.2Γ 












































Νοέμβριος 2015 


Η άΠΟΨή ΜΑΣ 


Εργατική Πάλη 3 


Έμπρακτη αλληλεγγύη σε 
πρόσφυγες/μετανάστες 

Να πέσει ο φράχτης στον Έβρο! 


Η ιδέα να πέσει μονομερώς 
ο φράχτης στον Εβρο εί¬ 
ναι ιδέα κάποιων που δεν 
έχουν ιδέα». Αυτό δήλωσε ο Τσίπρας, 
κατά την επίσκεψή του στη Λέσβο, 
όπου «ξενάγησε» τον πρόεδρο του 
Ευρωπαϊκού Κοινοβουλίου Μάρτιν 
Σουλτς. Οι δυό τους επισκέφτηκαν το 
«κέντρο ταυτοποίησης» της Μόρια και 
περιηγήθηκαν στους προσφυγικούς 
καταυλισμούς στον Καρά Τεπέ. Η συ¬ 
νάντηση ολοκληρώθηκε με διάφορα 
«ανθρωπιστικά» τσιτάτα του Τσίπρα, 
στο ρόλο ενός σύγχρονου βοναπάρτη, 
αγνοώντας την πραγματικότητα και με 
τόνους υποκρισίας, δηλώνοντας πως 
«Το έγκλημα πρέπει να σταματήσει... 
Το όραμα το δικό μας είναι μια Ευρώπη 
χωρίς φράχτες, χωρίς σύνορα». 

Οι δηλώσεις αυτές έγιναν την στιγ¬ 
μή που το Αιγαίο έχει μετατραπεί σε 
υγρό τάφο, όπου καθημερινά χάνονται 
μαζικά πρόσφυγες, που προσπαθούν 
να ξεφύγουν από τη βαρβαρότητα του 
πολέμου. Όσοι απ’ αυτούς επιβιώνουν 
και καταφθάνουν στα νησιά του Αιγαί¬ 
ου, βρίσκονται αντιμέτωποι με μία νέα 
οδύσσεια. Υπολογίζεται πως 20.000 
βρίσκονται εγκλωβισμένοι στα ελλη¬ 
νικά νησιά. Στοιβάζονται σε «κέντρα 
υποδοχής», λιμάνια, κοντέινερ, ακόμη 
και στον δρόμο όπου εκτίθενται σε 
κάθε είδους κακουχίες, κινδύνους, ακό¬ 
μη και σε σεξουαλική βία. Στις περισ¬ 
σότερες περιπτώσεις δεν πληρούνται 
καν οι στοιχεώδεις κανόνες υγιεινής 
και προστασίας, καθώς η παροχή νερού 
και αποχευτικού δίκτυου είναι εξαιρετι¬ 
κά περιορισμένη. 

Εθελόντρια γιατρός στον καταυλι¬ 
σμό της Μόρια στη Λέσβο μεταφέρει 
εικόνες που τσακίζουν, από την καθη¬ 
μερινότητα των προσφύγων: «Υπάρ¬ 
χουν χιλιάδες παιδιά εδώ και τα πό¬ 
δια τους κυριολεκτικά σαπίζουν, δεν 
μπορούν να κρατηθούν στεγνά, έχουν 
υψηλούς πυρετούς και στέκονται μέσα 
στη βροχή για μέρες. Έχετε ένα μήνα... 
και στη συνέχεια όλοι αυτοί οι άνθρω¬ 
ποι θα είναι νεκροί»... «οι πρόσφυγες 


καίνε πλαστικές σακούλες για να κρα¬ 
τηθούν ζεστοί, δεν έχουν τίποτα άλλο, 
παγώνουν μέχρι θανάτου, και οι καπνοί 
από τις σακούλες σιγά σιγά τους δη¬ 
λητηριάζουν, παρακαλούμε να σταλεί 
βοήθεια». 

Ηθικοί και φυσικοί αυτουργοί για 
τις χιλιάδες δολοφονίες μεταναστών/ 
προσφύγων, καθώς και για το μεγα¬ 
λύτερο μεταναστευτικό κύμα που ζει η 
ανθρωπότητα μετά τον Β'ΠΠ, δεν εί¬ 
ναι άλλοι από τους κατά τ’ άλλα «πο¬ 
λιτισμένους» και «ανθρωπιστές» Ευρω¬ 
παίους ιμπεριαλιστές, το ΝΑΤΟ και την 
πολεμοκάπηλη πολιτική τους. Χύνουν 
κροκοδείλια δάκρυα για το χαμό αυ¬ 
τών των ανθρώπων και την ίδια στιγμή 
επεμβαίνουν στην Αφρική και Μέση 
Ανατολή (Συρία, Ιράκ, Αφγανιστάν, Λι¬ 
βύη, Ερυθραία, Νιγηρία κ.ά.). Καυχιού¬ 
νται για τον «πολιτισμό» και τις «αξίες» 
τους, βάφοντας παράλληλα τα χέρια 
τους με το αίμα αυτών των λαών. Τον 
Σεπτέμρη, η Ε.Ε. υποτίθεται συμφώνη¬ 
σε να μεταφέρει/δεχτεί στο εσωτερικό 
της 160.000 μετανάστες, αλλά μέχρις 
στιγμής μόλις 86 έχουν μεταφερθεί από 
την Ιταλία και άλλοι 30 από την Ελλά¬ 
δα! 

Η ιμπεριαλιστική, ρατσιστική βαρ- 
βαρότητά τους δεν σταματά εκεί, κα¬ 
θώς με διάφορα προσχήματα («υπερ- 
χείλιση» μεταναστών, καταπολέμηση 
των «διακινητών δουλεμπόρων-τρο- 
μοκρατών» κ.λπ.), αποφασίζουν την 
επιπλέον ενίσχυση των μηχανισμών 
καταστολής προσφύγων και μετα¬ 
ναστών (ΕΚΟΝΤΕΧ, ΕιαΓοροΙ κ.λπ.). 
Επεμβάσεις κατάληψης και καταστρο¬ 
φής των δουλεμπορικών σκαφών, αυ- 
στηροποίηση των διαδικασιών από¬ 


κτησης ασύλου και διαδικασίες επανα¬ 
πατρισμού ίάδΐ-Ιτ&οΕ, είναι κάποια από 
τα μέτρα που ήδη έχουν αποφασίσει, 
ενώ μυστικό δεν αποτελεί η δημιουρ¬ 
γία, στα νότια παράλια της Ευρώπης 
μιας τεράστιας αλυσίδας στρατοπέ¬ 
δων συγκέντρωσης, για τη φυλάκιση 
(«φιλοξενία» κατά την επαίσχυντη 
ρητορική τους!) των μεταναστών. Πιο 
ειδικά, από τον Οκτώβρη έχει τεθεί σε 
εφαρμογή από την Ε.Ε.- η επιχείρηση 
«Σοφία», που αποτελεί ένα νέο κύκλο 
πολέμου απέναντι στους μετανάστες. 
Το όνομα της επιχειρήσης δώθηκε από 
το όνομα ενός βρέφους από τη Λιβύη, 
που γεννήθηκε σε πλοίο της Ε.Ε., αφού 
είχε περισυλλέγει η μητέρα του από τα 
νερά της Μεσογείου, κοντά στις ακτές 
της Λιβύης. Σαν τα δεκάδες μωρά που 
πνίγονται καθημερινά στο Αιγαίο ή 
κομματιάζονται στο αίσχος του τείχους 
του Έβρου. 

Η επιχείρηση περιλαμβάνει για 
πρώτη φορά την ενεργοποίηση πολεμι¬ 
κών πλοίων για τον εντοπισμό και την 
εκτροπή πλοιαρίων, τα οποία θεωρού¬ 
νται ύποπτα για τη διακίνηση μετανα¬ 
στών. Τα ευρωπαϊκά πολεμικά πλοία 
θα μπορούν να εκτελούν νηοψίες, να 
προχωρούν σε κατασχέσεις, να ζητούν 
αλλαγή πορείας ή ακόμη και να κατα¬ 
στρέφουν -«υπό αυστηρές προϋποθέ¬ 
σεις»- πλοία που χρησιμοποιούνται 
από διακινητές. Παράλληλα, θα έχουν 
την εξουσιοδότηση να προβαίνουν σε 
συλλήψεις, με την προϋπόθεση όμως 
να μην εισέρχονται στα χωρικά ύδατα 
κρατών εκτός Ε.Ε. (π.χ. Λιβύη). Στόχος 
τους προφανώς είναι η με κάθε τρόπο 
διείσδυση στη Λιβύη και κατ’ επέκταση 
η παρουσία ευρωπαϊκών μισθοφορικών 


στρατιωτικών δυνάμεων σε Βόρεια 
Αφρική και Μέση Ανατολή, στοχεύο¬ 
ντας κυρίως στη Ανατολική Μεσόγειο. 

Ταυτόχρονα προχωρά η δημιουρ¬ 
γία των λεγομένων “Ηοί δροίδ” Για τη 
διασφάλιση των εξωτερικών συνόρων 
της Ε.Ε. και αφετέρου την ελεγχόμενη 
πύλη εισόδου, υποστηρίζουν οι κυρί¬ 
αρχοι των Βρυξελών. Δηλαδή, για να 
ορθώσουν ένα ακόμα τείχος στους κο¬ 
λασμένους της γης, που στοιβάζονται 
στα σύνορα του «ευρωπαϊκού πολιτι¬ 
σμού». Μάλιστα έχει ανακοινωθεί η 
άμεση αποστολή εκατό «ειδικών» από 
την Αυστρία (από την αστυνομία, τις 
ένοπλες δυνάμεις και άλλους τομείς 
της αυστριακής διοίκησης), στα εξωτε¬ 
ρικά σύνορα της Ευρωπαϊκής Ένωσης, 
μαζί με άλλους «ειδικούς» της Ε.Ε., για 
να λειτουργήσουν τα Ηοί δροίδ. 

Τεράστιες είναι οι ευθύνες της νε- 
ομνημονιακής κυβέρνησης ΣΥΡΙΖΑ/ 
Τσίπρα, που όχι μόνο έχει υποταχθεί 
πλήρως στις μισάνθρωπες και ρατσι¬ 
στικές πολιτικές της Ε.Ε αλλά δεν δι¬ 
στάζει να τις εφαρμόσει κιόλας! 

Απέναντι στις «λύσεις» των δολο¬ 
φόνων Ε.Ε/ΝΑΤΟ, στο μισαλλόδο και 
ρατσιστικό δηλητήριο που φτύνουν, 
εμείς οι εργαζόμενοι, άνεργοι και νέοι 
πρέπει να υπερασπιστούμε τα ταξικά 
μας αδέρφια. Με τη δική μας κινητο¬ 
ποίηση και οργάνωση, με επιτροπές και 
δομές αλληλεγγύης, να κάνουμε δικό 
μας θέμα την έμπρακτη υποστήριξη 
των προσφύγων και των μεταναστών. 
Να ξεσηκωθούμε ενάντια στις ρατσι¬ 
στικές, ιμπεριαλιστικές, κατασταλτικές 
πολιτικές (απαραίτητο συμπλήρωμα 
της δικτατορίας των τραπεζιτών και 
του μεγάλου κεφαλαίου), που θέλουν 
τους εργάτες, ντόπιους και μετανάστες, 
θυσία στο βωμό της καπιταλιστικής 
κρίσης. Να επιβάλλουμε το γκρέμισμα 
του τείχους του αίσχους στον Έβρο, 
τη διάλυση της ΕΚΟΝΤΕΧ, το άνοιγ¬ 
μα των συνόρων για την ελεύθερη και 
οργανωμένη μετακίνηση των μετανα¬ 
στών/προσφύγων, τη νομιμοποίηση με 
ίσα δικαιώματα όλων των μεταναστών. 



Η καπιταλιστική βαρβαρότητα... 

με την γλώσσα των αριθμών 


Η επισιτιστική ανασφάλεια στα 

ελληνικά σχολεία, με λιποθυ¬ 
μίες πεινασμένων μαθητών, εμ¬ 
φανίστηκε ως φαινόμενο που 
πήρε ανησυχητικές διαστάσεις στην αρχή 
της κρίσης και των μνημονίων. Σήμερα, το 
πρόβλημα συνεχίζει να υφίσταται και μάλι¬ 
στα διογκώνεται. Εκτιμάται ότι το ποσοστό 
των μαθητών στα σχολεία της χώρας, τους 
οποίους απειλεί η επισιτιστική ανασφάλεια, 
με σοβαρές συνέπειες στη σωματική και ψυ¬ 
χική τους υγεία, τη μαθησιακή διαδικασία και 
τη νοητική τους ανάπτυξη, είναι μεγαλύτερο 
από 55%. Ο εκτιμώμενος αριθμός μαθητών, 
που διαβιούν κάτω από το όριο της φτώ¬ 
χειας, ανέρχεται σε 452.000 (στοιχεία 2014). 
Ο αριθμός αυτών που αντιμετωπίζει ιδιαίτερα 
υψηλή επισιτιστική ανασφάλεια ανέρχεται σε 
222.000. Ένας στους έξι μαθητές αντιμετωπί¬ 
ζει προβλήματα σωματικής υγείας και ένας 
στους τέσσερις προβλήματα συναισθηματι¬ 
κής υγείας. 


Η απόδοση της Ελλάδας στην απασχόληση τον Σεπτέμβριο 
ήταν η δεύτερη χειρότερη των τελευταίων 15 ετών. Συγκε¬ 
κριμένα, χάθηκαν 13.003 θέσεις μισθωτής απασχόλησης, 
που ήρθαν να προστεθούν στο ήδη αρνητικό ισοζύγιο 
προσλήψεων/απολύσεων των προηγούμενων μηνών. Σε σχέση με τον 
Σεπτέμβριο του 2014 (όπου το αρνητικό ισοζύγιο ήταν 3.960 θέσεις ερ¬ 
γασίας), καταγράφεται αύξηση των απολύσεων κατά 9.043. Τα στοι¬ 
χεία του συστήματος «Εργάνη» δείχνουν ότι στο εννεάμηνο Ιανουα- 
ρίου-Σεπτεμβρίου 2015, το ισοζύγιο είναι θετικό κατά 173.021 θέσεις 
απασχόλησης, καθώς πραγματοποιήθηκαν 1.341.392 προσλήψεις, ενώ 
καταγράφηκαν και 1.168.371 απολύσεις. Όμως, συγκριτικά με το ίδιο 
διάστημα του 2014, όταν το ισοζύγιο ήταν θετικό κατά 186.923 θέσεις 
εργασίας, προκύπτει μείωση 13.902 θέσεων απασχόλησης. Τους τρεις 
μήνες που τέθηκαν σε ισχύ τα εαρίΗΐ εοηίΓοΙδ και επιδεινώθηκε το οι¬ 
κονομικό και πολιτικό κλίμα, πραγματοποιήθηκαν 30.102 περισσότε¬ 
ρες απολύσεις από προσλήψεις (16.658 τον Ιούλιο, 441 τον Αύγουστο, 
13.003 τον Σεπτέμβριο). Ακόμη καταγράφεται η επικράτηση της μερι¬ 
κής έναντι της πλήρους απασχόλησης. Συγκεκριμένα, σε σχέση με τον 
Σεπτέμβριο του 2014, διαπιστώνεται μείωση της πλήρους απασχόλησης 
από το 42,25% (2014) στο 38,15%, αύξηση της μερικής απασχόλησης 
κατά 15,46% και αύξηση της εκ περιτροπής απασχόλησης κατά 7,71%. 


Σ ύμφωνα με μελέτη στις 
ΗΠΑ, οι 100 επικεφαλής 
αμερικανικών επιχειρή¬ 
σεων, μερικοί από τους 
οποίους βρίσκονται εν ενεργεία, 
λαμβάνουν συντάξεις ίσες με αυ¬ 
τές που παίρνουν 50 εκ. νοικοκυ¬ 
ριά στις ΗΠΑ, δηλαδή σχεδόν οι 
μισές οικογένειες της χώρας. Συ¬ 
νολικά, το «κομπόδεμα» των 100 
αφεντικών που έχουν τα μεγαλύ¬ 
τερα συνταξιοδοτικά ταμεία ανέρ¬ 
χεται σε 4,9 δισ. δολάρια, αρκετά 
για να λαμβάνουν σχεδόν 280.000 
δολάρια το μήνα «μέχρι το τέλος 
της ζωής τους». Επίσης, εκτιμάται 
ότι το ποσό αυτό ισοδυναμεί με τα 
ποσά που έχουν αποταμιεύσει για 
τις συντάξεις τους τα 116 εκ. των 
Αμερικανών που αποτελούν το 
φτωχότερο τμήμα του πληθυσμού. 






































4 Εργατική Πάλη 


ΕΡΓΑΖΟΜΕΝΟΙ 


Νοέμβριος 2015 


Κάτω τα χέρια από τα λιμάνια! 



Κ υβέρνηση-ΤΑΙΠΕΔ θέλουν να ξεπουλήσουν 
σε «τιμή ευκαιρίας» τα μεγαλύτερα λιμά¬ 
νια της χώρας σε Πειραιά και Θεσσαλονίκη 
(ΟΛΠ, ΟΛΘ) και μάλιστα γρήγορα, ώστε να 
δείξουν στους δανειστές πόσο «φερέγγυοι» είναι, ξεκα¬ 
θαρίζοντας τι θα ακολουθήσει με όλη τη δημόσια περι¬ 
ουσία. 

Το έγκλημα της ιδιωτικοποίησης 

ΟΛΠ και ΟΛΘ μέχρι το 1999 ήταν οργανισμοί απο¬ 
κλειστικά δημόσιας διοίκησης. Το 1999, παρά την αντί¬ 
θεση των εργαζομένων, οι «εκσυγχρονιστές» του Σημίτη 
μετέτρεψαν τα λιμάνια σε Α.Ε. του Δημοσίου, όπου πλέ¬ 
ον το 25% των μετοχών διατέθηκε μέσω του χρηματιστη¬ 
ρίου στους γνωστούς «επενδυτές». 

Παρότι τα λιμάνια, όσο βρίσκονταν στα χέρια του 
Δημοσίου, ήταν διαχρονικά κερδοφόρα, το 2006 η κυ¬ 
βέρνηση Καραμανλή αποφάσισε την παραχώρηση της 
προβλήτας II του ΟΛΠ - του πιο κερδοφόρου κομμα¬ 
τιού, που κάνει τον Πειραιά διεθνές κέντρο διακίνησης 
κοντέινερ. Το 2008 υπογράφηκε σύμβαση παραχώρησης 
των προβλητών II και III με την Θοδοο. Το 2012 μετα¬ 
φέρθηκαν μετοχές απ’ το Δημόσιο στο ΤΑΙΠΕΔ, το 2014 
μπήκε για ξεπούλημα και η προβλήτα III. 

Μια πηγή εσόδων του ελληνικού Δημοσίου ήταν το 
ενοίκιο για την παραχώρηση των προβλητών, ποσό που 
πήγαινε κατευθείαν στον ΟΛΠ. Σύμφωνα με πληροφο¬ 
ρίες, το ποσό ανερχόταν το 2014 σε 36,4 εκ. ευρώ, ενώ 
η πρόβλεψη για το 2018 ήταν 75 εκ. και για το 2021 110 
εκ.. Στο σύνολο της 35ετίας το εγγυημένο αντάλλαγμα 
θα έφτανε τα 4,3 δισ. Το Δημόσιο έχει παραχωρήσει το 
ενοίκιο στον ΟΛΠ και όχι στον Κρατικό Προϋπολογισμό 
και αρκείται να λαμβάνει μόνο το 2% επί του ετήσιου 
τζίρου του ΟΛΠ. Αντί δηλαδή να παίρνει απευθείας 36,4 
εκ. ευρώ, εισπράττει μόλις 2 εκ. ευρώ! Με το ολοκλη¬ 
ρωτικό ξεπούλημα του ΟΛΠ, τα ποσά αυτά θα χαθούν, 
καθώς το ενοίκιο θα το λαμβάνει ο νέος ιδιοκτήτης. Αν 
μάλιστα κερδίσει τον επικείμενο διαγωνισμό η κινεζική 
Οοδεο, τότε είναι πιθανόν να καταβάλλει ενοίκια που θα 
εισπράττει η ίδια επιχείρηση! 

Το 2014, ο ΟΛΠ εμφάνισε κέρδη για 5 η συνεχόμενη 
χρονιά, παρά το δυσμενές (εθνικό και διεθνές) περιβάλ¬ 
λον της κρίσης. Αναιρείται έτσι κάθε «επιχείρημα» της 
κυβέρνησης, των μνημονιακών και νεοφιλελεύθερων, 
για «όφελος του Δημοσίου»! Για να προχωρήσει η δια¬ 
δικασία πώλησης του 51% των μετοχών του ΟΛΠ, τρο¬ 
ποποιείται η σύμβαση. Μόλις αυτό ολοκληρωθεί από το 
ΤΑΙΠΕΔ, θα επικυρωθεί στη Βουλή, για να καταθέσουν 
μετά προσφορές οι 3 υποψήφιοι αγοραστές (Οοδεο, 
ΑΡΜ, ΙΟΤ5), που περιμένουν σαν αρπακτικά. 

Κατάργησαν την εργατική νομοθεσία 

Με την παραχώρηση της προβλήτας II ολοκληρώθη¬ 
κε το 2009 η εγκατάσταση της κινέζικης κρατικής εται¬ 
ρίας Οοδοο στον Πειραιά. Η εγκατάστασή της σήμαινε 
και το τέλος της εργατικής νομοθεσίας, καθώς στην 
προβλήτα II δεν υπάρχουν Συλλογικές Συμβάσεις Ερ¬ 
γασίας, κανονισμοί εργασίας και συνδικαλισμός. Η 
παραχώρηση οδήγησε σε απώλεια 450 θέσεων εργασίας. 
Έναντι ευτελούς τιμήματος (ενώ μόνο το κόστος κατα¬ 
σκευής ήταν 300 εκ. και η σημερινή αξία πολύ μεγαλύτε¬ 
ρη) ξεπουλήθηκαν προβλήτα και εργαζόμενοι. 

Η περαιτέρω ιδιωτικοποίηση θα φέρει δεκάδες απο¬ 
λύσεις εργαζομένων του ΟΛΠ, κακοπληρωμένους ερ¬ 


γαζόμενους και εργασιακές συνθήκες ζούγκλας (όπως 
στην Οοδεο). Επίσης, θα επηρεαστούν δεκάδες επιχειρή¬ 
σεις που σχετίζονται με το λιμάνι, το οποίο θα είναι πλέ¬ 
ον τσιφλίκι των ιδιωτών. 

Ξεπουλάνε παραλιακή ζώνη, δρόμους, 
τα πάντα... 

Μέχρι σήμερα, το Δημόσιο κατέχει, εκτός από τον 
ΟΛΠ, και ολόκληρη την παραλιακή ζώνη (από τη Σχο¬ 
λή Ναυτικών Δοκίμων ως το Πέραμα). Κυβέρνηση και 
μνημονιακοί θέλουν να ξεπουλήσουν το Καστράκι 
στη Δραπετσώνα, το λιμανάκι της ΔΕΗ στο Κερατσί- 
νι (χώρος που προετοιμάζεται για κέντρο υγείας), το 
παραλιακό μέτωπο της πρώην βιομηχανικής περιοχής 
των Λιπασμάτων, την ιχθυόσκαλα του Αγ. Γεωργίου, 
ακόμα και τη Λεωφόρο Δημοκρατίας στο Πέραμα. 
Υπάρχει κίνδυνος να δοθούν στους ιδιώτες αρχαιολο¬ 
γικοί χώροι, αστικοί δρόμοι, ακόμα και να αποκοπεί η 
πόλη από τη θάλασσα. Το κερασάκι στην τούρτα είναι 
ότι μαζί με το λιμάνι του Πειραιά επαναπροκηρύσσεται 
μέσα στις επόμενες εβδομάδες από τη ΓΑΙΟΣΕ και ο 
διαγωνισμός για την έκταση στο Θριάσιο. Το σκεπτικό 
τους είναι ότι κάθε μεγάλο λιμάνι χρειάζεται δίπλα του 
ένα τεράστιο κέντρο Εο§ίδΐίοδ (χώρος αποθήκευσης και 
μεταφόρτωσης εμπορευμάτων), μια έκταση δηλαδή 588 
στρεμμάτων ιδιοκτησίας ΟΣΕ. Αντίστοιχο εμπορευματι- 
κό κέντρο υποσχέθηκαν και στη Θεσσαλονίκη, έκτασης 
600 στρεμμάτων, σε τοποθεσία δίπλα στο λιμάνι, μέσα 
στο στρατόπεδο Γκόνου. 

ΝΑ ΤΟΥΣ ΣΤΑΜΑΤΗΣΟΥΜΕ 
ΜΕ ΤΟΥΣ ΑΓΩΝΕΣ ΜΑΣ! 

Ειδικά για τον Πειραιά, η ιδιωτικοποίηση θα σπρώ¬ 
ξει στα τάρταρα τους εργαζόμενους και τα φτωχά λαϊκά 
στρώματα, θα καταβαραθρώσει την τοπική οικονομία. 
Οι εργαζόμενοι και οι κάτοικοι της περιοχής ξεκίνησαν 
τις κινητοποιήσεις τους, πρέπει όμως να συνεχίσουν, 
κλιμακώνοντας τον αγώνα μέχρι τέλους. 

Το Σάββατο 10/10 πραγματοποιήθηκε παμπειραϊκή 
συγκέντρωση στο πρώην Δημαρχείο Δραπετσώνας, με 
πορεία στο υπουργείο Ναυτιλίας και στο χώρο των λιπα¬ 
σμάτων. Συμμετείχαν εργαζόμενοι και κάτοικοι από τους 
Δήμους Κερατσινίου-Δραπετσώνας, Περάματος και του 
ευρύτερου Πειραιά, η Ένωση Λιμενεργατών, ο Σύνδεσμος 
Εποπτών-Αρχιεργατών ΟΛΠ, η Ομοσπονδία Υπαλλή¬ 
λων Λιμανιών Ελλάδας (ΟΜΥΛΕ) καθώς και πολιτικές 
οργανώσεις της ριζοσπαστικής και άκρας Αριστεράς. 

Την Πέμπτη 21/10 η ΟΜΥΛΕ πραγματοποίησε στά¬ 
ση εργασίας από την έναρξη της βάρδιας έως τις 10:30 
και συγκέντρωση στα κεντρικά γραφεία του ΟΛΠ. Στις 
22/10 κήρυξε 24ωρη πανλιμενική απεργία και παρά τις 
άσχημες καιρικές συνθήκες πραγματοποιήθηκε συ¬ 
γκέντρωση στην πλατεία Καραϊσκάκη και πορεία στο 
υπουργείο Ναυτιλίας, με τη συμμετοχή και εργαζόμενων 
των Δήμων Περάματος και Κερατσινίου-Δραπετσώνας. 

Τα αιτήματα συνοπτικά είναι: 

► Αποτροπή κάθε μορφής ιδιωτικοποίησης των λιμανιών. 

► Κατοχύρωση εργασιακών σχέσεων με συλλογικές συμ¬ 
βάσεις σε όλα τα λιμάνια. 

► Στελέχωσή τους με προσωπικό πλήρους και σταθερής 
απασχόλησης, με βάση τις πραγματικές ανάγκες. 

► Βιώσιμο ασφαλιστικό σύστημα και αξιοπρεπείς συ¬ 
ντάξεις. 

Να οικοδομηθούν θεσμικές και αρμονικές σχέσεις με τις 
επιλιμένιες πόλεις και να ενδυναμωθεί ο κοινωνικός ρό¬ 
λος των λιμανιών. 

► Να προωθηθεί η αναπτυξιακή προοπτική των λιμανιών 
με αξιοποίηση κεφαλαίων. 

Πρέπει να αντιτάξουμε πεισματική αντίσταση ενά¬ 
ντια στην ιδιωτικοποίηση του λιμανιού. Αρχίζοντας 
έτσι ξανά τους αγώνες παντού, για να σπάσουμε τα Μνη¬ 
μόνιά στην πράξη, ό,τι κι αν ψηφίζουν στη δήθεν σταθε¬ 
ρή Βουλή τους. Μέχρι να διώξουμε και το τελευταίο κυ¬ 
βερνητικό μνημονιακό τσίρκο και να πάρουμε τις τύχες 
της κοινωνίας στα χέρια μας. 

■ Βαγγέλης Κιτσώνης 



επίκαιρα... 


Η συνάντηση Τσίπρα-Ολάντ 

Η συνάντηση Τσίπρα-Ολάντ στο Μαξί- 
μου, καθώς και η προγραμματισμένη ομιλία του 
δεύτερου στη βουλή, πραγματοποιήθηκαν στις 
23/10. Στη συνάντηση ειπώθηκαν χιλιοειπωμέ¬ 
νες φράσεις, όπως π.χ. από τον Ολάντ ότι: «Η 
Γαλλία ήταν η πρώτη που πρότεινε στην Ελλά¬ 
δα να εισέλθει στην Ε.Ε. το 1963 με την επίσκε¬ 
ψη του στρατηγού Ντε Γκολ και η Γαλλία είναι 
αυτή που θα παλέψει τώρα να διασφαλίσει την 
παραμονή της Ελλάδας στην Ε.Ε.» - ή τον Τσί- 
πρα: «Ο Φρανσουά(!) με έπεισε να δεχτώ έναν 
σκληρό συμβιβασμό για να κρατήσουμε την 
Ευρώπη ενωμένη, σε πείσμα ακραίων συντηρη¬ 
τικών δυνάμεων». Συζητήθηκαν θέματα όπως το 
προσφυγικό, το οποίο και οι δύο υποκρίθηκαν 
ότι θα προσπαθήσουν να λύσουν, την ίδια στιγμή 
που -ενώ αυξάνονται τα προσφυγικά κύματα- η 
Ε.Ε. κλείνει τα σύνορα, δεν δίνει λεφτά για τις 
απαραίτητες υποδομές και ετοιμάζεται να δολο¬ 
φονεί τους πρόσφυγες με την αυστηρή στρατιω- 
τικοποίηση και φύλαξη των συνόρων της. 

Όμως, η σημασία της επίσκεψης Ολάντ απο¬ 
καλύφθηκε από την παρουσία γάλλων μεγαλοε- 
πιχειρηματιών (ο πρόεδρος της ΑΙδίοιη, ο γενι¬ 
κός εκπρόσωπος της νίηα, ένας διευθυντής της 
διιεζ, ο πρόεδρος της Εγοπ), που τον συνόδευαν 
για να αρπάξουν τις ευκαιρίες από το μεγάλο πα¬ 
ζάρι ξεπουλήματος επιχειρήσεων και ακινήτων 
του ελληνικού δημοσίου (φωτοβολταϊκά πάρ¬ 
κα, γέφυρες, ΕΥΑΘ, ΟΣΕ, ΕΥΔΑΠ, αεροδρόμια 
κ.ά.). 

Τέλος, η συνάντηση στόχευε στην πολιτική 
στήριξη και ενθάρρυνση του Τσίπρα, ώστε να 
εφαρμόσει πιστά το 3° Μνημόνιο και να απο¬ 
πληρώνει κανονικά το ελληνικό χρέος. Μέχρι 
στιγμής, ο Ολάντ έχει κατορθώσει να εμφανί¬ 
ζεται ήπιος, διαλλακτικός, «σοσιαλιστής» και 
υπέρμαχος της μείωσης του χρέους γενικά και 
ιδιαίτερα της Ελλάδας, αλλά στην πράξη και αυ¬ 
τός και ο γαλλικός ιμπεριαλισμός είναι πολύ πιο 
λυσσασμένοι τοκογλύφοι και από τον Σόιμπλε 
(η Γαλλία η δεύτερη στις πιστώσεις/χρηματοδό- 
τηση προς την Ε.Ε. μετά την Γερμανία). Απλώς 
επιθυμεί ταυτόχρονα και μια ρύθμιση του γαλλι¬ 
κού χρέους, εξού και η «ευελιξία» του. 

Εμετικοί καθωσπρεπισμοί Τσίπρα με 
Βαρθολομαίο 

Ο πατριάρχης Βαρθολομαίος επισκέφθηκε 
στις 19/10 τον Τσίπρα, εκφράζοντας «ευχές για 
επάνοδο της χώρας και λύτρωση του πληγω¬ 
μένου ελληνικού λαού από την πολιτικοοικο¬ 
νομική κατάσταση που επικρατεί τα τελευταία 
χρόνια». Η αντιφώνηση του Τσίπρα ξεχείλιζε 
από κολακεία: «προσβλέπουμε και προσδοκούμε 
και στις προσπάθειες του Οικουμενικού Πατρι¬ 
αρχείου, που με την οικουμενική του οπτική έχει 
τη δυνατότητα να αναδεικνύει τις θέσεις εκείνες 
που εμπεριέχουν τον ανθρωπισμό, την αξία του 
διαλόγου, θέσεις που συμμεριζόμαστε, ενστερνι¬ 
ζόμαστε και θα υποστηρίξουμε κι εμείς σε όλα τα 
διεθνή φόρα». 

Ο Βαρθολομαίος, πιστός υπηρέτης των 
ΗΠΑ, δόλιος υποστηρικτής των Μνημονίων, 
υποκριτικός με τα βάσανα του ελληνικού λαού, 
βρήκε την ευκαιρία να αποσπάσει την υποστή¬ 
ριξη του Τσίπρα σε μια σειρά θέματα. Από την 
άλλη, ο Τσίπρας, όσο απομονώνεται από τον ελ¬ 
ληνικό λαό εφαρμόζοντας το 3° Μνημόνιο, ανα¬ 
ζητά στηρίγματα και συνάπτει συμμαχίες ακόμη 
και με την εκκλησία, δείχνοντας το διαζύγιο που 
έχει πάρει από την Αριστερά στην προσπάθειά 
του να παραμείνει στην εξουσία. Ματαιοπονεί! 
Κανένας Βαρθολομαίος, κανένας Ιερώνυμος και 
κανένα Άγιο Πνεύμα δεν θα τον σώσει τελικά! 

Εργατική Πάλη 5 


Οι αγρότες ξεκινούν κινητοποιήσεις 



Ο ι κινητοποιήσεις των αγροτών, οι οποίες είχαν 
εξαγγελθεί για τα μέσα του Σεπτέμβρη, κατά 
την προεκλογική περίοδο (βλέπε Ε.Π. Σεπτέμ¬ 
βρη), τελικά αναστάλθηκαν, με κύρια ευθύνη 
της ΠΑΣΕΓΕΣ και της ΕΟΑΣΝΛ, των δύο κύριων συνδικα¬ 
λιστικών οργάνων των αγροτών. Παρά τις εξαγγελίες και τις 
αγωνιστικές φανφάρες των αγροτοσυνδικαλιστών ότι θα 
πάνε με μπλόκα μέχρι τις κάλπες, το μόνο που έγινε ήταν να 
μαζευτούν οι αγρότες σε κάποιους οδικούς κόμβους, κατά 
κύριο λόγο στη βόρεια Ελλάδα και στη Θεσσαλία, και να 
αρκεστούν σε συμβολικές κινήσεις, μοιράζοντας μόνο προ¬ 
κηρύξεις με τα αιτήματά τους στους διερχόμενους οδηγούς. 
Οι συγκεντρώσεις αυτές των αγροτών δεν ήταν ιδιαίτερα 
μαζικές, επειδή κανένας δεν πίστευε ότι θα κλιμακώσουν και 
θα διεκδικήσουν ουσιαστικά τα αιτήματά τους εν μέσω προ¬ 
εκλογικής περιόδου. 

Οι υποσχέσεις της συγκυβέρνησης ΣΥΡΙΖΑ-ΑΝΕΛ ότι 
δεν θα θιγούν οι μικρομεσαίοι αγρότες και κτηνοτρόφοι 
ήταν και είναι τερατώδη ψέματα. Η αύξηση και μόνο του 
ΦΠΑ στο πετρέλαιο και στα συσκευασμένα γεωργικά εφό¬ 
δια, σε συνδυασμό με τον τριπλασιασμό των ασφαλιστικών 
εισφορών στον ΟΓΑ και την 100% προκαταβολή του φόρου, 
αποτελούν ουσιαστικά το τέλος για την πλειοψηφία των 
αγροτών και κτηνοτροφών (αναλυτικά για τα μέτρα για 
τους αγρότες και τους κτηνοτρόφους βλέπε Ε.Π. Σεπτέμ¬ 
βρη). Οι μόνοι ωφελημένοι από αυτή την πολιτική είναι οι 
μεγαλοαγρότες και οι μεγαλοκτηνοτρόφοι, οι οποίοι θα 
μπορέσουν να συγκεντρώσουν στα χέρια τους ακόμη με¬ 
γαλύτερες εκτάσεις γης και ακόμη μεγαλύτερο κομμάτι της 
πίτας της αγοράς. 

Η φύση της αγροτικής οικονομίας, όπως είναι διαμορ¬ 
φωμένη στον ελλαδικό χώρο, με την πλειοψηφία των αγρο¬ 
τών να κατέχουν μικρά κομμάτια γης (ενδεικτικό είναι ότι ο 
μέσος κλήρος ανέρχεται στα 47 στρέμματα, τη στιγμή που 


στην ΕΕ ο μέσος όρος είναι στα 2.000 στρέμματα), πρόκειται 
να αλλάξει ριζικά. Από το 1995, το πραγματικό εισόδημα της 
αγροτικής οικογένειας μειώνεται συνεχώς και, έχοντας ως 
βάση υπολογισμού τον δείκτη 100 για το 2005, ενώ το 1995 
ήταν 140, το 2011 έπεσε στο 75 περίπου, την ίδια στιγμή που 
στην ΕΕ είχε αυξηθεί. Παρόλο που οι τιμές των αγροτικών 
προϊόντων αυξήθηκαν την τελευταία δεκαετία, αυξήθηκαν 
επίσης, και μάλιστα υπερβολικά δυσανάλογα, οι τιμές των 
λιπασμάτων και της ενέργειας. Έτσι, επιβαρύνονται οικονο¬ 
μικά η παραγωγική διαδικασία και οι ίδιοι οι αγρότες. 

Στο αγροτικό «κίνημα» επικρατεί πολυδιάσπαση και τε¬ 
ράστια έλλειψη συντονισμού. Διάφορες αγροτικές ενώσεις 
έχουν ξεφυτρώσει σε όλη τη χώρα, που κανείς δεν μπορεί να 
καταλάβει τι ακριβώς λένε και ποιες είναι οι διαφοροποιήσεις 
τους. Κατά κύριο λόγο όμως, είτε έχουν ως κοινή συνιστα- 
μένη τους την υπεράσπιση της Κοινής Αγροτικής Πολιτικής 
είτε είναι εναντίον της και υπό την καθοδήγηση του ΚΚΕ. 
Οι συνθήκες βέβαια που δημιουργούνται από την επίθεση 
της κυβέρνησης, από την κατάντια στο αγροτοσυνδικαλι- 
στικό κίνημα και από την κακή χρονιά για τους παραγωγούς 
βαμβακιού, καπνού, σιταριού και πολλών άλλων αγροτικών 
προϊόντων, δημιουργούν μια εκρηκτική κατάσταση. 

Οι πρώτες κινητοποιήσεις ξεκίνησαν με τους αγρότες 
και κτηνοτρόφους της Κρήτης να δίνουν δυναμικό παρών, 
με πολύ μεγάλη συμμετοχή. Τα πρώτα τρακτέρ αρχίζουν να 
συγκεντρώνονται στις 5 Νοέμβρη σε οδικούς κόμβους του 
Αγρίνιου, ενώ συσκέψεις και συγκεντρώσεις αγροτών θα 
πραγματοποιούνται σε όλη τη Θεσσαλία και τη βόρεια Ελ¬ 
λάδα το επόμενο χρονικό διάστημα. 

Παρόλη όμως την κινητικότητα και τη διάθεση για κλι¬ 
μάκωση του αγώνα, και ενώ η απεργία στις 12 Νοέμβρη θα 
έπρεπε να αποτελεί βασικό στόχο των αγροτών, σε σύνδεση 
και συμπόρευση με τους εργαζόμενους, το βασικό όργανο 
συντονισμού, η πανελλαδική σύσκεψη της Επιτροπής των 
Μπλόκων, που ελέγχεται κατά κύριο λόγο από το ΚΚΕ, έχει 
αποφασίσει συνέλευση για τον συντονισμό και την κλιμά¬ 
κωση του αγώνα στις αρχές του Δεκέμβρη. 

Αυτό που μένει να δούμε το επόμενο χρονικό διάστημα 
είναι εάν τελικά το αγροτικό κίνημα μπορέσει να ξεπεράσει 
τις αγκυλώσεις και τις διασπαστικές πολιτικές της γραφειο¬ 
κρατικής ηγεσίας του, από τη μία, και την καταστροφική εμ¬ 
μονή στην Κοινή Αγροτική Πολιτική της ΕΕ, από την άλλη, 
για να μπορέσει να διεκδικήσει την ύπαρξή του. 


22 μήνες φχΑάκιστι με τριετή αναστολή. ψΜ ένα εισιτήρ ιο 

Χυδαία απόφαση δικαστηρίου για άνεργο που δεν πλήρωσε εισιτήριο 


22 μήνες φυλάκιση με τριετή αναστολή για ψευδή κα- 
ταμήνυση και συκοφαντική δυσφήμιση! Αυτή ήταν η κατά¬ 
πτυστη απόφαση δικαστηρίου σε βάρος ανέργου, που έκανε 
το «έγκλημα» να μην έχει εισιτήριο και να υπερασπιστεί το 
δίκιο του! 

Μια μέρα πριν την γενική απεργία στις 11 Μάη του 
2011, ο άνεργος Β.Κ ο οποίος έκανε το «έγκλημα» να μην 
έχει εισιτήριο διαπομπεύτηκε, εξυβρίστηκε και κρατήθη¬ 
κε παράνομα για περισσότερες από τρεις στάσεις από δύο 
ελεγκτές στο λεωφορείο της γραμμής 11 στην Θεσσαλονί¬ 
κη , αν και είχε πει ότι είναι άνεργος (επέδειξε και την κάρτα 
ανεργίας). Απέναντι στον υπερβάλλοντα ζήλο και στη χυ¬ 
δαία συμπεριφορά των ελεγκτών ένας συνεπιβάτης κατέθεσε 
υπέρ του άνεργου Β.Κ στο αστυνομικό τμήμα Χαριλάου, στο 
οποίο οδηγήθηκαν όλοι. Αξίζει να σημειώσουμε εδώ ότι οι 
δυο ελεγκτές είναι γνωστοί για την χυδαία και τραμπουκική 
συμπεριφορά τους και από άλλες περιπτώσεις (ένας από αυ¬ 
τούς σύμφωνα με μαρτυρίες έχει συμπεριφερθεί βίαια σε ανά¬ 
λογο περιστατικό). Ο άνεργος-επιβάτης υπερασπιζόμενος τα 
δικαιώματά του κατέθεσε μήνυση για παράνομη παρακρά¬ 
τηση και εξύβριση προς τους ελεγκτές του ΟΑΣΘ οι οποίοι 
εκδικητικά κατέθεσαν και αυτοί μήνυση για ψευδή καταμή- 
νυση και συκοφαντική δυσφήμηση. Το θράσος των ελεγκτών 
ήταν τέτοιο που κατάθεσαν μήνυση και στον συνεπιβάτη που 
ήταν συνδικαλιστής και μέλος του Διοικητικού Συμβουλίου 
του Συνδικάτου Επισιτισμού - Τουρισμού Θεσ/νίκης. Η μή¬ 
νυση του άνεργου Β.Κ δεν εκδικάστηκε ποτέ και μπήκε στο 
αρχείο (!), αντιθέτως οι μηνύσεις των ελεγκτών πήραν κανο¬ 
νικά τον δρόμο της τυφλής «δικαιοσύνης». 

Τα πράγματα ακολούθησαν μια πορεία που δείχνουν την 
ποιότητα της αστικής δικαιοσύνης: Στις 15/7/2015 εκδικά¬ 
στηκε η μήνυση που έγινε σε βάρος του συνδικαλιστή όπου 
καταδικάστηκε για συκοφαντική δυσφήμιση με δόλο, ποινή 


4 μήνες με 3ετή αναστολή! Στις 4/11/2015 εκδικάστηκε η μή¬ 
νυση των ελεγκτών κατά του άνεργου-επιβάτη, ποινή 22 μή¬ 
νες με 3ετή αναστολή! Αυτή η εξοντωτική ποινή επιβλήθηκε 
αν και όλοι μάρτυρες (υπεράσπισης και κατηγορίας), όπως 
και οι ελεγκτές βεβαίωναν ότι η συμπεριφορά του ανέργου- 
επιβάτη δεν ήταν επιλήψιμη. Ακόμη και από την έδρα του δι¬ 
καστηρίου έγινε παραδεκτό ότι η συμπεριφορά των ελεγκτών 
ήταν χυδαία και προκλητική και ότι κράτησαν και προπη¬ 
λάκισαν τον άνεργο-επιβάτη για περισσότερο από τρεις στά¬ 
σεις. Όμως, ταυτόχρονα το δικαστήριο αποφάνθηκε ότι όλα 
έγιναν νομίμως μέσα στα πλαίσια της εργασίας τους! Και 
συνέχισε ότι από την εποχή που εμφανίστηκαν κινήματα- επι¬ 
τροπές που δεν πλήρωναν εισιτήριο ξεκίνησαν και τα προ¬ 
βλήματα στην δουλειά των ελεγκτών! Αυτή η απόφαση του 
δικαστηρίου είναι απαράδεκτη, προκλητική και μας φέρνει 
στη θύμηση την περίπτωση του Γιάννη Αγιάννη . 

Αποφάσεις σαν και αυτές προετοιμάζουν το έδαφος 
για τις νέες αυξήσεις στα εισιτήρια των ΜΜΜ, νομιμοποι¬ 
ούν τραμπούκους ελεγκτές που για να πάρουν τα ποσοστά 
τους, βρίζουν, χειροδικούν και οδηγούν και στον θάνατο επι¬ 
βάτες για 1 ευρώ, όπως έγινε πριν από δύο χρόνια με τον μα¬ 
θητή Θανάση Καναούτη στο Περιστέρι. Από την άλλη πλευ¬ 
ρά, η αληθινά «τυφλή δικαιοσύνη» και πραγματικό στήριγμα 
του Κράτους Έκτακτης Ανάγκης με τέτοιες αποφάσεις θέλει 
να μας τρομοκρατήσει, να μας ταπεινώσει ώστε να υποτα¬ 
χθούμε στην μνημονιακή βαρβαρότητα. Δεν τρομοκρατού¬ 
μαστε από τέτοιες εξοντωτικές και παράλογες αποφάσεις, 
δεν υποχωρούμε! Νόμος είναι το δίκιο μας, δεν έχουμε δου- 
λειά/χρήματα δεν πληρώνουμε! Θα επιβάλουμε το δίκιο 
μας, με την ενότητα και την αλληλεγγύη μας, με οργάνωση, 
σκληρούς και αποφασιστικούς αγώνες. 

Αντεπίθεση των Εργαζομένων 


Από την δράση μ°ς 


Σωματείο 

ΟΑΚΚΕΡΟυΚ/ΜΑΡΙΝ ΟΠΟΥΛΟΣ/ΡΙΑ 

Εκλογές εν μέσω απολύσεων 

Ο λοκληρώθηκαν οι εκλογές του σωματεί¬ 
ου ΌαιτείοιίΓ/Μαρινόπουλος/ΠΙΑ, με 
τελευταίο το παράρτημα Αττικής στις 
4, 5 και 6 Οκτώβρη. Το νέο ΔΣ (9μελές) 
ισχυρίστηκε ότι οι εκλογές ήταν μαζικές και είχαν επι¬ 
τυχία, όμως αυτό είναι στην κυριολεξία μια εικονική 
πραγματικότητα: σ’ ένα σωματείο 4.000 μελών ψήφι¬ 
σαν μόνο 616 εργαζόμενοι, ενώ στις προηγούμενες εί¬ 
χαν ψηφίσει 1.500. Είναι σημαντικό ότι το παράρτημα 
της Θεσσαλονίκης, το δεύτερο σε αριθμητική δύναμη, 
αποκλείστηκε από τις εκλογές για αδιευκρίνιστους 
λόγους, που μόνο το απερχόμενο ΔΣ γνωρίζει. 

Τα αποτελέσματα έδωσαν την πλειοψηφία στο 
«ενιαίο ψηφοδέλτιο», που κατέβηκε «αυτόνομα», με 
474 ψήφους και 7 έδρες. Η Δημοκρατική Αριστερή 
Συνεργασία (ΔΑΣ ), ψηφοδέλτιο που στηρίζεται από 
το ΚΚΕ, πήρε 133 ψήφους και 2 έδρες. Η Αντικαπι- 
ταλιστική Ανατροπή (στηρίζεται από το ΣΕΚ) και η 
Αντεπίθεση των Εργαζομένων (στηρίζεται από την 
Ο.Κ.Δ.Ε.) πήραν από 5 ψήφους, χωρίς έδρα. 

Αυτή η εκλογική διαδικασία έκρυβε μια δυσάρεστη 
έκπληξη. Τα δύο ψηφοδέλτια του «Ενιαίου» και της 
ΔΑΣ παλιότερα βρίσκονταν από κοινού σε μια παρά¬ 
ταξη, υποστηριζόμενη απ’ το ΚΚΕ. Με τη διάσπασή 
τους, τα μέλη τους επιδόθηκαν σ’ ένα κρεσέντο αντε¬ 
γκλήσεων και τσακωμών, που ξεπέρασε κατά πολύ τα 
όρια του επιτρεπτού πολιτικού ανταγωνισμού σ’ ένα 
εργατικό σωματείο. Ειδικά την Κυριακή, πρώτη μέρα 
των εκλογών, που η συμμετοχή ήταν και η μαζικότερη 
από τις 3 ημέρες. 

Αυτό το πολεμικό κλίμα είχε ως αποτέλεσμα αρ¬ 
κετοί συνάδελφοι να αποχωρήσουν απογοητευμένοι 
και χωρίς να ψηφίσουν. Όλα αυτά τα πολύ δυσάρεστα 
γεγονότα έγιναν χρονικά σε μια περίοδο όπου ο Μα- 
ρινόπουλος πραγματοποιεί, εδώ και καιρό, μια ολο¬ 
μέτωπη και λυσσαλέα επίθεση, που βάζει σε κίνδυνο 
χιλιάδες εργαζόμενους και την ίδια την ύπαρξη του 
σωματείου. Η εταιρία, που πρόσφατα έκλεισε πολλά 
καταστήματα, ώθησε -με ψυχολογικούς εκβιασμούς 
και απειλές για δυσμενείς μεταθέσεις- σχεδόν 2.000 
εργαζόμενους σε «εθελούσια» έξοδο, δηλαδή στον 
δρόμο. Όλα τα τελευταία χρόνια, η εργοδοσία σε ΌαΓ- 
ΓείοιίΓ/Μαρινόπουλο έχει πρωτοστατήσει στις αντερ- 
γατικές επιθέσεις στο εμπόριο (κατάργηση συλλογι¬ 
κών συμβάσεων, μείωση μισθών, ελαστικές σχέσεις 
εργασίας, κατάργηση κυριακάτικης αργίας κ.λπ.). 

Όμως, ακόμη και τώρα, οι δύο μεγαλύτερες παρα¬ 
τάξεις του σωματείου τσακώνονται σαν το σκύλο με 
τη γάτα, αντί να βάλουν πρώτο μέλημά τους το συμ¬ 
φέρον των εργαζομένων, με ένα σχέδιο ενότητας και 
αγώνα για να αντιμετωπιστεί η επίθεση της εργοδο¬ 
σίας. 

Η Αντεπίθεση των Εργαζομένων , παρόλες τις μι¬ 
κρές δυνάμεις που διαθέτει, δεν θα πάψει ποτέ να 
επιμένει και να αγωνίζεται για έναν πραγματικά μαχη¬ 
τικό συνδικαλισμό, για ένα ισχυρό σωματείο που θα 
έχει επιτροπές αγώνα, παρουσία και δράση σε όλα τα 
καταστήματα - και που σε κάθε δυσκολία ή επίθεση 
της εργοδοσίας θα βάζει πλάτη για την απόκρουσή 
της. Παλεύουμε ώστε εμείς οι ίδιοι οι εργαζόμενοι, με 
αλληλεγγύη και ενότητα, να τσακίσουμε μια και καλή 
τις επιθέσεις της εργοδοσίας, επιβάλλοντας στην 
πράξη το «νόμος είναι το δίκιο του εργάτη» και την 
εργατική μας αξιοπρέπεια, που όλα αυτά τα χρόνια, ει¬ 
δικά των Μνημονίων, την έχουμε χάσει. Προωθώντας 
την ανασυγκρότηση και ανασύνθεση του εργατικού 
κινήματος μέχρι την τελική νίκη. 

Η Αντεπίθεση καλεί τους συναδέλφους σε μαζική 
συμμετοχή στη γενική απεργία στις 12/11, ώστε να γί¬ 
νει ένα πρώτο βήμα αντίστασης στη νέα βάρβαρη επί¬ 
θεση της μνημονιακής κυβέρνησης ΣΥΡΙΖΑ-ΑΝΕΛ 
με το 3° Μνημόνιο, να ξεκινήσει ένα νέο κύμα αγώνων. 

































6 Εργατική Πάλη 


ΕΚΠΑΙΔΕΥΣΗ & ΝΕΟΛΑΙΑ 


Εκπαιδευτικοί 

Στονπροκρούστη του 3 ου Μνημονίου 


Δ ύο μήνες μετά την αρχή της 
σχολικής χρονιάς τα τεράστια 
προβλήματα της δημόσιας 
εκπαίδευσης παραμένουν και 
οξύνονται. Τα κενά σε εκπαιδευτικό προ¬ 
σωπικό δεν έχουν καλυφθεί ακόμη. Παρά 
την τροπολογία του υπουργείου Παιδεί¬ 
ας στο νομοσχέδιο για τα ΜΜΕ — που 
προβλέπει 1.000 με 2.000 επιπλέον προ¬ 
σλήψεις αναπληρωτών, με προτεραιότητα 
στην ειδική αγωγή, στα καλλιτεχνικά σχο¬ 
λεία, στην πρωτοβάθμια εκπαίδευση και 
στις ειδικότητες φιλολόγων, μαθηματικών 
και φυσικών για τη δευτεροβάθμια — το 
πρόβλημα των ελλείψεων προσωπικού συ¬ 
νεχίζει να υπάρχει. Οι διορισμοί μόνιμων 
εκπαιδευτικών, ακόμη και αυτοί που προ- 
βλέπονταν από τον προϋπολογισμό του 
2015, δεν έγιναν αλλά και οι μελλοντικοί 
διορισμοί συνδέονται άμεσα με το «πλαί¬ 
σιο δημοσιονομικού καταναγκασμού», 
σύμφωνα με τον υπουργό Παιδείας. 

Το ζήτημα της υποχρηματοδότησης, 
με τις δαπάνες για την εκπαίδευση μόλις 
να ξεπερνούν το 2% του ΑΕΠ, τους μη¬ 
δενικούς λογαριασμούς των σχολείων σε 
πολλές περιοχές, τα οποία δεν μπορούν να 
αγοράσουν ούτε καν καθαριστικά, θα γίνει 
οξύτερο την επόμενη περίοδο με την ανά¬ 
γκη θέρμανσης. Μαζί με τη φτώχεια και τα 
υποσιτιζόμενα παιδιά ολοκληρώνουν την 
εικόνα της κατάρρευσης της δημόσιας εκ¬ 
παίδευσης. 

Οι εκπαιδευτικοί, μέσα σε αυτό το 
πλαίσιο, καλούνται να εργαστούν σε εξαι¬ 
ρετικά αντίξοες συνθήκες και με το τρίτο 
μνημόνιο να κατακρεουργεί όποια δικαι¬ 
ώματα έχουν απομείνει. Οι «μεταρρυθ¬ 
μίσεις», που ετοιμάζεται να εφαρμόσει η 
συγκυβέρνηση, ορίζονται με λεπτομέρει¬ 
ες στις σελίδες του 3ου Μνημονίου, τόσο 


στο περιεχόμενό τους όσο και στον χρό¬ 
νο εφαρμογής τους. Πιο συγκεκριμένα, 
βασικές δεσμεύσεις προς τους δανειστές 
αποτελούν η νομοθέτηση νέου πλαισίου 
αξιολόγησης, που θα αφορά όλους τους 
παράγοντες της εκπαίδευσης (μαθητές, 
εκπαιδευτικούς, σχολικές μονάδες) και θα 
συνδέεται με επιδόσεις, αποτελεσματικό- 
τητα, μισθούς και απολύσεις. Επίσης, θα 
εφαρμοστεί η εργαλειοθήκη του ΟΟΣΑ, 
που σημαίνει αύξηση του ωραρίου των 
εκπαιδευτικών, αύξηση του αριθμού μαθη¬ 
τών ανά τμήμα, συμπτύξεις τμημάτων και 
συγχωνεύσεις σχολείων, ελαστικοποίηση 
των εργασιακών σχέσεων και άρση της μο¬ 
νιμότητας, απαξίωση των πτυχίων, διαρκή 
επανεπιβεβαίωση της ικανότητας του εκ¬ 
παιδευτικού να διδάσκει, συνεχή αγώνα 
δρόμου απόκτησης πιστοποιητικών, βε¬ 
βαιώσεων από σεμινάρια, μεταπτυχιακών 
τίτλων και δεύτερων ή τρίτων πτυχίων. Τέ¬ 
λος, προβλέπεται μαθητεία για την πλειο- 
ψηφία των αποφοίτων της τεχνικής εκπαί¬ 
δευσης και επέκταση της ιδιωτικοποίησης 
της Επαγγελματικής Εκπαίδευσης και Κα¬ 
τάρτισης, με επιχειρηματικότητα και συ¬ 
μπράξεις δημόσιου-ιδιωτικού τομέα. 

Ταυτόχρονα, έρχονται νέες μειώσεις 
μισθών των δημοσίων υπαλλήλων με το 
νέο μισθολόγιο και θέσπιση νέου μόνιμου 
συστήματος κινητικότητας. Τα όρια ηλικί¬ 
ας αυξάνονται σχεδόν για όλους και από 
το 2022 θα είναι το 62ο έτος, με 40 έτη 
ασφάλισης, ή το 67ο με 15 έτη ασφάλισης. 
Με το νέο αντιασφαλιστικό νομοσχέδιο, 
προβλέπεται επίσης ενοποίηση συντάξε¬ 
ων και ταμείων, αλλαγή στον τρόπο υπο¬ 
λογισμού της σύνταξης, που θα οδηγήσει 
σε συντάξεις κυριολεκτικά πείνας. Στην 
πραγματικότητα, αν περάσουν αυτά θα 
πρόκειται για κατάργηση της Κοινωνικής 


Ασφάλισης. 

Μπροστά στον νέο Αρμαγεδδώνα, η 
ηγεσία των συνδικάτων ΔΑΚΕ-ΠΑΣΚ εί¬ 
ναι εντελώς ανίκανη να οργανώσει αγώ¬ 
νες. Η στάση τους στο δημοψήφισμα, με 
προεξάρχουσα τη ΓΣΕΕ και την πρότασή 
της για «ΝΑΙ», δείχνει τον εκφυλισμό τους 
και την πλήρη προσχώρηση στο στρατό¬ 
πεδο του αντιπάλου. Από την άλλη, οι ΣΥ- 
ΝΕΚ-ΕΡΑ-ΜΕΤΑ (ΣΥΡΙΖΑ) ξεπέφτουν 
στον κυβερνητικό συνδικαλισμό. Η ανα¬ 
κοίνωση του Δ.Σ. της ΟΛΜΕ ότι «ομάδα 
εκπαιδευτικών διέκοψε τη συζήτηση με 
αποτέλεσμα να μην υπάρξουν απαντήσεις 
στα προβλήματα», που αναφερόταν στις 
έντονες διαμαρτυρίες εκπαιδευτικών κατά 
την επίσκεψη του υπουργού στα γραφεία 
της ΟΛΜΕ, προϊδεάζει για το ποια θα εί¬ 
ναι η στάση της. Το ΠΑΜΕ συνεχίζει τη 
διασπαστική πολιτική του και την κατα¬ 
συκοφάντηση όλων των εξ αριστερών του, 
ενώ ψηφίζει σε ΓΣΕΕ-ΑΔΕΔΥ μαζί με τη 
συνδικαλιστική γραφειοκρατία. Οι Πα¬ 
ρεμβάσεις αυτοπεριορίζονται στα Δ.Σ. και 
στις συμμαχίες-μέτωπα κορυφής και δεν 
προωθούν καμιά μορφή ενεργοποίησης 
της βάσης και αυτοοργάνωσής της. 

Η Αντεπίθεση των Εκπαιδευτικών κα- 
λεί τις δυνάμεις, τους αγωνιστές και τους 
συναδέλφους που υποστήριξαν το «ΟΧΙ» 
στα μνημόνια να προωθήσουν ένα σχέδιο 
ανασυγκρότησης των Συλλόγων και των 
ΕΛΜΕ, που θα περιλαμβάνει ενεργοποίη¬ 
ση όλο και περισσότερων συναδέλφων και 
δημιουργία Επιτροπών Αγώνα και Απερ- 
γιακών Επιτροπών, με καθήκοντα την 
ενημέρωση των συναδέλφων για το 3ο 
Μνημόνιο, την οργάνωση και στήριξη των 
Γενικών Συνελεύσεων, την περιφρούρηση 
των απεργιών. Η απεργία στις 12 Νοεμβρί¬ 
ου πρέπει να είναι η αρχή. Με μαζικές Γε¬ 
νικές Συνελεύσεις να αποφασίσουμε συνέ¬ 
χιση και κλιμάκωση των κινητοποιήσεών 
μας με απεργίες, διαδηλώσεις, καταλήψεις. 


Το φοιτητικό κύημα μπροστά σε νέες δοκιμασίες 


Σ ε μια κρίσιμη συγκυρία, όπου η 
εφαρμογή των μέτρων του 3 ου 
Μνημονίου βυθίζει την εργατική 
τάξη και τα φτωχά λαϊκά στρώμα¬ 
τα στην απόλυτη φτώχεια και εξαθλίωση, 
η τριτοβάθμια εκπαίδευση δε θα μπορούσε 
φυσικά να ξεφύγει απ’ αυτόν τον κοινωνικό 
Αρμαγεδδώνα. 

Ένα από τα σημαντικότερα προβλήμα¬ 
τα που αντιμετωπίζουν τα πανεπιστημιακά 
ιδρύματα είναι η υποχρηματοδότηση. Ού¬ 
τως ή άλλως, η μείωση της χρηματοδότη¬ 
σης ήταν δραστική τα τελευταία 6 χρόνια 
των Μνημονίων. Όμως τώρα, με το 3° 
Μνημόνιο θα φτάσει σε τρομακτικά χα¬ 
μηλά επίπεδα (π.χ. στο ΑΠΘ μείωση κατά 
20% του προϋπολογισμού του σε σχέση με 
το 2015), με αποτέλεσμα τα περισσότερα 
ιδρύματα, αν όχι όλα, να αντιμετωπίζουν 
προβλήματα λειτουργίας, αφού δεν μπο¬ 
ρούν να καλύψουν βασικές ανάγκες τους. 
Ως μνημονιακή, η κυβέρνηση ΣΥΡΙΖΑ- 
ΑΝΕΛ θα ψάξει τους απαραίτητους πό¬ 
ρους από την... επιβολή διδάκτρων στους 
φοιτητές! Ήδη το έδαφος προετοιμάζεται 
από διάφορες δηλώσεις (π.χ. του Μπουτά¬ 
ρη, που έκανε λόγο για 500 ευρώ το χρόνο 
ανά φοιτητή), οι οποίες δεν έγιναν τυχαία 
τη δεδομένη χρονική στιγμή. Το αντίθετο 
μάλιστα, έγιναν τώρα που με την ψήφιση 
του 3 ου Μνημονίου, η κυβέρνηση ετοιμά¬ 
ζεται να βάλει σε εφαρμογή για την παιδεία 
τις οδηγίες της Ε.Ε. και της «εργαλειοθή¬ 
κης» του ΟΟΣΑ (αξιολόγηση-κλείσιμο 
σχολών, μαθητεία-τζάμπα εργασία, μετα¬ 
τροπή της εκπαίδευσης σε πεδίο «επιχειρη¬ 
ματικότητας»). 

Κάποιες πρώτες φοιτητικές κινητοποι¬ 
ήσεις έγιναν την εβδομάδα 2-8 Νοεμβρί¬ 


ου, με συλλαλητήρια την Τετάρτη 4/11 στο 
Υπουργείο Παιδείας (προγραμματισμένο 
απ’ τα ΕΑΑΚ) και την Πέμπτη 5/11 στα 
Προπύλαια (σχεδιασμένο απ’ την ΚΝΕ/ 
ΜΑΣ). Στο μεν πρώτο, που δεν ήταν ιδιαί¬ 
τερα μαζικό (περίπου 300 άτομα), φοιτητές 
μετέφεραν σε μια γραμματέα του Υπουρ¬ 
γού αιτήματα των φοιτητικών συλλόγων 
(όχι επιβολή διδάκτρων, δωρεάν σίτιση- 
στέγαση κ.ά.). Το δεύτερο αποτέλεσε μια 
είδους παρέλαση του «κομματικού στρα¬ 
τού» της ΚΝΕ, τύπου ΠΑΜΕ. 

Ένας νέος κύκλος κινητοποιήσεων θα 
ανοίξει την εβδομάδα 9-15 Νοεμβρίου, με 
τη σύγκληση γενικών συνελεύσεων σε αρ¬ 
κετούς συλλόγους, για τη συμμετοχή τους 
στη γενική απεργία της 12/11 και στην πο¬ 
ρεία του Πολυτεχνείου στις 17/11. 

Γενικά, στο φοιτητικό κίνημα επικρατεί 
μια βασική αντίφαση. Από τη μια πλευρά, 
η επίθεση που δέχεται αυτό και η τριτο¬ 
βάθμια εκπαίδευση στο σύνολό της γίνε¬ 
ται όλο και πιο βάρβαρη, αφού απειλείται 
η ίδια η δημόσια δωρεάν παιδεία. Την ίδια 
στιγμή, από την άλλη πλευρά, η σύγχυση 
και ο αποπροσανατολισμός που επικρατεί 
στις αριστερές δυνάμεις, που κυριαρχούν 
στους φοιτητικούς συλλόγους, εντείνονται 
διαρκώς. Αυτό έχει σαν αποτέλεσμα το 
φοιτητικό κίνημα να αδρανοποιείται και να 
εμποδίζεται να αποκτήσει όλη τη δυναμική 
του, αφού δομές αυτοοργάνωσης όπως οι 
γενικές συνελεύσεις χάνουν την ουσία τους 
ή και απομαζικοποιούνται. 

Για να αλλάξει η κατάσταση αυτή χρει¬ 
άζεται μια ανασυγκρότηση και ανασύνθε¬ 
ση του φοιτητικού κινήματος. Η Σοσιαλι¬ 
στική Σπουδαστική Πάλη προσπαθεί να 
συνεισφέρει στην κατεύθυνση αυτή. Με 


δυναμικές μορφές πάλης και συντονισμέ¬ 
νους αγώνες, προετοιμάζουμε τους Συλλό¬ 
γους μας για τη δημιουργία ενός μαζικού 
κινήματος καταλήψεων διάρκειας, που 
θα αποτελέσει πυροκροτητή των αγώνων 
για την υπόλοιπη κοινωνία, για το οριστι¬ 
κό γκρέμισμα των Μνημονίων. Επόμενος 
σταθμός η γενική απεργία στις 12/11. 

Σ’ αυτά τα πλαίσια, πραγματοποιήθηκε 
το διήμερο της ΣΣΠ στις 10-11 Οκτωβρίου 
στη Θεσσαλονίκη. Συμμετείχαν σύντρο¬ 
φοι και συναγωνιστές από όλες τις πόλεις 
που παρεμβαίνει η ΣΣΠ (Αθήνα, Χαλκίδα, 
Θεσσαλονίκη, Γιάννενα, Αλεξανδρούπολη, 
Δράμα). Την πρώτη μέρα συζητήθηκε η 
πολιτική και οικονομική κατάσταση στην 
κοινωνία και ειδικότερα η διαλυτική κρίση 
στην παιδεία, όπως αυτή θα διαμορφωθεί 
με τις καταστροφικές αλλαγές που θα επι¬ 
φέρει το 3° Μνημόνιο. Τη δεύτερη μέρα, οι 
βασικοί άξονες επέμβασης της ΣΣΠ (ξήλω- 
μα των Μνημονίων από την εκπαίδευση 
και από παντού, πάλη ενάντια στον ιμπε¬ 
ριαλισμό, το ρατσισμό, το φασισμό, κ.ά.). 
Επίσης, το σχέδιο δράσης της ΣΣΠ μέσα 
στο φοιτητικό κίνημα, που συνοπτικά συ- 
νίσταται στην ενεργοποίηση των φοιτητι¬ 
κών συλλόγων, στην αναζωογόννηση μιας 
ουσιαστικής συζήτησης μέσα στις γενικές 
συνελεύσεις, στην ανάπτυξη της αυτοορ¬ 
γάνωσης των φοιτητών με επιτροπές και 
συντονιστικά, στην πραγματοποίηση από 
το φοιτητικό κίνημα ενωτικών, μαζικών, 
δυναμικών κινητοποιήσεων - σε σύνδεση 
με τους αγώνες της κοινωνίας, την πάλη για 
την απαλλαγή από τα Μνημόνια, κάθε πα¬ 
λιό και νέο υποτακτικό τους. 

■ Σωτήρης Κ. 

Κινητικότητα στους μαθητές... 
Ώρα για αγώνες! 

Ε ίναι φανερό ότι από την αρχή της σχο¬ 
λικής χρονιάς η κατάσταση στα σχολεία 
είναι εκρηκτική. Τα κενά των 19.500 κα¬ 
θηγητών ακόμα δεν έχουν καλυφθεί σε όλα τα 
σχολεία και κυρίως της επαρχίας - και ούτε πρό¬ 
κειται να καλυφθούν. Οι πετσοκομένες δαπάνες 
του προϋπολογισμού για τα πανεπιστήμια αλλά 
και οι διάφορες δηλώσεις για δραστικές μειώ¬ 
σεις εισακτέων και επιβολή διδάκτρων (όχι μόνο 
στα πανεπιστήμια αλλά και στα σχολεία), έχουν 
ανοίξει στους μαθητές την κουβέντα για το τι θα 
επακολουθήσει και στα σχολεία. 

Έχουν αρχίσει να ακούγονται διάφορα για 
τα νέα μέτρα, χωρίς να είναι ακόμα κάτι ξεκά¬ 
θαρο. Το μόνο σίγουρο είναι ότι μέχρι το τέλος 
της σχολικής χρονιάς θα έρθουν νέα μνημονιακά 
μέτρα για τα σχολεία. 

Μέσα σε όλη αυτή την κατάσταση και εν 
όψει των διαδηλώσεων για το Πολυτεχνείο, έγι¬ 
ναν οι πρώτες μαθητικές κινητοποιήσεις ενάντια 
στα μέτρα του «Νέου Λυκείου», την υποχρημα¬ 
τοδότηση των σχολείων, τα τεράστια κενά. Η 
υποταγμένη συγκυβέρνηση ΣΥΡΙΖΑ-ΑΝΕΛ 
όχι μόνο δεν κατήργησε πλήρως το «Νέο Λύ¬ 
κειο», αλλά δεσμεύτηκε στους νταβατζήδες της 
Ε.Ε. και του Ευρώ ότι θα το επαναφέρει όλα στο 
ακέραιο. Γι’ αυτό θα πρέπει να πάρει μια συνο¬ 
λική απάντηση αυτή η δοσίλογη συγκυβέρνηση, 
απάντηση που μπορεί να έρθει μόνο μέσα από 
την πάλη της νεολαίας ενάντια στα Μνημόνια, 
για το δικαίωμα στη δημόσια δωρεάν παιδεία. 

Η συγκεκριμένη περίοδος είναι μια πολύ 
καλή αρχή για να γίνουν πολλές διεργασίες στο 
μαθητικό κίνημα και να σπάσει η φαινομενική 
«ησυχία» στα σχολεία, πυροδοτώντας την έκρη¬ 
ξη των μαθητών. Παράδειγμα αποτελεί η μαθη¬ 
τική πορεία που έγινε στην Αθήνα στις 2 Νοέμ¬ 
βρη, όπου συμμετείχαν περίπου 5.000 μαθητές/ 
τριες από διάφορα σχολεία, με κεντρικά θέματα 
το «Νέο Λύκειο» και το 3° Μνημόνιο. Ενώ έχουν 
γίνει και κάποιες πρώτες καταλήψεις, όπου ο 
κρατικός μηχανισμός και η κυβέρνηση δεν παρέ- 
λειψαν να κινητοποιήσουν τους εισαγγελείς και 
την αστυνομία, για να τρομοκρατήσουν τους 
μαθητές (και τους γονείς), ώστε αυτές να μην 
εξαπλωθούν. 

Τέτοιους μαθητικούς αγώνες θα πρέπει να 
κάνουμε παντού. Παράλληλα, θα πρέπει να 
προσπαθήσουμε για την αυτοοργάνωση των 
μαθητών, δηλαδή να υπάρχει συντονισμός των 
κινητοποιήσεων και αποφάσεις που θα παίρνο- 
νται δημοκρατικά, μέσα από συντονιστικά και 
γενικές συνελεύσεις, όπου όλοι θα μπορούν να 
συμμετέχουν (και όχι μόνο π.χ. οι δυνάμεις που 
ελέγχει η ΚΝΕ, όπως συνήθως κάνει). 

Υπάρχουν επίσης δυο άλλες ημερομηνίες- 
σταθμοί, κινητοποιήσεων όπου σαν μαθητές θα 
πρέπει να συμμετέχουμε: η Γενική Απεργία στις 
12 Νοέμβρη και η μεγάλη πορεία του Πολυτε¬ 
χνείου στις 17 Νοέμβρη. Είναι μια καλή ευκαι¬ 
ρία, μέσα από το παράδειγμα της εξέγερσης του 
Πολυτεχνείου, που παρέσυρε ολόκληρη την κοι¬ 
νωνία και έριξε τη χούντα των συνταγματαρχών, 
να βάλουμε μπροστά για ένα νέο Πολυτεχνείο. 
Που θα κλείσει τον δρόμο στην επαναφορά του 
«Νέου Λυκείου», θα επιβάλλει να δοθούν λεφτά 
για τις ανάγκες μας, για την κάλυψη όλων των 
κενών και τη σωστή λειτουργία των σχολείων - 
και όχι για την αποπληρωμή του χρέους στους 
ντόπιους και ξένους δανειστές τοκογλύφους, 
ενός χρέους που δεν δημιούργησε κανένας ερ¬ 
γαζόμενος και κανένας νέος. Μια εξέγερση της 
νεολαίας, των εργαζομένων και των φτωχών λα¬ 
ϊκών στρωμάτων, που θα ρίξει τη δοσίλογη και 
προδοτική συγκυβέρνηση ΣΥΡΙΖΑ-ΑΝΕΛ. Για 
να επιβάλουμε μια και καλή ένα «αντίστροφο 
Μνημόνιο», σε όλους αυτούς που τόσα χρόνια 
συσσωρεύουν πλούτο πάνω στα συντρίμμια της 
κοινωνίας, των εργαζομένων και της νεολαίας. 
Για να δημιουργήσουμε μια κοινωνία που θα βα¬ 
σίζεται στα δικά μας δικαιώματα και ελευθερίες, 
όχι στα συμφέροντα λίγων αετονύχηδων. 

ΔΙΚΑΙΩΜΑΤΑ 


Εργατική Πάλη 7 


Ασφαλιστικό: Πόρισμα «σοφών» κανίβαλων 


Η λεγάμενη Επιτροπή Σοφών για 
τη «μεταρρύθμιση» της κοινω¬ 
νικής ασφάλισης (ΚΑ) εξέδωσε 
τον Οκτώβρη το περιβόητο πό¬ 
ρισμά της, που είναι όχι απλώς νεοφιλελεύ¬ 
θερο αλλά κανιβαλικό: καρατομεί δικαιώμα¬ 
τα δεκαετιών, διαλύει την ΚΑ, μετατρέπει τη 
σύνταξη, την ιατροφαρμακευτική περίθαλ¬ 
ψη και την πρόνοια σε άπιαστο όνειρο. Να 
τα βασικά σημεία του: 

α) Προτείνεται η δημιουργία ενός μόνο 
Ταμείου ΚΑ για παροχή σύνταξης (δηλαδή 
ενοποίηση κύριας και επικουρικής σύνταξης 
αλλά και του εφάπαξ, χωρίς καμία εξαίρεση), 
καθώς και ενιαίοι κανόνες για όλους τους 
ασφαλισμένους, από μια χρονολογία και 
μετά. Επίσης, ο εκ νέου υπολογισμός των 
συντάξεων ακόμη και των ήδη συνταξιού¬ 
χων. 

β) Αυτό το νέο ταμείο θα χορηγεί μία και 
μοναδική «σύνταξη». Αυτή θα υπολογίζεται 
με το «σύστημα εικονικών λογαριασμών 
(με νοητή κεφαλαιοποίηση) καθορισμένων 
εισφορών». Τι είναι αυτό; Οι ασφαλισμένοι 
θα πληρώνουν καθορισμένες εισφορές (θα 
ορίζονται με υπουργική απόφαση) σε όλη 
τη διάρκεια του ασφαλιστικού τους βίου. 
Αυτές θα πιστώνονται νοητά στον ατομικό 
λογαριασμό κάθε ασφαλισμένου (εργαζό¬ 
μενου, αγρότη, αυταπασχολούμενού κ.ά.), 
θα τοκίζονται με ένα εικονικό επιτόκιο (και 
πάλι ορισμένο από τον εκάστοτε υπουργό). 
Η σύνταξη δεν θα προσδιορίζεται όπως τώρα 
(ένα καθορισμένο από πριν ποσό). Σύμφωνα 
με το πόρισμα, ο συνταξιούχος θα πάρει συ¬ 
νολικά σαν συντάξεις, σε όλα τα υπόλοιπα 
χρόνια που θα ζήσει, ό,τι ακριβώς μάζεψε 
(τίποτε παραπάνω) από τις συσσωρευμένες 
ατομικές εισφορές του. Με άλλα λόγια, αν οι 


συσσωρευμένες εισφορές του είναι 100.000 
ευρώ, τότε ο συνταξιούχος, αν ζήσει 10 επι¬ 
πλέον χρόνια από την ημερομηνία συντα- 
ξιοδότησής του, τότε η ετήσια σύνταξή του 
θα είναι 100.000 ευρώ διά 10 χρόνια, δηλαδή 
10.000 ετησίως. Αν ζήσει 20 επιπλέον χρόνια, 
τότε η ετήσια σύνταξή του θα είναι 100.000 
ευρώ διά 20 χρόνια, δηλαδή 5.000 ευρώ κ.ο.κ. 

Ο κανιβαλισμός δεν τελειώνει εδώ: θα 
υπάρχουν και «αυτόματοι σταθεροποιητές», 
δηλαδή η σύνταξη θα μειώνεται περαιτέρω 
αν αυξάνεται το γενικό προσδόκιμο ζωής, αν 
χειροτερεύει το δημογραφικό, η οικονομική 
κατάσταση κ.ο.κ. Με άλλα λόγια, θα υπάρ¬ 
χουν τρόποι αυτόματης μείωσης των συντά¬ 
ξεων (κάτι σαν γενικευμένες ρήτρες μηδενι¬ 
κού ελλείμματος). 

γ) Αν και δεν προτείνεται στο πόρισμα 
αλλαγή των ορίων ηλικίας, οι «σοφοί» πο¬ 
νηρά επισημαίνουν ότι μ’ αυτό το σύστημα 
υπολογισμού παρέχεται η «επιλογή» στον ερ¬ 
γαζόμενο (δηλαδή ο εξαναγκασμός) για την 
στιγμή συνταξιοδότησης, ακόμη και πάνω 
από το καθορισμένο όριο ηλικίας - και επί¬ 
σης η δυνατότητα μερικής απασχόλησης και 
κατά τη συνταξιοδότησή του. 

δ) Οι εισφορές θα εισπράττονται από τις 
οικονομικές υπηρεσίες του κράτους, με προ¬ 
οπτική την ενσωμάτωση των εσόδων των 
ασφαλιστικών οργανισμών στη φορολογική 
διοίκηση. Θα υπολογίζονται επί των ποσών 
που καταβάλλουν εργοδότης και εργαζόμε¬ 
νος και η κρατική χρηματοδότηση θα περιο¬ 
ρίζεται μόνο στις αναλογούσες εισφορές των 
ανέργων, ασθενών, όσων φροντίζουν παιδιά 
ή ηλικιωμένους κ.λπ. Δηλαδή, το κράτος θα 
πιστώνει μόνο τον εικονικό συνταξιοδοτικό 
λογαριασμό όσων αδυνατούν να καταβάλ¬ 
λουν εισφορές και αναγνωρίζεται ότι χρήζουν 



προστασίας. Έτσι, 
ουσιαστικά κα- 
ταργείται και επί¬ 
σημα η τριμερής 
χρηματοδότηση 
της ΚΑ - και πα¬ 
ραμένει μόνο, για 
όσο καιρό παρα¬ 
μένει, η χρηματοδότηση προνοιακού είδους. 

ε) Εκτός της μίας και μοναδική «σύντα¬ 
ξης», οι «σοφοί» προτείνουν, με πολλές αυ¬ 
στηρές προϋποθέσεις, ένα προνοιακού τύ¬ 
που επίδομα από το κράτος (το αναφέρουν 
σαν εγγυημένη κοινωνική (εθνική) σύνταξη), 
σε όσους (ασφαλισμένους ή μη) έχουν πολύ 
μικρή σύνταξη ή δεν έχουν καθόλου. Το ποσό 
αυτό θα μειώνεται επίσης ανάλογα με το 
ατομικό και οικογενειακό εισόδημα, τα οικο¬ 
γενειακά μέλη, έτη ασφάλισης, έτη διαμονής 
στη χώρα κ.λπ. 

στ) Στις προτάσεις τους, αποκόπτουν 
οτιδήποτε αφορά την προστασία ιδιαίτε¬ 
ρων ομάδων, επαγγελμάτων κ.λπ., όπως 
Βαρέα και Ανθυγιεινά, ανάπηροι, χήρες και 
ανήλικα ή ανασφάλιστους κ.ά. Για τα ΒΑΕ, 
προτείνουν τη συνέχισή τους στα πλαίσια 
επαγγελματικών ταμείων ασφάλισης (ΤΑΕ). 
Για ανάπηρους, ανασφάλιστους, χήρες κ.λπ., 
θεωρούν ότι πρέπει να αντιμετωπιστούν στα 
πλαίσια μιας επιδότησης προνοιακού τύπου. 

ζ) Προτείνουν κατάργηση του πυρήνα 
της κοινωνικής λογικής της ΚΑ (προστασία 
των πιο αδύναμων), δηλαδή των κατώτατων 
ορίων του ποσού της σύνταξης, που διαχω¬ 
ρίζονται από το νέο σύστημα εντασσόμενα 
στην πρόνοια. Πριν από 25 χρόνια, το κατώ- 
τατο όριο των συντάξεων γήρατος ήταν συν- 
δεδεμένο με τα 20 ημερομίσθια ανειδίκευτου 
εργάτη (ΗΑΕ). Σταδιακά, μειώθηκε στα 15 


ΗΑΕ, στη συνέχεια συνδέθηκε η αύξησή του 
με τις αυξήσεις που χορηγούνταν στους δη¬ 
μοσίους υπαλλήλους, ενώ στα χρόνια των 
πρώτων Μνημονίων το όριο των ΗΑΕ μειώ¬ 
θηκε δραματικά, απαγορεύτηκαν οι αυξήσεις 
κ.ά. Με βάση τα 20 ΗΑΕ, το κατώτατο όριο 
σύνταξης γήρατος θα έπρεπε να είναι σήμερα 
660 ευρώ. Όμως, με όλες τις «παρεμβάσεις» 
και την τελευταία εγκύκλιο του τέως υπουρ¬ 
γού Χαϊκάλη, το όριο είναι πλέον 392,7 ευρώ! 
Τώρα, οι «σοφοί» αποκλείουν κι αυτό. Για 
όσους βρίσκονται κάτω από το όριο, προτεί- 
νεται η εγγυημένη κοινωνική (εθνική) σύντα¬ 
ξη, που είναι όχι μόνο ασαφής και επισφαλής, 
καθαρή ελεημοσύνη, αλλά θα συνοδεύεται 
και από αυστηρές προϋποθέσεις. 

Αυτά σημαίνουν ότι θα βάλουν χέρι στα 
αποθεματικά που έχουν κάποια Ταμεία, θα 
μειώσουν και ενοποιήσουν στο ελάχιστο τις 
όποιες παροχές, θα πετσοκόψουν τις συντά¬ 
ξεις, θα απαλλάξουν το κράτος από κάθε 
υποχρέωση συμμετοχής στην ΚΑ, θα πετά- 
ξουν έξω από το σύστημα πολλές ευπαθείς 
ομάδες, ενώ το νέο σύστημα δεν θα είναι 
ούτε ασφαλιστικό, ούτε κοινωνικό. Αυτοί οι 
κανίβαλοι θα καταργήσουν την ΚΑ, που για 
τους εργαζόμενους και τα λαϊκά στρώματα 
αποτελεί τον «συλλογικό κουμπαρά» τους 
για τις δύσκολες ώρες. 

■ Τηλέμαχος Λάχανης 


Να μην κλείσει ο Αγγελιοφόρος" 

Όχι άλλα λουκέτα - Όχι κι άλλες χαμένες θέσεις εργασίας 


Τ ην Τρίτη 27/10 ανακοινώθηκε 
από την διοίκηση της “Εκδοτι¬ 
κή Βορείου Ελλάδος ΑΕ” ότι με 
συνεννόηση των βασικών μετό¬ 
χων (Φώτης Μπόμπολας, Σταύρος Ψυχά- 
ρης, Βασίλειος Μπακατσέλος) η εταιρία θα 
προχωρήσει άμεσα σε ανακοίνωση παύσης 
πληρωμών και θα κάνει αίτηση για πτώ¬ 
χευση. Αποκαλύφτηκε μάλιστα ότι η προ¬ 
σπάθεια για “διάσωση” της εταιρίας μέσω 
του άρθρου 99 είχε εγκαταλειφθεί ήδη από 
τις αρχές Σεπτέμβρη με την απόσυρση της 
ένστασης που είχε κατατεθεί μετά την πρω¬ 
τόδικη απόρριψη. 

Την ίδια δηλαδή περίοδο (στις αρχές Σε¬ 
πτέμβρη) που η εταιρία καλούσε τους ενα- 
πομείναντες και επί 6 μήνες απλήρωτους 
εργαζόμενους να δουλέψουν εθελοντικά, 
είχε ήδη δρομολογηθεί η εγκατάλειψη της 
επιχείρησης από τους μεγαλοεπιχειρηματι¬ 
ές μετόχους της. Στους 108 εργαζόμενους 
ανακοινώθηκε υποκριτικά ότι αν υποστη¬ 
ρίξουν την πτωχευτική διαδικασία (πράγμα 
που θα βοηθήσει τον υπεύθυνο διαχειριστή 
των τελευταίων 10 μηνών Β. Μπακατσέλο 
να αποφύγει αρκετές ποινικές ευθύνες) θα 
τους εκχωρηθούν άμεσα απαιτήσεις της 
εταιρίας από πελάτες και το δημόσιο για 
να καλυφθούν μέρος των δεδουλευμένων 
τους. Τους έγιναν μάλιστα και υποδείξεις 
να προχωρήσουν άμεσα σε επίσχεση ερ¬ 
γασίας (μιας που δεν είναι απολυμένοι και 
η εταιρία δεν πρόκειται να τους απολύσει 
αφού δεν μπορεί να καταβάλει αποζημιώ¬ 
σεις) για να μπορέσουν να διεκδικήσουν τα 
αντίστοιχα επιδόματα από τον ΟΑΕΔ ή τα 
ασφαλιστικά τους ταμεία. 


Στην Συνέλευση των εργαζομένων που 
πραγματοποιήθηκε στις 29/10 αποκαλύ¬ 
φθηκε πλήρως ότι καμία από τις υποσχέσεις 
για εκχωρήσεις από την εργοδοσία δεν έχει 
πραγματική βάση και το μόνο που επιχει- 
ρείται είναι η συναίνεση των εργαζομένων 
για την πτώχευση. Μάλιστα ρίχνοντας για 
“τυράκι” την απειλή ότι αν δεν προλάβει να 
βγει η δικαστική απόφαση για την πτώχευ¬ 
ση μέσα στο 2015, η πτώχευσή το 2016 θα 
γίνει με τον νέο πτωχευτικό νόμο που ορί¬ 
ζει προτεραιότητα στις τράπεζες κατά 65% 
στην εκπονούμενη περιουσία. 

Η συνδικαλιστική γραφειοκρατία προ¬ 
σπάθησε να εκμεταλλευτεί τις αγωνίες 
και τα ερωτήματα των εργαζομένων. Να 
κατευθύνει την συζήτηση στην συνέλευση 
στα νομικά ζητήματα καθυστερώντας την 
όποια απόφαση για αγωνιστική κινητοποί¬ 
ηση. Το ότι αυτή η πρώτη συνέλευση έγινε 
στο κτίριο της ΕΣΗΕΜΘ και όχι στον ερ¬ 
γασιακό χώρο είναι χαρακτηριστικό. Παρ’ 
όλα αυτά οι εργαζόμενοι αποφάσισαν τα 
πρώτα σημαντικά βήματα. Αποφασίστηκε 
να περιφρουρήσουν τον εργασιακό χώρο 
(τα γραφεία στην Θεσσαλονίκη και το τυ¬ 
πογραφείο στο Κιλκίς) με όσο το δυνατό 
καλύτερο τρόπο. Αν και δεν έγινε ξεκάθα¬ 
ρο το πως θα γίνει αυτό, άμεσος μετά την 
συνέλευση οι περισσότεροι εργαζόμενοι 
κατευθύνθηκαν στα γραφεία της εταιρίας, 
ενώ, και την επόμενη μέρα ήταν από το 
πρωί εκεί. Επίσης αποφασίστηκε η έκδοση 
απεργιακού φύλλου. 

Στην συνέλευση που έγινε την Παρα¬ 
σκευή 30/10, στα γραφεία της εταιρίας πλέ¬ 
ον, αποφασίστηκε ότι για την διεξαγωγή 


του αγώνα τους θα βασίζονται στην κοινή 
συνέλευση των εργαζομένων του Αγγελι¬ 
οφόρου (συνδικαλιστικά οι εργαζόμενοι 
στον τύπο είναι χωρισμένοι σε τουλάχι¬ 
στον 3 σωματεία), και εξέλεξαν συντονι¬ 
στική επιτροπή αγώνα με συμμετοχή όλων 
των κλάδων (δημοσιογράφοι - τεχνικοί - 
διοικητικοί). Επίσης πάρθηκαν οι πρώτες 
αποφάσεις για εξωστρεφείς δράσεις για την 
ενημέρωση των εργαζομένων της πόλης 
και την καταγγελία των τριών εργοδοτικών 
οικογενειών. Με παρεμβάσεις στην Θεσσα¬ 
λονίκη και κινητοποίηση στην Αθήνα στα 
γραφεία του “Πήγασος”, του ΔΟΛ και στο 
Υπουργείο. 

Σε μια επίδειξη άκρατης υποκρισίας, 
η εργοδοσία κατέθεσε την ανακοίνωση 
της παύσης πληρωμών και την αίτηση της 
πτώχευσης, την Παρασκευή 30/10, ενώ είχε 
υποσχεθεί ότι θα κάνει πρώτα τις “εκχωρή¬ 
σεις” και θα κατέθετε την αίτηση στα δικα¬ 
στήρια το νωρίτερο στις 2/11. Δεν εκπλήσ¬ 
σεται κανείς από αυτή την συμπεριφορά. 
Είναι η ίδια εργοδοσία που έτρεξε πρώτη 
από τις αρχές του 2011 να εφαρμόσει τις 
πιο επιθετικές τακτικές ενάντια στα δικαι¬ 
ώματα των εργαζομένων. Πρώτα στον “Αγ¬ 
γελιοφόρο” επιβλήθηκαν ατομικές συμβά¬ 
σεις εργασίας, μειώσεις μισθών και εκ περι¬ 
τροπής εργασία, πριν επιχειρηθεί σχεδόν σε 
όλες τις επιχειρήσεις του τύπου. Συνολικά 
πάνω από 280 θέσεις εργασίας έχουν χαθεί 
τα τελευταία χρόνια, ενώ μέσα στο καλο¬ 
καίρι προχώρησε σε παράνομες απολύσεις 
εργαζομένων που έκαναν επίσχεση εργα¬ 
σίας, απαγορεύοντας και την είσοδό τους 
στον εργασιακό τους χώρο. 


Παρ’ όλα τα προβλήματα οι εργαζόμε¬ 
νοι δεν έχουν άλλο δρόμο από το να βα¬ 
σιστούν στις δικές τους δυνάμεις και να 
αγωνιστούν για: 

- Να καταβληθούν άμεσα τα χρωστού- 
μενα δεδουλευμένα των τελευταίων 8 μη¬ 
νών 

- Να μην κλείσει ο Αγγελιοφόρος - να 
μην χαθούν κι άλλες θέσεις εργασίας. 

- Να εκδοθούν άμεσα απεργιακά φύλα 
της εφημερίδας - να μην σταματήσει η λει¬ 
τουργία των γραφείων και του τυπογρα¬ 
φείου. Να λειτουργήσει η εταιρία άμεσα 
κάτω από εργατικό έλεγχο. 

Με όπλο την αποφασιστικότητα και 
το δίκιο του αγώνα τους να καλέσουν σε 
συμπαράσταση και αλληλεγγύη τους ερ¬ 
γαζομένους όλων των κλάδων. Ήδη αυτό 
έχει εκφραστεί και με την φυσική παρουσία 
και συμπαράσταση από τους εργαζόμενους 
από την ΕΡΤ3, την ΒΙΟΜΕ και άλλους. 
Πρέπει να είναι σίγουροι ότι δεν θα παλέ¬ 
ψουν μόνοι τους. 

Η Αντεπίθεση των Εργαζομένων θα 
στηρίξει με κάθε μέσο τις αγωνιστικές κι¬ 
νητοποιήσεις των εργαζομένων στον Αγ¬ 
γελιοφόρο καλώντας τους ταυτόχρονα να 
προχωρήσουν σε ριζοσπαστικές μορφές 
πάλης, σε αποφάσεις για μακροχρόνιους 
και ενωτικούς αγώνες., Όπως έχει δείξει και 
η εμπειρία των τελευταίων χρόνων είναι 
ο μόνος δρόμος για την επίλυση των προ¬ 
βλημάτων των εργαζομένων. 

ΑΝΤΕΠΙΘΕΣΗ ΤΩΝ ΕΡΓΑΖΟΜΕΝΩΝ 

ΕΠΙΚΟΙΝΩΝΙΑ: τηλ. 6982 268 508 
αηΐερίΐΕεδΐΐοηεΓ^αζοπιεηοη.ΒΙο^δροΐχοπι 

Ένας ακόμα ιινημονιπκός ΠροϋαοΙΙ 

για το 2016 


Η μνημονιακή μετάλλαξη 
τον ΣΥΡΙΖΑ φέρνει, 
εκτός των άλλων, και 
την κατάρτιση ενός 
ακόμη μνημονιακον 
προϋπολογισμού για 
το 2016 . Το προσχέδιό 
τον, πον δόθηκε στη 
δημοσιότητα, δεν αφήνει 
καμία αμφιβολία για τα 
βασικά χαρακτηριστικά 

τον. 


■ Ηρακλής Χριστοφορίδης 


„ \ Μια ασύλληπτη φορολόγηση 
ν4- ) των εργαζομένων και των φτω¬ 
χών λαϊκών στρωμάτων, που αρχίζει 
πλέον να ταυτίζεται με τις αντίστοιχες 
της φεουδαρχίας, τόσο όσον αφορά 
το ύψος των φόρων όσο και τη βασι¬ 
κή αρχή της: «όσο λιγότερα χρήματα 
βγάζεις, τόσο μεγαλύτερο φόρο πλη¬ 
ρώνεις». Τα έσοδα από φόρους (άμε¬ 
σους και έμμεσους) θα ανέλθουν χον¬ 
δρικά για το 2016 στα 44,8 δισ. (από 
43,2 δισ. που εκτιμώνται το 2015). Αυ¬ 
τοί οι φόροι θα είναι έτσι το 25,9% του 
ΑΕΠ (που προβλέπεται να φτάσει τα 
173,3 δισ.), ενώ το 2008 ήταν 22,3%. 
Ακόμη χειρότερα, αντλούνται επί της 
ουσίας μόνο από τους εργαζόμενους 
και τα φτωχά λαϊκά στρώματα, μέσω 
της κατεδάφισης του κατώτατου αφο¬ 
ρολόγητου και της μερικής κατάργη¬ 
σής του, της εισαγωγής τεκμηρίων, 
της κατάργησης φοροαπαλλαγών, του 
ΕΝΦΙΑ κ.ά. 

Επιπρόσθετα, από τις ιδιωτικοποι¬ 
ήσεις η συγκυβέρνηση στοχεύει να 
αντλήσει 2 δισ. περίπου, κυρίως από 
την πώληση των περιφερειακών αε¬ 
ροδρομίων, ενώ την ίδια στιγμή θα 
ανοίξει ένα δεύτερο κύμα ιδιωτικο- 
ποιήσεων δημόσιων επιχειρήσεων και 
οργανισμών. 


Ο \ Μια δραματική καταβαράθρω- 
^ση των κρατικών κοινωνικών 
οαπανών, την ίδια στιγμή που όσοι 
βρίσκονται κοντά στο όριο της φτώ¬ 
χειας ή κάτω απ’ αυτό φθάνουν ή πολύ 
γρήγορα θα φθάσουν το μισό του πλη¬ 
θυσμού. 


Οι δαπάνες του προϋπολογισμού 
για μισθούς και συντάξεις προβλέ- 
πεται να ανέλθουν για το 2016 στα 
18,5 δισ., όταν το 2015 ήταν 18,8 δισ., 
πράγμα που συνεπάγεται τόσο μειώ¬ 
σεις μισθών μέσω του «νέου μισθολο¬ 
γίου» στο δημόσιο όσο και επανέναρ- 
ξη των απολύσεων. Ταυτόχρονα, αυτή 
η μείωση απαγορεύει τις προσλήψεις, 
όταν σειρά νοσοκομείων, σχολείων 
κ.ά. καταρρέουν λόγω της δραματικής 




μείωσης του προσωπικού την τελευ¬ 
ταία πενταετία. 

Μειωμένες προβλέπονται και οι 
συνολικές δαπάνες για ασφάλιση, πε¬ 
ρίθαλψη και κοινωνική προστασία, 
που το 2016 θα ανέλθουν σε 13,7 δισ., 
όταν το 2015 ήταν 14,5 δισ. Αυτή η 
τρομακτική μείωση των δαπανών -για 
έκτη συνεχή χρονιά και μάλιστα κα¬ 
θώς μειώνονται λόγω κρίσης, μαύρης 
εργασίας κ.ά. οι ασφαλιστικές εισφο¬ 
ρές- εξηγεί και τα κανιβαλικά σχέδια 
για τις συντάξεις, τα όρια ηλικίας συ- 
νταξιοδότησης, την εξαφάνιση σει¬ 
ράς κοινωνικών επιδομάτων στις πιο 
αδύναμες κατηγορίες κ.ά. (μέτρα που 
έχουν ενσωματωθεί ή πρόκειται να 
ενσωματωθούν στα διάφορα πολυνο- 
μοσχέδια των λεγομένων «προαπαι- 
τούμενων»). 

Οι λειτουργικές δαπάνες, δηλα¬ 
δή τα χρήματα για τη λειτουργία δι¬ 
οίκησης, σχολείων, πανεπιστημίων, 
νοσοκομείων κ.ά. θα μειωθούν κι αυ¬ 
τές, από 5,5 δισ. το 2015 σε 5,1 δισ. το 
2016. Αυτό θα σημάνει το κλείσιμο 
πολλών υπηρεσιών («ξαφνικός θά¬ 
νατος») ή την επιβολή τελών ή διδά¬ 
κτρων, καθώς με τις συνεχείς μειώ¬ 
σεις της τελευταίας εξαετίας πολλές 
κρατικές υπηρεσίες/οργανισμοί ήδη 
λειτουργούν «στο κόκκινο» ή έχουν 
αναστείλει μέρος ή το σύνολο των λει¬ 
τουργιών τους. 

^ I \ Μια αντιαναπτυξιακή πολιτική 
V ) λόγιο των μειωμένων δημόσιων 
δαπανών. Την ίδια στιγμή που όλοι μι¬ 
λούν για «ανάπτυξη», που ο Τσίπρας 
υπερηφανεύεται για τα περίφημα 35 
δισ. του αναπτυξιακού πακέτου Γιούν- 
κερ (στην πράξη, μέχρι το 2020, αυτά 
είναι απλά αέρας κοπανιστός), που 
όλοι λιγουρεύονται επενδύσεις και 
μάλιστα ξένες, το πρόγραμμα δημο¬ 
σίων επενδύσεων θα ανέλθει στα 6,7 
δισ. από 6,4 δισ. το 2015. Αν βέβαια 
πραγματοποιηθούν ακόμη και αυτά τα 
πενιχρά 6,7 δισ., μια που μόνο τα 700 
εκ. είναι καθαρά του δημοσίου, ενώ τα 


6 δισ. αντιστοιχούν σε συγχρηματοδο- 
τούμενα προγράμματα, όπου χρειάζε¬ 
ται (εκτός της συμμετοχής του δημο¬ 
σίου) να εισπραχθούν κεφάλαια από 
τα διάφορα προγράμματα της Ε.Ε. 

Κανονική καταβολή των τόκων 
και αποπληρωμή του χρέους. Η 

αισχρή προσχώρηση του ΣΥΡΙΖΑ στο 
μνημονιακό στρατόπεδο σήμαινε και 
εξαφάνιση του αιτήματος για μια έστω 
και μερική διαγραφή του χρέους - και 
αναγνώριση πλέον του συνόλου του 
χρέους αλλά και της «βιωσιμότητάς» 
του, δηλαδή της ικανότητας και «υπο¬ 
χρέωσης» του ελληνικού λαού για την 
κανονική εξυπηρέτησή του (πληρωμή 
τόκων και δόσεων). Τώρα εκλιπαρούν 
για μια αναδιάρθρωση, δηλαδή μια 
επιπλέον επιμήκυνση (πιθανόν και 
μια περίοδο χάριτος) και ταυτόχρονη 
μείωση των επιτοκίων. Μια πρώτη επι¬ 
μήκυνση έχει ήδη πραγματοποιηθεί το 
2012, γι’ αυτό οι τόκοι (που θα πληρώ¬ 
σουμε από το υστέρημά μας) ανέρχο¬ 
νται για το 2016 στα 5,9 δισ. όταν το 
2015 ήταν 5,8 δισ. Το ύψος των τόκων 
είναι κατά πολύ μειωμένο σε σχέση με 
το 2012 (ανέρχονταν σε 12 δισ. ή 6,2% 
του ΑΕΠ) λόγω αυτής της επιμήκυν¬ 
σης, αντιστοιχώντας πλέον στο 3,4% 
του ΑΕΠ του 2016. Ωστόσο, αυτά τα 
5,8 δισ. είναι ένα ιλιγγιώδες ποσό για 
μια κατεστραμμένη κοινωνία όπως 
η ελληνική, ενώ η αποπληρωμή τους 
προϋποθέτει τόσο την προαναφερό- 
μενη αύξηση φόρων όσο και τη μείω¬ 
ση μισθών, κοινωνικών δαπανών και 
λειτουργικών εξόδων. 

Δίπλα στους τόκους υπάρχουν και 
οι δόσεις αποπληρωμής του χρέους 
(λήξεις δανείων). Για το 2016 προ- 
βλέπονται 10 δισ., ενώ το 2015 ήταν 
25 δισ. - και αυτή η μείωση οφείλεται 
επίσης στην ήδη συντελεσθείσα επι¬ 
μήκυνση. Αυτά τα 10 δισ., επειδή δεν 
μπορούν να αποπληρωθούν από την 
ελληνική οικονομία, θα προέρθουν 
από νέο δανεισμό, από τα περίπου 50 
δισ. της νέας δανειακής σύμβασης (για 

ίΟΥΐσμός 


Φ 


την τριετία 2016-2019) που «κατέκτησε» 
ο Τσίπρας μαζί με το 3° Μνημόνιο. 

Έτσι, μαζί με το νέο χρέος για την 
αποπληρωμή του παλιού, μαζί με τα 
15-25 δισ. της ανακεφαλαιοποίησης των 
τραπεζών (που θα χρεωθούμε εμείς για 
να τις χαίρονται οι έλληνες ή ευρωπαίοι 
τραπεζίτες), το χρέος της Γενικής Κυβέρ¬ 
νησης θα ανέρθει από 315,8 δισ. (181,2% 
του ΑΕΠ) για το 2015 σε 333,5 δισ. 
(192,4% του ΑΕΠ). Με άλλα λόγια, το 
2010 μπήκαμε στα μνημόνια και υπό την 
επιτροπεία Ε.Ε. και ΔΝΤ ακριβώς για 
να μειώσουμε αυτό το χρέος, που τότε 
ήταν στο 122% του ΑΕΠ - μετά από έξι 
χρόνια, μετά από την απόλυτη κοινωνι¬ 
κή καταστροφή, το χρέος... «μειώθηκε» 
εκτοξευόμενο στο 192,4% του ΑΕΠ! 

^ \ Εμφάνιση πλεονάσματος στον 
1 προϋπολογισμό, που στην πράξη 
σημαίνει σφίξιμο του βρόγχου γύρω 
από το λαιμό της οικονομίας. Το πρωτο¬ 
γενές πλεόνασμα του προϋπολογισμού 
(σύμφωνα πάντα με τη μέθοδο μέτρησής 
του με βάση τη συμφωνία με τους δανει¬ 
στές) προβλέπεται 894 εκ. ευρώ (0,52% 
του ΑΕΠ), όσο δηλαδή επιβάλλεται στη 
συμφωνία. Η επίτευξή του θα γίνει με 
σειρά επιπρόσθετων μέτρων, που μέχρι 
το τέλος του 2015 ανέρχονται σε 2 δισ. 
και για το 2016 σε 4,3 δισ. - σύνολο 6,4 
δισ. μέσα σε έναν χρόνο και τρεις μήνες: 
μείωση συντάξεων και λοιπών παροχών 
κοινωνικής ασφάλισης 1,7 δισ., μείωση 
κοινωνικών επιδομάτων 105 εκ., μείωση 
δαπανών νοσοκομειακής περίθαλψης 22 
εκ., αύξηση εσόδων (φόροι, τέλη, ιδιωτι¬ 
κοποιήσεις κ.ά.) 3,9 δισ. 

Συνολικά, ο προϋπολογισμός του 
2016 είναι και καταστροφικός και 
αδιέξοδος. Καταστροφικός γιατί επι¬ 
τείνει την ύφεση: προβλέπεται περαι¬ 
τέρω μείωση του ΑΕΠ για το 2015 
κατά 2,3% και κατά 1,3% για το 2016, 
αύξηση της ανεργίας από 25,4% το 
2015 σε 25,8% το 2016. Αδιέξοδος για¬ 
τί η κανονική πληρωμή τόκων και το 
αναγκαστικό πλεόνασμα (για το 2017 
και 2018 επιβάλλεται και αύξησή του) 
συνεπάγονται απανωτά μέτρα. Στην 
πράξη, όχι μόνο αποσαθρώνεται/εξα- 
θλιώνεται η κοινωνία, που αποτελεί 
την όποια βάση για την οικονομική 
τουλάχιστον σταθεροποίηση αν όχι 
ανάπτυξη, αλλά βρισκόμαστε πλέον 
κοντά στο σημείο που το γαϊδούρι θα 
σκάσει. Αυτό το γνωρίζουν τόσο οι 
ντόπιοι μνημονιακοί (κυβέρνηση και 
αντιπολίτευση) όσο και οι ευρωπαίοι. 
Έχει φτάσει πλέον η ώρα που οι ευ¬ 
ρωπαίοι κανίβαλοι θα μας πετάξουν 
σαν στημένη λεμονόκουπα, σαν νεκρό 
σώμα, καταδικάζοντάς μας αιωνίως σε 
μια αποικία χρέους χωρίς μέλλον._ 


Απανωτά «προαπαιτούμενα», 


Μ 


τα χειρότερα επονται 


ε κεραυνοβόλους ρυθμούς φέρ¬ 
νει η μνημονιακή συγκυβέρνη¬ 
ση ΣΥΡΙΖΑ-ΑΝΕΛ τα «προα- 
παιτούμενα» του 3 ου Μνημονί¬ 


ου. 


Οι βασικές διατάξεις του 1 ου πολυνομο- 
σχεδίου (ψηφίστηκε 18/10) είναι: 

α) Από τη ρύθμιση των 100 δόσεων απο¬ 
βάλλονται όσοι δεν τακτοποιούν τις τρέχου¬ 
σες οφειλές «εντός της προθεσμίας που ορί¬ 
ζεται», δηλαδή 30 μέρες από τη λήψη ειδοπη- 
τηρίου της εφορίας. 

β) Ταυτόχρονα, μειώνεται ο μέγιστος 
αριθμός των δόσεων, όταν ο οφειλέτης έχει 
τη δυνατότητα «σύμφωνα με τα οικονομικά 
του δεδομένα να πληρώνει... σε λιγότερες δόσεις 
από τις αρχικά χορηγηθείσες». Η αλλαγή μπορεί να 
γίνει «οποτεδήποτε καθ’ όλη τη διάρκεια της ρύθμι¬ 
σης»: δηλαδή, ακόμα και από τις πρώτες δόσεις, αν 
κριθεί ότι εντέλει ο οφειλέτης δεν τις χρειάζεται, θα 
υποχρεώνεται σε πολύ μικρότερο αριθμό δόσεων. Τα 
κριτήρια θα εξειδικευτούν με υπουργική απόφαση. 

γ) Στον ΕΝΦΙΑ, μειώνεται από τα 5 ευρώ στο 
1 ευρώ το όριο του ποσού που δεν αναζητείται για 
είσπραξη. Πρακτικά αυτό σημαίνει επιβολή φόρου 
ακόμα και σ’ όσους έχουν μια αμελητέα ακίνητη πε¬ 
ριουσία (απομακρυσμένα αγροτεμάχια, βοσκότοποι 
κ.ά.). Το μέτρο είναι ευθυγραμμισμένο με την πρό¬ 
βλεψη οφέλους 20 εκ. από την «κατάργηση απαλλα¬ 
γών πληρωμής ΕΝΦΙΑ» στο προσχέδιο προϋπολο¬ 
γισμού του 2016. 

δ) Αυξάνονται οι συντελεστές φόρου για εισοδή¬ 
ματα από ακίνητη περιουσία, μάλιστα με αναδρομι¬ 
κή ισχύ για το 2015. Για ετήσιο ποσό μέχρι 12.000 
ευρώ, ο συντελεστής αυξάνεται από 11% σε 15%. 
Έτσι, όποιος είχε το 2015 εισόδημα από ενοίκια από 
1.000 ως 12.000 ευρώ, θα πληρώσει επιπλέον φόρο 
από 40 μέχρι και 480 ευρώ. 

ε) Την ίδια στιγμή, διευκολύνεται προκλητικά η 
φοροαπατεωνιά του κεφαλαίου: 1 . Καταργούνται 
πλήρως όλα τα αυτοτελή πρόστιμα για την έκδο¬ 
ση πλαστών φορολογικών στοιχείων, την έκδοση ή 
λήψη εικονικών φορολογικών στοιχείων. 2. Καταρ- 
γούνται οι διατάξεις που προέβλεπαν δέσμευση πε¬ 
ριουσιακών στοιχείων (του 50% του περιεχομένου 
τραπεζικών λογαριασμών, του 50% του χρηματικού 
περιεχομένου και του συνόλου του μη χρηματικού 
περιεχομένου θυρίδων) σε περιπτώσεις επιχειρήσεων 
που διαπιστώνεται έκδοση πλαστών φορολογικών 
στοιχείων ή λήψη εικονικών φορογικών στοιχείων 
αξίας μεγαλύτερης από 300.000 ευρώ. 3. Τα πρόστι¬ 
μα που ήδη έχουν επιβληθεί σε όσους επιχειρηματίες 
έχουν εντοπιστεί να εκδίδουν πλαστά και εικονικά 
φορολογικά στοιχεία, να εκδίδουν ή να αποδέχονται 
εικονικά τιμολόγια, ακόμα και σε υποθέσεις ελεγ¬ 
μένες πριν από το 2014, μπορούν να καταβληθούν 
εφάπαξ, με... έκπτωση από 20% μέχρι και 90%. 

Το 2° πολυνομοσχέδιο (ψηφίστηκε 5/11) αφορά 
κυρίως την ενσωμάτωση οδηγιών της Ε.Ε. για τον 
τομέα της ενέργειας, περιέχει όμως δεξιά κι αριστερά 
διάφορες διατάξεις: 

- Αύξηση του Ειδικού Φόρου Κατανάλωσης στο 
αγροτικό πετρέλαιο από τα 66 ευρώ στα 200 ευρώ 



ανά χιλιόλιτρο, αναδρομικά από 1/10/2015 και μέχρι 
20/9/2016. 

- Αλλάζει το καθεστώς ρύθμισης χρεών με άτο¬ 
κες δόσεις για οφειλές κάτω από 5.000 ευρώ. Μέχρι 
τώρα, για να είναι άτοκες οι δόσεις, έπρεπε η περι¬ 
ουσία του οφειλέτη να μην ξεπερνά τις 150.000 ευρώ 
βάσει του Ε9 (περιλαμβάνοντας έτσι τα εκτός σχεδί¬ 
ου χωράφια). Πλέον, η αξία των ακινήτων εξετάζεται 
όπως αποτυπώνεται στο εκκαθαριστικό του ΕΝΦΙΑ 
(υπολογίζονται μόνο κτίσματα και εντός αντικειμε¬ 
νικού συστήματος οικόπεδα). Αυτή η οριακή ελά¬ 
φρυνση στοχεύει να πάρει ό,τι ακόμα είναι δυνατόν 
από τους μικροοφειλέτες. 

- Αλλάζει μια διάταξη συνταξιοδοτικού χαρακτή¬ 
ρα από το προηγούμενο πολυνομοσχέδιο, καθώς δεν 
ταυτίζεται με όσα έχουν υπογραφεί στο 3° Μνημόνιο. 

- Παρατείνεται η θητεία του ΔΣ του Μεγάρου 
Μουσικής (έως 31/1/2016) και εκδίδεται φορολογι¬ 
κή και ασφαλιστική ενημερότητα, παρά τις εκρεμμό- 
τητές του (άρθρο 53). Το υπερψήφισαν ΣΥΡΙΖΑ, ΝΔ, 
ΠΟΤΑΜΙ, ΠΑΣΟΚ, Ένωση Κεντρώων, αλλά και το 
ΚΚΕ. Δύσκολο πράγμα η πραγματική κόντρα με τη 
«διαπλοκή» της μεγαλοεπιχειματικής και πλούσιας 
ελίτ! 

- Μεταφέρονται από το ΣΔΟΕ στη Γενική Γραμ¬ 
ματεία Δημοσίων Εσόδων 500 οργανικές θέσεις και 
μαζί 4.020 υποθέσεις φορολογικού και τελωνειακού 
ενδιαφέροντος. Είναι ένα σημαντικό θέμα, καθώς 
εκεί βρίσκονται θαμμένα αρκετά «διαμάντια» καπι¬ 
ταλιστικής φοροδιαφυγής και ακόμα γιατί, σύμφωνα 
με το 3ο Μνημόνιο, η ΓΓΔΕ πρέπει να «ανεξαρτητο¬ 
ποιηθεί» (όπως και όλος ο φορεισπρατικός μηχανι¬ 
σμός). 

Εκτός από τα παραπάνω, έχουμε: α) Αλλαγές 
στα τέλη κυκλοφορίας, επιδιώκοντας έσοδα 1,3 δισ. 
ευρώ έναντι 1,165 δισ. το 2015. β) Αυστηρότερα κρι¬ 
τήρια για τους δικαιούχους του πετρελαίου θέρμαν¬ 
σης, που θα είναι 400.000 λιγότεροι από πέρυσι, ενώ 
και το επίδομα θα είναι μειωμένο (από 35 λεπτά σε 
25 λεπτά το λίτρο). 

Όμως, όλα αυτά είναι μόνο η προθέρμανση, κα¬ 
θώς πολύ σύντομα θα έρθουν τα «βαριά» και κανι¬ 
βαλικά προαπαιτούμενα για Ασφαλιστικό, νέο φο¬ 
ρολογικό, πλειστηριασμούς κ.ά. - και βέβαια η νέα 
ανακεφαλαιοποίηση-δώρο στους τραπεζίτες και η 
ρύθμιση των «κόκκινων δανείων» σύμφωνα με τις 
απαιτήσεις των δανειστών. 

μ Σταύρος Σκεύος 

10 Εργατική Πάλη 


ΠΟΛΙΤΙΚΗ 


Η ακροδεξιά ατζέντη 
ευνοεί τους μνημονιακούς 



Τ ις τελευταίες μέρες, όλη η πολιτική 
ζωή κυριαρχείται από τις επίμαχες 
δηλώσεις του υπουργού Παιδείας Ν. 
Φίλη περί εθνοκάθαρσης και όχι γενο¬ 
κτονίας των Ποντίων. Η άποψη αυτή του Ν. Φίλη 
ήταν αναμενόμενο ότι θα προκαλούσε πραγματι¬ 
κή ή προσποιητή υστερία από τον συρφετό των 
«εθνικοφρόνων». Με επικεφαλής τους φασίστες 
της Χρυσής Αυγής, οι διάφοροι ακροδεξιοί της 
ΝΔ, του ΠΑΣΟΚ, του Ποταμιού και των ΜΜΕξα- 
πάτησης έτρεξαν, διαστρεβλώνοντας την ιστορία, 
να χύσουν εθνικιστικό δηλητήριο στην πολιτική 
ζωή και να αποτρέψουν το ενδιαφέρον των μαζών 
από τα τρομακτικά προβλήματα που αντιμετωπί¬ 
ζουν. 

Η κυβέρνηση του ΣΥΡΙΖΑ, όπως ήταν επό¬ 
μενο, έπιασε αυτή την ευκαιρία από τα μαλλιά, 
μισοάδειασε τον Ν. Φίλη, με τα χείλη της κυβερ¬ 
νητικής εκπροσώπου εφηύρε ότι διαχρονικά η 
«θέση του ΣΥΡΙΖΑ », είναι «με όσα αναγνώρισαν 
τα θεσμικά όργανα του κράτους», αναφερόμε- 
νη προφανώς στη απόφαση της Βουλής το 1994 
που είχε ψηφίσει/αναγνωρίσει ότι οι σφαγές που 
είχαν διαπραχτεί από τους κεμαλικούς την περί¬ 
οδο 1915-1923 ήταν γενοκτονία. Περισσότερο 
ακόμα και από τους παλιούς μνημονιακούς, η 
κυβέρνηση Τσίπρα θέλει να αποπροσανατολίσει 
τις εργατικές και λαϊκές μάζες και η πατριδοκα¬ 
πηλία, το «εθνικό συμφέρον» και η σύγκρουση με 
την Τουρκία είναι ζητήματα που προσφέρονται γι’ 
αυτό το σκοπό. 

Τα πραγματικά προβλήματα 

Με την ακροδεξιά ατζέντα προσπαθούν να 
επισκιάσουν τα εκρηκτικά κοινωνικά προβλήμα¬ 
τα και να αποπροσανατολίσουν τους εργαζόμε¬ 
νους από τα βάρβαρα μέτρα που ψηφίζονται στη 
Βουλή, συχνά από όλους, μαζί παρά τους υποτι¬ 
θέμενους τσακωμούς τους για τα δίκαια των Ελ¬ 
λήνων και των Ποντίων. Είναι γεγονός ότι για να 
περάσουν τα μέτρα του 3 ου Μνημονίου η κυβέρ¬ 
νηση αλλά και οι παλιοί μνημονιακοί θα χρησι¬ 
μοποιήσουν πολλές μεθόδους παραπλάνησης και 
αποπροσανατολισμού των εργατικών και λαϊκών 
μαζών. Όπως π.χ. όταν η κυβέρνηση παρουσιάζει 
ότι διαπραγματεύεται με τους «εταίρους», την 
ώρα που τους εκλιπαρεί για μια μικρή ελάφρυν¬ 
ση της άγριας λιτότητας και εισπράττει τη διαρκή 
άρνησή τους: «Οι μεταρρυθμίσεις που υλοποιεί η 
Ελλάδα στο πλαίσιο του νέου μνημονίου με τους 
δανειστές δεν πρέπει να χαλαρώσουν λόγω της 
προσφυγικής κρίσης », δήλωσε ο Επίτροπος Οικο¬ 
νομικών της Ε.Ε. Πιέρ Μοσκοβισί, ακολουθώντας 
το γνωστό μοτίβο όλων των «φίλων» του Τσίπρα 
και της παρέας του, που έρχονται ο ένας μετά τον 
άλλο στην Ελλάδα τις τελευταίες εβδομάδες. 

Ακόμα ετοιμάζεται η ανακεφαλαιοποίηση (η 
τέταρτη από το 2008) των τραπεζών, την ώρα που 
μειώνονται μισθοί και συντάξεις, κατεδαφίζεται 
το ασφαλιστικό σύστημα, διαλύονται τα συστή¬ 
ματα εκπαίδευσης και υγείας, αυξάνεται διαρκώς 
για τους εργαζόμενους η φορολογική και εισπρα¬ 
κτική αφαίμαξη, ξεπουλιούνται αεροδρόμια, λιμά¬ 
νια κ.λπ. Και αυτή η ανακεφαλαιοποίηση γίνεται 
κατάφωρα σε βάρος των εργαζομένων και ιδιαί¬ 
τερα των πιο αδύνατων στρωμάτων, που απειλού¬ 
νται άμεσα να χάσουν ακόμα και τα σπίτια τους, 


ενώ οι τραπεζίτες που ευθύνονται για την χρεο¬ 
κοπία του τραπεζικού συστήματος παραμένουν 
στις διοικήσεις και απολαμβάνουν όλα τα οφέλη. 

Αν το 3° Μνημόνιο εφαρμοστεί, θα χειροτε- 
ρεύσει κατά πολύ το βιοτικό επίπεδο και τα στά- 
νταρντ ζωής των εργαζομένων, των φτωχών λαϊ¬ 
κών μαζών και της νεολαίας. Τα σημερινά στοιχεία 
είναι εφιαλτικά: 36% κάτω από όριο της φτώχειας 
και πολλοί περισσότεροι κοντά στο όριο, ανερ¬ 
γία γύρω στο 27%, μόλις 49,4% του πληθυσμού 
έχει εργασία, 52,4% των νέων έως 24 ετών είναι 
άνεργοι, το 28,4% των νέων έως 24 ετών ούτε ερ¬ 
γάζεται ούτε πάει σχολείο, 800 χιλιάδες ως 1 εκ. 
εργαζόμενοι παραμένουν απλήρωτοι από 1 μήνα 
ως 1 χρόνο, η κοινωνική ανισότητα έχει πάρει φα¬ 
ραωνικές διαστάσεις, το ΑΕΠ από περίπου 240 
δις ευρώ το 2008 μειώθηκε στα 180 δις περίπου 
το 2014 και το κατά κεφαλή εισόδημα στην ίδια 
περίοδο μειώθηκε από 26.000 ευρώ σε περίπου 
16.700 ευρώ κ.λπ. Στα επόμενα χρόνια, όλοι αυτοί 
οι «δείκτες» θα χειροτερεύσουν δραματικά. 

Παράλληλα, το Αιγαίο καθημερινά γεμίζει 
πτώματα αθώων μεταναστών και προσφύγων που 
αναζητούν μια καλύτερη ζωή από την φρίκη που 
έχουν δημιουργήσει οι ιμπεριαλιστές Ε.Ε./ΗΠΑ 
αλλά και οι αστικές τάξεις Ελλάδας-Τουρκίας. 
Προσπαθούν να κρύψουν αυτά τα εγκλήματα, με 
τη διοργάνωση αποχαιρετιστήριων τελετών στο 
αεροδρόμιο, συχνών επισκέψεων στα νησιά και 
το «αγκάλιασμα» προσφυγόπουλων, με τον εκ- 
θειασμό του δήθεν φιλανθρωπικού έργου της Εκ¬ 
κλησίας και του αρχιεπίσκοπου, ενώ παράλληλα 
προετοιμάζουν στρατούς για να εμποδίσουν την 
είσοδο των μεταναστών στην Ε.Ε., δηλαδή για να 
διαπράξουν ακόμη μεγαλύτερα εγκλήματα - και 
την ίδια στιγμή ο κολοτούμπας Τσίπρας δηλώνει 
υπέρμαχος του φράχτη στον Έβρο γιατί... προ¬ 
στατεύει τους μετανάστες από τις νάρκες! 

Πρέπει να τους διώξουμε 

Κάθε μέρα που εφαρμόζεται το 3° Μνημόνιο, η 
συντριπτική πλειοψηφία της ελληνικής κοινωνίας 
βυθίζεται πιο βαθιά στην ανεργία, την φτώχεια 
και την εξαθλίωση. Κάθε μέρα που μένουν στην 
εξουσία παλιοί και νέοι μνημονιακοί, προκαλούν 
τεράστια ζημιά στην οικονομία και στα συστήμα¬ 
τα υγείας, παιδείας και κοινωνικής ασφάλισης. Τα 
μνημόνια, τα οποία εφαρμόζει πιστά η άθλια συ¬ 
γκυβέρνηση ΣΥΡΙΖΑ-ΑΝΕΛ, εξυπηρετούν των 
συμφέροντα των δανειστών/τοκογλύφων των 
τραπεζιτών και του μεγάλου κεφαλαίου σε βάρος 
των εργαζομένων και των λαϊκών μαζών. 

Πρέπει όσο το δυνατόν γρηγορότερα να 
απαλλαγούμε απ’ αυτή τη μνημονιακή λεηλασία 
και από αυτούς που την διαπράττουν, την κυ¬ 
βέρνηση Τσίπρα και την Ε.Ε. Για να το πράξουμε 
αυτό, οι μικρές κινητοποιήσεις των μαθητών, των 
φοιτητών, των λιμενεργατών, των ναυτεργατών... 
πρέπει να γίνουν ένα τεράστιο τσουνάμι που θα 
γκρεμίσει όλους μνημονιακούς δυνάστες του ελ¬ 
ληνικού λαού. Η πανεργατική απεργία στις 12 
Νοέμβρη μπορεί και πρέπει να γίνει η αρχή ενός 
νέου κύματος αγώνων, για το γκρέμισμα των δω¬ 
σίλογων παλιών και νέων μνημονιακών, για να 
έχουμε απασχόληση, για να σώσουμε τους μι¬ 
σθούς και τις συντάξεις μας, τα συστήματα παι¬ 
δείας, υγείας και κοινωνικής ασφάλισης... για να 
σώσουμε τα σπίτια μας από τις κατασχέσεις και 
τους πλειστηριασμούς. Για να ανοίξουμε τον δρό¬ 
μο για την ανατροπή του βάρβαρου καπιταλιστι¬ 
κού συστήματος, για να συγκροτήσουμε εμείς οι 
εργαζόμενοι μια κυβέρνηση δική μας, μια επανα¬ 
στατική Κυβέρνηση των Εργαζομένων, εγγυητή 
και φρουρό μιας κοινωνίας ισότητας και αλλη¬ 
λεγγύης χωρίς καπιταλιστές, εκμεταλλευόμενους 
και καταπιεζόμενους. 

■ Σωφρόνης Παπαδόπουλος 


Νοέμβριος 2015 


Δίκη της φασιστικής συμμορίας 
της Χρυσής Αυγής 



V ^ ξι μήνες μετά την έναρξη της δίκης της φασιστικής συμ- 
μορίας της χρυσής αυγής (ΧΑ) έχουν γίνει 24 συνεδριά- 
' σεις του δικαστηρίου και έχουμε πλέον μπει στην καρδιά 
Α ^της υπόθεσης με τις καταθέσεις της οικογένειας Φύσσα, 
φίλων του που ήταν αυτόπτες μάρτυρες της δολοφονίας το βράδυ 
της 17 ης Σεπτέμβρη 2013, αλλά και αστυνομικών οι οποίοι ήταν 
παρόντες το ίδιο βράδυ. Χαρακτηριστικό είναι ότι όσο μπαίνουμε 
στην ουσία της υπόθεσης, τόσο οι χρυσαυγίτες κατηγορούμενοι 
στην δικαστική αίθουσα λιγοστεύουν (7-10 στις συνεδριάσεις του 
Οκτώβρη). 

Οι καταθέσεις όλων των μαρτύρων και οι φωτογραφίες με τους 
ασυρμάτους και τα αλεξίσφαιρα γιλέκα που έφεραν οι χρυσαυγί¬ 
τες, ανέδειξαν με ανατριχιαστικό τρόπο την σχεδιασμένη, οργα¬ 
νωμένη, δολοφονική δράση της ΧΑ στη δολοφονία του Παύλου 
Φύσσα. Μάλιστα ο χρόνος της επίθεσης και η κινητικότητα των 
χρυσαυγιτών συμπίπτει με τις επικοινωνίες (από στοιχεία της δικο¬ 
γραφίας) Καζατζόγλου και Πατέλη, Λαγού και Ρουπακιά που είναι 
πυκνές, πριν και μετά τη δολοφονία. 

Πιο συγκεκριμένα περιέγραψαν με ποιον τρόπο συγκροτήθηκε 
το τάγμα εφόδου 50 ατόμων και πώς επιτέθηκε στον Φύσσα (ανά 
ομάδες, έβγαιναν και τον χτύπαγαν), για να τον εμποδίσουν να φύ¬ 
γει, μέχρι να έρθει ο Ρουπακιάς να τον μαχαιρώσει. Πώς χτύπησαν 
τους υπόλοιπους που δεν πρόλαβαν να φύγουν. Για τον ρόλο του 
«μεσάζοντα» σωφρονιστικού υπαλλήλου Χατζησταμάτη, που πα¬ 
ρουσιάστηκε ως αστυνομικός και σύστησε στους φίλους του Φύσ¬ 
σα να απομακρυνθούν «για να μη δημιουργηθεί φασαρία». Για το 
αυτοκίνητο με τον Ρουπακιά, ο οποίος έφτασε με συνοδεία άλλων 
τριών χρυσαυγιτών στο Κερατσίνι. 

Για το ρόλο και τη στάση της αστυνομίας που ήταν παρούσα 
στη δολοφονία και στην επίθεση των χρυσαυγιτών και παρέμεινε 
αδρανής με εντολή του αστυνομικού κέντρου. Οι αστυνομικοί της 
ΔΙΑΣ που ήταν στο σημείο είχαν πει στην κοπέλα του Φύσσα λίγο 
πριν τη δολοφονία ότι «δε μπορούμε να επέμβουμε». Ο αστυνόμος 
της ΔΙΑΣ στην ερώτηση τι εντολή είχαν από το κέντρο, απάντησε 
συγκεκριμένα: «παραμείνετε σε απόσταση και δίνετε αναφορά». 
Οι αστυνομικοί δεν ασχολήθηκαν καθόλου με τους χρυσαυγίτες, 
παρά μόνο, όταν και μετά την υπόδειξη του ίδιου του μαχαιρωμέ¬ 
νου Φύσσα, προσήγαγαν τον Ρουπακιά. Μάλιστα ο Ρουπακιάς είπε 
«είμαι δικός σας, της Χρυσής Αυγής», όπως περιέγραψε ο Δ. Κου- 
ρέτζης, ο αστυνομικός που συνέλαβε τον Γιώργο Ρουπακιά. 

Οι δικηγόροι της φασιστο-συμμορίας συνέχισαν στην γραμμή 
«τυχαία και όχι σχεδιασμένη η δολοφονία», «δεν υπήρχε οργάνω¬ 
ση, αλλά διάσπαρτα άτομα», «δεν ακούστηκαν εντολές, παραγ¬ 
γέλματα ούτε επικεφαλής», «δεν υπήρξε στοχοποίηση, αλλά συ¬ 
μπλοκή στην οποία ο Ρουπακιάς βρισκόταν σε άμυνα» κ.α. Σύμ¬ 
μαχο τους βρήκαν την εισαγγελέα. Η στάση της με αποκλειστικές 
ερωτήσεις, σχεδόν επίθεση, στους μάρτυρες, με διάθεση να αμφι¬ 
σβητήσει ανοιχτά την αξιοπιστία τους, αναδεικνύει για μια ακόμη 
φορά τις καλές σχέσεις μέρους του κρατικού μηχανισμού με την 
φασιστική συμμορία. 

Κατά τα άλλα, το βίντεο με τις δηλώσεις του Μιχαλολιάκου 
αμέσως μετά την επίθεση του Κασιδιάρη εναντίον της Κανέλλη 
(Ιούνιος 2012), που ήρθε στη δημοσιότητα ήταν επίσης αποκαλυ¬ 
πτικό. Απευθυνόμενος στο τάγμα εφόδου της Νίκαιας είπε: «Κι αν 
νομίζουν τα ορφανά του Μαρξ και του Στάλιν, οι διάφορες Κανέλ¬ 
λη και οι διάφορες Δούρου και οι Τσίπρες ότι θα σταματήσουν το 
ποτάμι το εθνικιστικό, το κάναν κι άλλη φορά και τους θάψαμε 
στον Γράμμο και στο Βίτσι και νικήσαμε». Το ίδιο ανατριχιαστικό 
είναι και το βίντεο που παρουσιάζει μια συνεδρίαση των χρυσαυ- 
γιτών τον Αύγουστο του 2012, πριν από μία ακόμα επίθεση τους. 
Ο υπεύθυνος της Νίκαιας Γιώργος Πατέλης είπε στα συγκεντρω¬ 
μένα μέλη: «Ο, τι κινείται, σφάζεται» και «Αν πάρω το Ο.Κ. από τον 
Λαγό. Αν δεν το πάρω, δεν το κάνουμε. Αν πάρω το Ο.Κ., θα έρθει 
σε όλους σας». 

Η πολιτική ευθύνη της ΧΑ είναι η ναζιστική-φασιστική της 
ιδεολογία και οι δολοφονικές της πρακτικές. Ο ναζισμός-φασι- 
σμός οδηγούν σε εγκλήματα και δολοφονίες και για αυτό το λόγο 
εκπαιδεύουν Κασιδιάρηδες και Ρουπακιάδες. Οι απόλυτα συστη- 
μικές, ρατσιστικές, ναζιστικές ιδέες και η δράση της ΧΑ, δηλαδή 
οι δολοφονικές επιθέσεις ενάντια σε μετανάστες, στο εργατικό 
κίνημα, τους αγωνιστές και τις οργανώσεις του, δεν μπορούν να 
διαχωριστούν. 




































Νοέμβριος 2015 


ΔΙΕΘΝΗ 


Εργατική Πάλη 11 


ΠΟΡΤΟΓΑΛΙΑ 

Η χούντα της ΕΕ σε όλο της το μεγαλείο 


Σ τις 4 Οκτώβρη πραγματοποιή¬ 
θηκαν βουλευτικές εκλογές στην 
Πορτογαλία. Την πρώτη θέση κα¬ 
τέλαβε το δεξιό κόμμα «Πορτο¬ 
γαλία Μπροστά» του απερχόμενου πρωθυ¬ 
πουργού Πέδρο Πάσος Κοέλιο, με 36,8% και 
102 έδρες. Το σύμμαχό του Σοσιαλδημοκρα¬ 
τικό Κόμμα πήρε 1,5% και 5 έδρες. Ο Κοέλιο 
και τα ΜΜΕ παρουσιάζουν το αποτέλεσμα 
ως μεγάλη νίκη της δεξιάς, που υποτίθεται 
ότι δικαιώνει την «επιτυχία» του να βγάλει 
την Πορτογαλία στις αγορές και εκτός μνη¬ 
μονίου. Στην πραγματικότητα όμως, τα δεξιά 
κόμματα έχασαν αθροιστικά 12 ποσοστιαίες 
μονάδες και μαζί την απόλυτη πλειοψηφία 
στο κοινοβούλιο. 

Το Σοσιαλιστικό Κόμμα (ΣΚ) πήρε 
32,4% και 86 έδρες, κερδίζοντας περίπου 4 
μονάδες. Ωστόσο, απέτυχε παταγωδώς να 
επωφεληθεί από τη δυσαρέσκεια της κοι¬ 
νωνίας λόγω των βάρβαρων μνημονιακών 
πολιτικών της δεξιάς κυβέρνησης. Το Μπλό¬ 
κο της Αριστεράς (αντίστοιχο του ΣΥΡΙΖΑ) 
διπλάσιασε τις δυνάμεις του (10,2% από 
5,2% το 2011) και εξέλεξε 19 βουλευτές, ενώ 
η συμμαχία του ΚΚ Πορτογαλίας με τους 
«Πράσινους» πήρε 8,3% (από 7,9%) και 17 
έδρες. Τέλος, εξαιρετικά σημαντικό στοιχείο, 
όπως και στην Ελλάδα, ήταν η πολύ μεγά¬ 
λη αποχή (43%), γεγονός που εκφράζει την 
αποστροφή των μαζών για την αστική πο¬ 
λιτική σκηνή αλλά και μια επικίνδυνη τάση 
αποπολιτικοποίησης σημαντικών κομμα- 
τιών τους. 

Το εκλογικό αποτέλεσμα οφείλεται σε 
αρκετούς παράγοντες, εσωτερικούς και εξω¬ 
τερικούς. Λίγο καιρό πριν τις εκλογές, η Ευ¬ 
ρωπαϊκή Κεντρική Τράπεζα αγόρασε πορτο¬ 
γαλικό χρέος, παρότι αυτό έχει σκαρφαλώ¬ 
σει στο 120% του ΑΕΠ.Έτσι, επέτρεψε στον 
Κοέλιο να «βγει» στις αγορές και να μιλήσει 
για “δίκχεδδ δίοΓγ” πολύ πιο πειστικά από 
ό,τι ο Σαμαράς. Ο Κοέλιο αξιοποίησε φυσικά 


και τη συνθηκολόγηση του ΣΥΡΙΖΑ, φοβε¬ 
ρίζοντας τον πορτογαλικό λαό ότι θα έχει 
ανάλογη τύχη με τον ελληνικό, αν ψηφίσει 
«ανεύθυνα». Από την άλλη πλευρά, το ΣΚ 
ήταν αυτό που έβαλε την Πορτογαλία στο 
μνημόνιο, ενώ ο πρώην ηγέτης του Ζοζέ Σό- 
κρατες αντιμετωπίζει βαρύτατες κατηγορίες 
για διαφθορά. Τα δύο κόμματα της ρεφορμι¬ 
στικής αριστεράς αύξησαν τις δυνάμεις τους, 
όμως φέρουν βαρύτατες ευθύνες, διότι δεν 
οργανώνουν τους ανυποχώρητους αγώνες 
που απαιτούνται για να αντιμετωπιστεί η 
νεοφιλελεύθερη λαίλαπα. Οι αδυναμίες του 
εργατικού κινήματος είναι και η βασική αιτία 
της, έστω και «πύρρειας», νίκης της δεξιάς. 

Η αδυναμία σχηματισμού κυβέρνησης 
με απόλυτη πλειοψηφία στο κοινοβούλιο 
πυροδότησε οξύτατη πολιτική κρίση. Οι 
συνομιλίες του Κοέλιο με τον ηγέτη του ΣΚ 
Αντόνιο Κόστα απέτυχαν. Στη συνέχεια, ο 
Κόστα προχώρησε σε διαπραγματεύσεις για 
συγκρότηση «πλατιάς αριστερής» κυβέρνη¬ 
σης με το Μπλόκο και το ΚΚ, παρά τις έντο¬ 
νες αντιδράσεις της δεξιάς πτέρυγας του 
κόμματός του. Αυτό το κυβερνητικό μέτωπο 
θα στηριζόταν σε μια λογική ελάφρυνσης, 
στην καλύτερη περίπτωση, των πιο βάρ¬ 
βαρων πτυχών της μνημονιακής πολιτικής 
και δεν θα έθετε ούτε κατά διάνοια σε αμ¬ 
φισβήτηση την παραμονή της Πορτογαλίας 
στην Ευρωζώνη και την ΕΕ. Παρόλα αυτά, 
και μόνο το ενδεχόμενο παρουσίας στην κυ¬ 
βέρνηση των έστω και κατ’ όνομα κομμου¬ 
νιστών καθώς και στελεχών του Μπλόκο με 
ρίζες στην επαναστατική αριστερά σήμανε 
συναγερμό στις τάξεις της ντόπιας και ιμπε¬ 
ριαλιστικής αντίδρασης. Παρότι ΣΚ, ΚΚ και 
Μπλόκο συγκεντρώνουν αθροιστικά καθα¬ 
ρή πλειοψηφία με 122 έδρες, έναντι 107 του 
δεξιού συνασπισμού, ο δεξιός Πρόεδρος της 
Δημοκρατίας Άνιμπαλ Καβάκο Σίλβα έδωσε 
εντολή σχηματισμού κυβέρνησης στον Κο¬ 
έλιο, ποδοπατώντας τη βούληση του πορ¬ 


τογαλικού λαού, με ένα πραξικόπημα χωρίς 
προηγούμενο στη δυτική Ευρώπη κατά τις 
τελευταίες δεκαετίες. Μάλιστα, «δικαιολό¬ 
γησε» την απόφασή του δηλώνοντας ότι δεν 
θα έπρεπε να συμμετάσχουν στην κυβέρ¬ 
νηση κόμματα που «θέτουν σε κίνδυνο την 
ευρωπαϊκή πορεία της χώρας»! Έγινε λοιπόν 
απολύτως σαφές ότι μπαίνουμε σε μια επο¬ 
χή όπου οι έννοιες ΕΕ και ευρώ από τη μια 
πλευρά και στοιχειώδης, έστω και αστική, 
δημοκρατία από την άλλη θα είναι πλέον 
παντελώς ασυμβίβαστες. 

Θεωρητικά, η καταψήφιση της κυβέρνη¬ 
σης του Κοέλιο στο κοινοβούλιο είναι σχε¬ 
δόν βέβαιη, χωρίς όμως να μπορεί να απο¬ 
κλειστεί μια «αποστασία» βουλευτών του 
ΣΚ. Ωστόσο, ακόμα και με «ομαλή» εξέλιξη, 
είναι εξαιρετικά αμφίβολο κατά πόσο ο αδί¬ 
στακτος Σίλβα θα σεβαστεί τη «συνταγμα¬ 
τική τάξη» και δεν θα σπρώξει τα πράγματα 
προς διάλυση του κοινοβουλίου και προκή¬ 
ρυξη νέων εκλογών. 

Ως πιθανότερη κατάληξη φαίνεται πά¬ 
ντως ο σχηματισμός κυβέρνησης «αριστερού 
μετώπου», καθώς στις 6 Νοέμβρη το Μπλό¬ 
κο και το ΚΚ ανακοίνωσαν ότι έφτασαν σε 
συμφωνία με το ΣΚ. Ωστόσο, θα είναι εξαι¬ 
ρετικά δύσκολο μια τέτοια κυβέρνηση να 
φέρει ουσιαστική ανακούφιση του πορτογα¬ 
λικού λαού από τις βάρβαρες πολιτικές της 
ΕΕ. Το πιο πρόσφατο παρόμοιο παράδειγ¬ 
μα στην Ευρώπη είναι η κυβέρνηση Πρόντι 
στην Ιταλία το 2006, στην οποία η ιταλική 
αριστερά (μαζί και το μεγαλύτερο μέρος της 
άκρας αριστεράς) συμμάχησε με τη νεοφι¬ 
λελεύθερη κεντροαριστερά, υποτίθεται στο 
όνομα της καταπολέμησης του «μπερλου- 
σκονισμού». Το αποτέλεσμα ήταν, όχι μόνο ο 
Μπερλουσκόνι να επιστρέφει στην εξουσία 
ακόμα ισχυρότερος, αλλά και η αριστερά, 
λόγω της συνέργειάς της σε αντιλαϊκές πο¬ 
λιτικές, να μένει μέχρι σήμερα καθηλωμένη 
σε ποσοστά της τάξης του 5%. Η περίπτω¬ 



ση της Ιταλίας, όπως και του πορτογαλικού 
Μπλόκο, είναι από τα πιο χαρακτηριστικά 
παραδείγματα των συνεπειών της προδοσίας 
της ηγεσίας της Ενιαίας Γραμματείας της 4ης 
Διεθνούς, με την πολιτική της αυτοδιάλυσης 
των εθνικών τμημάτων της μέσα σε «πλατιά 
αριστερά κόμματα». Το πορτογαλικό τμήμα 
ήταν η βασικότερη ίσως «συνιστώσα» του 
Μπλόκο, όμως ο εκφυλισμός του τελευταίου 
έφτασε στο σημείο να ψηφίσει στην πορτο¬ 
γαλική Βουλή υπέρ της «βοήθειας» προς την 
Ελλάδα στα πλαίσια του πρώτου μνημονίου 
(!!). Την ίδια στιγμή, η ανάλογη πορεία του 
πορτογαλικού ΚΚ στερεί από το ΚΚΕ έναν 
από τους ελάχιστους «παραδοσιακούς στα¬ 
λινικούς» συμμάχους που του είχαν απομεί- 
νει. 

Παρόλα αυτά, ακόμα και μια τέτοια κυ¬ 
βέρνηση, διατεθειμένη να ξεπουλήσει τους 
εργαζόμενους όπως και ο ΣΥΡΙΖΑ, αποτελεί 
«κόκκινο πανί» για Βρυξέλλες και Βερολίνο. 
Η αντιμετώπιση της σχεδόν βέβαιης νέας 
όξυνσης της παγκόσμιας καπιταλιστικής 
κρίσης απαιτεί κυβερνήσεις-μαριονέτες πα¬ 
ντού. Οι ιμπεριαλιστές έχουν επανειλημμένα 
αποδείξει, όχι μόνο σε Πορτογαλία και Ελ¬ 
λάδα, αλλά και σε Ουκρανία, Αίγυπτο κ.λπ., 
ότι είναι ικανοί για κάθε είδους πραξικόπημα. 
Οι μεγάλες συγκρούσεις έρχονται ταχύτατα 
και οι πορτογάλοι και ευρωπαίοι εργαζόμε¬ 
νοι καλούνται άμεσα να ανασυγκροτήσουν 
το κίνημά τους αλλά και να οικοδομήσουν 
νέες επαναστατικές δυνάμεις. 

■ Γιάννης Χαλάς 


ΑΡΓΕΝΤΙΝΗ - ΠΡΟΕΔΡΙΚΕΣ ΕΚΛΟΓΕΣ 

Κύκνειο άσμα του περονισμού 


Ο ι προεδρικές εκλογές στις 25 
Οκτώβρη στην Αργεντινή, όπου 
οι δημοσκοπήσεις έδειχναν 
σχετικά εύκολη νίκη του «επί¬ 
σημου» περονικού Ντανιέλ Σιόλι (κυβερ¬ 
νήτης του Μπουένος Άιρες και επιλογή της 
απερχόμενης προέδρου Κριστίνα Κίρχνερ), 
εξελίχθηκαν σε θρίλερ. Είχαν προηγηθεί 
οι προκριματικές εκλογές του Αυγούστου 
(οι λεγάμενες ΡΑ80), με όριο το 1,5% για 
συμμετοχή στις εκλογές του Οκτώβρη. 
Μαζί πραγματοποιήθηκαν και βουλευτικές 
εκλογές για τους μισούς βουλευτές (130), 
το 1/3 Κογκρέσου (24) και 43 βουλευτές 
του ΡαήαδίΐΓ (διακρατική βουλή των χωρών 
της «Κοινής Αγοράς του Νότου», της Μ^^- 
οοδίικ Αργεντινή, Βραζιλία, Ουρουγουάη, 
Παραγουάη, Βενεζουέλα, Βολιβία), που 
λειτουργεί από το 2007. Φέτος διευρύνθηκε 
το δικαίωμα ψήφου για τους νέους, από την 
ηλικία των 16. Το εκλογικό σύστημα είναι 
αρκετά περίπλοκο. Για να κερδίσει στην 
προεδρική εκλογή από τον πρώτο γύρο, ο 
νικητής πρέπει να συγκεντρώσει πάνω από 
45% ή 40% αν η διαφορά με τον δεύτερο εί¬ 
ναι τουλάχιστον 10%. Διαφορετικά, οι δύο 
πρώτοι πάνε σε δεύτερο γύρο. 

Οι προκριματικές είχαν φέρει πρώτο 
τον Σιόλι, επικεφαλή του «Μετώπου για τη 
Νίκη», με 38,45%, αφήνοντας τον νεοφιλε¬ 
λεύθερο μεγαλοεπιχειρη ματία Μαουρίσιο 
Μάκριτου «Αλλάζουμε» δεύτερο με 30,1%. 
Τρίτος ο Σέρχιο Μάσα, δεξιός αντιπολι¬ 
τευτικός περονικός, με 20,64%. Στις 25/10, 
ο Σιόλι βγήκε οριακά πρώτος με 37,08% 


έναντι του Μάκρι, που πήρε 34,15%. Το 
αποτέλεσμα θεωρείται σημαντική ήττα των 
«κιρχνερικών» (είχαν κερδίσει με 54,1% το 
2011) οδηγώντας σε δεύτερο γύρο, που θα 
γίνει στις 22 Νοέμβρη. Στη Γερουσία έχουν 
πια 26 βουλευτές λιγότερους, μένοντας με 
117, χάνοντας την απόλυτη πλειοψηφία. Η 
ήττα θεωρείται ακόμα μεγαλύτερη, αν συνυ¬ 
πολογιστεί η πολύ μεγάλη συμμετοχή στις 
εκλογές (79%) και τα πολύ λίγα άκυρα ή 
λευκά ψηφοδέλτια. 

Ο Σιόλι υπήρξε αντιπρόεδρος της κυβέρ¬ 
νησης του Νέστορ Κίρχνερ, ενώ είχε αρχίσει 
την πολιτική του καριέρα στην ούλτρα νεο¬ 
φιλελεύθερη κυβέρνηση του Κάρλος Μένεμ 
(1989-1999), που συνέδεσε το πέσο με το 
αμερικανικό δολάριο (σε ισοτιμία 1:1) και 
θεωρείται κύριος υπεύθυνος για την κατα¬ 
στροφή της αργεντίνικης οικονομίας. 

Μέσω του Σιόλι, η ηγεσία των «κιρχνε- 
ρικών» πέρα από τους εργαζόμενους επε- 
δίωξε να κερδίσει και μια νέα μικροαστική 
τάξη που έχει δημιουργηθεί τα τελευταία 
χρόνια, η οποία θέλει μια μεγαλύτερη προ¬ 
σέγγιση με τις ΗΠΑ. Όμως, ο αυθεντικός εκ¬ 
φραστής των μεγαλοαστικών και μικροαστι¬ 
κών πόθων είναι ο Μάκρι, αγαπημένο παιδί 
των ΗΠΑ και μάλλον φαβορί του δεύτερου 
γύρου. Εκμεταλλευόμενος την κρίση του 
περονισμού, ο Μάκρι υιοθέτησε μια ατζέντα 
«αλλαγής», στρέφοντας τη συζήτηση στην 
αλλαγή του οικονομικού μοντέλου και την 
στροφή προς την παγκόσμια αγορά, πέρα 
από τις σημερινές στενές σχέσεις με Ρωσία, 
Κίνα, Ιράν, Βενεζουέλα και άλλες προοδευ¬ 


τικές κυβερνήσεις της Λατινικής Αμερικής. 
Η σημαντική αύξηση του πληθωρισμού έχει 
χτυπήσει σημαντικά το λαϊκό εισόδημα και 
μαζί με την αύξηση της ανεργίας συνέβαλαν 
στο να προσεγγίσει η προπαγάνδα του ένα 
σημαντικό εργατικό ακροατήριο. Επίσης 
μέρος της ρητορικής του Μάκρι ήταν η δι¬ 
απραγμάτευση του χρέους με τους «γύπες», 
το στεγαστικό πρόβλημα και η αυξανόμενη 
εγκληματικότητα. Η τελική του επικράτηση 
θα εξαρτηθεί από την συμπεριφορά των ψη¬ 
φοφόρων του δεξιού περονικού Μάσα (ήταν 
πρωθυπουργός επί Κριστίνας Κίρχνερ και 
εκδιώχθηκε όταν αποκαλύφτηκε ότι έδινε 
πληροφορίες στην αμερικάνικη πρεσβεία), 
που αύξησε το ποσοστό του στη δεύτερη 
εκλογή με 21,34%. 

Αυτές οι εκλογές είναι αναμφισβήτητα 
ένα σταυροδρόμι. Φαίνεται ένα «τέλος επο¬ 
χής» για τον περονισμό, που δυσκολεύεται 
να παρουσιάσει μια εναλλακτική για τους 
εργαζόμενους, οι οποίοι οδηγήθηκαν να επι- 
λέξουν ανάμεσα σε τρία προγράμματα ελά¬ 
χιστα διακριτά μεταξύ τους και τρεις υπο¬ 
ψήφιους από την ίδια πολιτική μήτρα, τον 
δεξιό περονισμό και τη διακυβέρνηση του 
Μένεμ. Και οι τρεις στηρίζονται οικονομικά 
από τους μεγάλους βιομήχανους, που ελέγ¬ 
χουν τη συνδικαλιστική γραφειοκρατία για 
να φρενάρουν τις εργατικές κινητοποιήσεις. 
Ο περονισμός (ένα αστικό κίνημα με εργα- 
τική/λαϊκή κοινωνική βάση και μικροαστι¬ 
κή ηγεσία) έχει αναμφισβήτητα αποδυνα¬ 
μωθεί. Η μεγάλη του «συνεισφορά» στην 
αργεντίνικη μπουρζουαζία, η καλλιέργεια 
μιας εθνικιστικής ιδεολογίας και της ταξι¬ 
κής ειρήνης, έχει φτάσει σε ιστορικά χαμη¬ 
λά. Η πολιτική νεοκεϋνσιανού τύπου των 
τελευταίων 12 χρόνων (παύση πληρωμών 
του χρέους, δημόσιες επενδύσεις, εθνικο¬ 


ποιήσεις, επιδοματική πολιτική, ενίσχυση 
της κατανάλωσης κ.ά.) σήμερα είναι στα 
όρια της. Η παγκόσμια οικονομική κρίση 
χτύπησε και την Αργεντινή, οδηγώντας σε 
σημαντικές παραχωρήσεις στο ντόπιο και 
ξένο κεφάλαιο. Η προηγούμενη ενίσχυση 
της βιομηχανίας δυνάμωσε μια νέα γενιά 
βιομηχανικών εργατών, που σήμερα δέχε¬ 
ται πολλαπλά χτυπήματα και αντιμετωπίζει 
την απειλή της ανεργίας. Η κρίση προκάλε- 
σε αναρίθμητους εργατικούς αγώνες, όπου 
έχει αναδειχτεί μια νέα, μαχητική εργατική 
πρωτοπορία, που συγκρούεται μετωπικά 
με την σκληρή περονική εργατική γραφει¬ 
οκρατία. 

Σ’ αυτή την ανασυγκρότηση/ανασύν- 
θεση του εργατικού κινήματος είναι πρω¬ 
ταγωνιστικός ο ρόλος των τροτσκιστικών 
δυνάμεων του ΓΙΤ (Μέτωπο της Αριστεράς 
και των Εργαζομένων). Το ΕΙΤ, που έχει 
αναδειχθεί σε σημαντική πολιτική δύναμη 
σε πανεθνικό επίπεδο, στις εκλογές της 25 ης 
Οκτώβρη κέρδισε το 3,14% και 813.000 
ψήφους, 300.000 περισσότερους από το 
2011 (όταν είχε πάρει 2,3%). Σημαντικά 
ποσοστά πήρε στην πρωτεύουσα Μπουένος 
Άϊρες (6%), στη Μεντόσα (12%) κ.ά. 

Το ποσοστό μάλλον θα μπορούσε να 
είναι μεγαλύτερο, αν δεν υπήρχε σειρά συ¬ 
γκρούσεων στο εσωτερικό του μετώπου. 
Στις προκριματικές του Αυγούστου το ΕΙΤ 
κατέβηκε με διπλή λίστα, μιας και οι δυ¬ 
νάμεις που το αποτελούν (ΡΟ, ΡΤ8, 18) 
δεν συμφώνησαν στις υποψηφιότητες για 
πρόεδρο. Στις προκριματικές, το ΕΙΤ πήρε 
3,25%, ενώ στο εσωτερικό του επικράτησε 
ο υποψήφιος του ΡΤ8 με 51,29% έναντι της 
«συμμαχίας» ΡΟ και 18 με 48,71%. 

■ Παουλίν Μπουμπουλίμα 

Μαχητικοί αγώνες 
στην ΑΙΚ ΡΚΑΝΟΕ 


Τ ον γύρο του κόσμου έκαναν οι 
φωτογραφίες με τα δύο διευθυ¬ 
ντικά στελέχη της Αιγ Εγ&π<:€, 
όταν προσπαθούσαν να ανέβουν 
τον σιδερένιο φράχτη, με σκισμέ¬ 
να ρούχα, για να γλιτώσουν από την οργή των 
εκατοντάδων εργαζομένων της εταιρίας. Αιτία 
της βίαιης αντίδρασης των εργαζομένων ήταν 
η ανακοίνωση του νέου σχεδίου αναδιάρθρω¬ 
σης της εταιρίας, που περιλαμβάνει ανάμεσα 
σε άλλα την κατάργηση θέσεων εργασίας, την 
απόλυση δηλαδή 2.900 εργαζομένων. 

Οι απολύσεις αυτές αφορούν 300 πιλότους, 
900 ιπτάμενους συνοδούς και 1.700 εργαζόμε¬ 
νους εδάφους και έρχονται να προστεθούν στις 
8.000 απολύσεις που έχουν ήδη γίνει τα τελευ¬ 
ταία χρόνια στην εταιρία με τα αλλεπάλληλα 
σχέδια αναδιάρθρωσης, τα οποία έχουν αποψι- 
λώσει σημαντικά το προσωπικό. Αν προστεθούν 
και οι 1.000 αποχωρήσεις ετησίως λόγω συντα- 
ξιοδότησης, τότε η κατάσταση χειροτερεύει 
ακόμα περισσότερο. Επιχείρημα της εταιρείας 
για την αναδιάρθρωση είναι η ανάγκη να δια¬ 
σωθεί, καθώς αντιμετωπίζει προβλήματα λόγω 
της οικονομικής κρίσης, του σκληρού ανταγω¬ 
νισμού από τις εταιρείες χαμηλού κόστους και 
τις εταιρείες του Κόλπου (που έχουν προσωπι¬ 
κό με πολύ χαμηλούς μισθούς και εξαντλητικά 
ωράρια εργασίας χωρίς ρεπό), και φυσικά τα... 
«προνόμια και τις υψηλές αποδοχές των εργα¬ 
ζομένων». Ούτε κουβέντα για τα τεράστια κέρ¬ 
δη της εταιρείας, αλλά και για τους μισθούς των 
διευθυντικών στελεχών, που κυμαίνονται σε 
εκατοντάδες χιλιάδες ευρώ ετησίως. 

Αρχικά, η διοίκηση της Αιγ Ει-αηοε πρότεινε, 
σε «διάλογο» που είχε με τα συνδικάτα που εκ¬ 
προσωπούν τους εργαζόμενους, εναλλακτικά 
μέτρα για την αντιμετώπιση της κρίσης όπως 
την αύξηση των ωρών εργασίας με τον ίδιο μι¬ 
σθό και χωρίς ρεπό. Όπως ήταν αναμενόμενο, 
η πρόταση δεν έγινε δεκτή και τότε η εταιρεία 
ανακοίνωσε ότι αποχωρεί από τον διάλογο και 
όρισε την ανακοίνωση των απολύσεων σε νέα 
συνάντηση που θα είχε μαζί τους στις 5 Οκτώ- 
βρη. Τα συνδικάτα ως απάντηση ανακοίνωσαν 
απεργιακές κινητοποιήσεις για εκείνη τη μέρα. 
Ωστόσο οι εργαζόμενοι ξέφυγαν από τις «νόμι¬ 
μες» διαμαρτυρίες και εισέβαλαν στη συνάντη¬ 
ση που διεξάγονταν στα κεντρικά γραφεία του 
αεροδρομίου Σαρλ ντε Γκολ. Στη Γαλλία είναι 
πλέον παράδοση η ομηρία στελεχών εταιρειών 
και οι βίαιες αντιδράσεις σε τέτοια ζητήματα. 

Η εταιρεία από τη μεριά της αντέδρασε κα- 
λώντας την αστυνομία, υπέβαλλε μηνύσεις για 
«παρεμπόδιση της διεξαγωγής του συμβουλί¬ 
ου και την πρόκληση ζημιών» και απείλησε με 
απολύσεις. Η εισαγγελία Μπομπινί ξεκίνησε δι¬ 
καστική έρευνα και ανέθεσε τη διεξαγωγή της 
στην συνοριακή αστυνομία που είναι υπεύθυνη 
για τη ζώνη του αεροδρομίου. Με εσωτερική 
έρευνα της Αιγ ΡΓαηεε, 10 εργαζόμενοι αναγνω¬ 
ρίστηκαν ως εμπλεκόμενοι στα επεισόδια και η 
αστυνομία προέβη στη σύλληψη 6 από αυτούς. 
Η σύλληψη έγινε ξημερώματα στα σπίτια τους 
και μετά από 30 ώρες ανακρίσεων παραπέμφθη- 
καν, με την κατηγορία «τέλεσης πράξεων εξαι¬ 
ρετικής βίας». Η ποινή που μπορεί να επισύρει 
η κατηγορία σε περίπτωση καταδίκης είναι έως 
και 5 χρόνια φυλάκισης. Η εταιρεία ανακοίνωσε 
την απόλυση των συγκεκριμένων εργαζομένων. 

Οι συλλήψεις ξεσήκωσαν κύμα αντιδράσε¬ 
ων με διαδηλώσεις και διαμαρτυρίες. Η ΟΟΤ 



(Γενική Εργατική Συνομοσπονδία) και η Εοιχε 
ΟιινπείΌ ανακοίνωσαν διαδηλώσεις για να κα¬ 
ταγγείλουν τις συλλήψεις. Υπήρξε πλήθος δη¬ 
λώσεων συμπαράστασης αλλά και οργισμένων 
διαμαρτυριών από συνδικάτα αλλά και απλούς 
εργαζομένους, παρά την ανακοίνωση της εται¬ 
ρείας ότι ο αριθμός των απολύσεων θα μειωθεί 
σε 1.000,που θα γίνουν το 2017, ενώ για το 2016 
θα προτιμηθεί το μέτρο των εθελούσιων εξό¬ 
δων. Η ανακοίνωση της εταιρείας θεωρήθηκε 
υποκριτική, καθώς οι εθελούσιες αποτελούν ου¬ 
σιαστικά απόλυση. 

Λάδι στη φωτιά έριξε η στάση των συνδι¬ 
κάτων, των επίσημων συνδικαλιστών αλλά και 
των πολιτικών κυρίως της κυβέρνησης, που 
έσπευσαν να καταδικάσουν τα επεισόδια. Για 
χρόνια οι επίσημοι συνδικαλιστές, αστικοποι¬ 
ημένοι γραφειοκράτες επί της ουσίας, παρά τις 
αγωνιστικές κορώνες τους ενάντια στις απολύ¬ 
σεις, στην πραγματικότητα συμφωνούσαν με 
αυτές και αρνιόντουσαν να οργανώσουν και 
να κινητοποιήσουν τους εργαζόμενους. Μόλις 
οι εργαζόμενοι αποφάσισαν για πιο δυναμικές 
κινητοποιήσεις, τους έστρεψαν την πλάτη και 
τους καταδίκασαν. 

Ο πρωθυπουργός, Μανουέλ Βαλς, που βρί¬ 
σκονταν στο εξωτερικό, αποκάλεσε τους εργα¬ 
ζομένους «αλήτες» ενώ με την επιστροφή του 
έσπευσε στα γραφεία της Αιγ Ει^ηοε για να 
εκφράσει τη στήριξή του στην εταιρεία. Είναι 
γνωστό το ενδιαφέρον και η διαπλοκή του πρω¬ 
θυπουργού με τη συγκεκριμένη εταιρεία και μά¬ 
λιστα ο προσωπικός του σύμβουλος πρόκειται 
να παραιτηθεί τον Γενάρη για να γίνει διευθυ¬ 
ντής προσωπικού στην Αιγ ΕΓαηεε. 

Ο πρόεδρος Φρανσουά Ολάντ χαρακτήρι¬ 
σε τα επεισόδια απαράδεκτα και δήλωσε την 
ανησυχία του για τις συνέπειες που θα έχουν 
στην εικόνα της Γαλλίας στο εξωτερικό αλλά 
και στους ξένους επενδυτές. Για τις χιλιάδες των 
απολύσεων δεν αφιέρωσε ούτε μια λέξη. Επίσης, 
υποστήριξε ότι «η κοινωνική σύγκρουση στην 
Αιγ ΕΓ&ηεε δεν αντανακλά την κατάσταση στη 
Γαλλία» και ότι τα επεισόδια θα αποφεύγονταν 
με το διάλογο μεταξύ διεύθυνσης και εργα¬ 
ζομένων. Η τελευταία του δήλωση έγινε λίγο 
πριν από την ετήσια συνάντηση κυβέρνησης, 
εργοδοτών και συνδικάτων στα πλαίσια ενός 
κοινωνικού διαλόγου, που θέλησε να ανοίξει η 
κυβέρνηση και ο οποίος θεωρείται από όλους 
πια ότι έχει αποτύχει παταγωδώς. Η κυβέρνη¬ 
ση Ολάντ είναι μια νεοφιλελεύθερη κυβέρνηση 
που εφαρμόζει πρόγραμμα σκληρής λιτότητας 
ενάντια στους εργαζόμενους. Η δημοτικότητά 
της είναι στον πάτο και αμφισβητείται από τους 
εργαζόμενους και τους φτωχούς. Και, αντίθετα 
με ότι ισχυρίζεται ο Ολάντ, η γαλλική κοινωνία 
είναι ένα καζάνι που βράζει και δεν θα αργήσει 
να εκραγεί. 



στον κόσμο... 


ΑΙΓΥΠΤΟΣ 

Πραγματοποιήθηκε στις 17-18/10 ο πρώτος γύρος των 
βουλευτικών εκλογών (σε 14 από τις 27 επαρχίες), που θα 
ολοκληρωθούν στις 2/12. 

Ο δικτάτορας Αμπντελ Φάταχ αλ Σίσι κάλεσε τον λαό να 
συμμετέχει «στο τελευταίο ορόσημο του οδικού χάρτη προς 
τη δημοκρατία», προτάσσοντας την «ενότητα του λαού με 
τον στρατό», χρησιμοποιώντας τον φόβο της ισλαμικής τρο¬ 
μοκρατίας. Ο «οδικός χάρτης» προβλέπει πως από τους 596 
βουλευτές, 28 θα διοριστούν από τον ίδιο, 120 θα προέρχο¬ 
νται από κομματικές λίστες (η πλειοψηφούσα κάθε επαρχί¬ 
ας παίρνει όλες τις έδρες), 448 θα εκλεγούν υποχρεωτικά ως 
ανεξάρτητοι. Οι «ανεξάρτητοι» στην πλειοψηφία τους είναι 
πρώην στελέχη του καθεστώτος Μουμπάρακ. Οι σημαντικό¬ 
τερες συμμαχίες κομμάτων αποτελούνται από μεγαλοεπιχει- 
ρηματίες, πρώην μέλη του κόμματος του Μουμπάρακ, και από 
το υπερσυντηρητικό σαλαφιστικό Αλ Νουρ, που στήριξε το 
πραξικόπημα. Την ίδια στιγμή, υπάρχουν περισσότεροι από 
40.000 πολιτικοί κρατούμενοι και τους τελευταίους μήνες φυ¬ 
λακισμένοι αγωνιστές και αντιφρονούντες έχουν εξαφανιστεί 
(215 μόνο το τελευταίο δίμηνο). Οι ηγέτες της εξέγερσης της 
πλατείας Ταχρίρ είναι υπό διωγμό, η Μουσουλμανική Αδελ¬ 
φότητα παράνομη και η υπόλοιπη αντιπολίτευση φιμωμένη. 

Αυτό εξηγεί γιατί το ποσοστό συμμετοχής έφθασε μόλις το 
26,5%. Οι πολίτες, κυρίως οι νέοι, μποϊκοτάρουν τις εκλογές 
και η κάλπη βγάζει μόνο αλ Σίσι (εμμέσως Μουμπάρακ), που 
βέβαια δεν μπορεί να τους λύσει τα προβλήματα κοινωνικής 
δικαιοσύνης, ανεργίας, έλλειψης ελευθεριών και βελτίωσης 
του βιοτικού επιπέδου, για τα οποία και πραγματοποίησαν την 
εξέγερση της πλατείας Ταχρίρ. 

ΚΑΤΑΛΟΝΙΑ: Προς την ανεξαρτησία 

Ενώ για τις 20/12 έχουν οριστεί εκλογές στο Ισπανικό Κρά¬ 
τος, η νέα καταλανική Βουλή, που προέκυψε από τις εκλογές 
της 27 ης Σεπτεμβρίου, ετοιμάζεται να ψηφίσει τη Διακήρυξη που 
συνυπέγραψε ήδη η πλειοψηφία των βουλευτών της και προ¬ 
βλέπει ότι η κυβέρνηση της Καταλονίας θα υπακούει μόνο στο 
Καταλανικό Κοινοβούλιο, όχι στους θεσμούς του Ισπανικού 
Κράτους. Κηρύσσει μια «Συντακτική Διαδικασία των πολιτών, 
ανοικτή, συμμετοχική και χωρίς αποκλεισμούς», που θα κατα- 
λήξει στη δημιουργία ανεξάρτητου Καταλανικού Κράτους. 

Ευρωπαϊκή Ένωση, ισπανοί καπιταλιστές, νεοφιλελεύθερα 
κόμματα, καθεστωτικά ΜΜΕ, κάνουν τα πάντα για να εμποδί¬ 
σουν την πορεία ανεξαρτησίας. Επιτέθηκαν στον συνασπισμό 
«Μαζί για το Ναι», του απερχόμενου προέδρου της Καταλονίας 
Αρτούρ Μας, και στη «Δημοκρατική Αριστερά», κατηγορώ¬ 
ντας τους ότι έχουν υποταχθεί στην πολιτική της ανερχόμενης 
αντικαπιταλιστικής ΟΙΙΡ, που βλέπει την ανεξαρτησία της Κα¬ 
ταλονίας στην προοπτική ρήξης με το Ευρώ και την Ε.Ε. Το με¬ 
γάλο ισπανικό κεφάλαιο αλλά και οι Καταλανοί επιχειρηματίες 
στρέφονται με σφοδρότητα κατά του Μας και εγκαταλείπουν 
το κόμμα του, που περνάει κρίση. 

Τα καθεστωτικά ΜΜΕ επιστράτευσαν και τα γκάλοπ. Βά¬ 
σει «αντικειμενικής» δημοσκόπησης της εφημερίδας Ε1 Ρώδ, η 
πλειοψηφία των Καταλανών... απορρίπτει το σχέδιο ανεξαρτη¬ 
σίας! Η Ε.Ε. απειλεί ότι η Καταλονία θα βυθιστεί στην απόλυτη 
καταστροφή, όπως και πριν το δημοψήφισμα. Ο πρωθυπουργός 
Ραχόι δήλωσε ότι «θα χρησιμοποιήσει όλα τα μέσα για να απο¬ 
τρέψει την απόσχιση της Καταλονίας», ακόμη και την εφαρμο¬ 
γή του άρθρου 155 του Συντάγματος, που προβλέπει κατάργη¬ 
ση του Κοινοβουλίου και της κυβέρνησης της Καταλονίας. Τις 
δηλώσεις του, όπως ήταν αναμενόμενο, χειροκρότησαν οι Σο¬ 
σιαλιστές (ΡδΟΕ) και οι ποταμίσιοι ΟΐικΗίΠηοδ (Πολίτες), που 
δήλωσαν πρόθυμοι να δημιουργήσουν ένα «εθνικό» μέτωπο 
ενάντια στους «εχθρούς της ισπανικής πατρίδας». Οι Ροάεπτοδ 
παρουσιάζουν μια αξιολύπητη εικόνα. Ο θαυμαστής του Τσίπρα 
Πάμπλο Ιγκλέσιας δήλωσε: «είμαστε η καλύτερη εγγύηση για 
την ενότητα» της Ισπανίας. Οι επικεφαλής του καταλανικού 
εκλογικού συνδυασμού στον οποίο συμμετέχει το Ροάειηοδ, 
πρότεινε να σταματήσει η αποσχιστική διαδικασία και να αντι- 
κατασταθεί από δημοψήφισμα εγκεκριμένο από τη... Μαδρίτη! 

Κρύος ιδρώτας φαίνεται να κόβει Ε.Ε. και ισπανούς νεοφι¬ 
λελεύθερους, που βλέπουν πως η σύγκρουση για την ανεξαρτη¬ 
σία έχει βαθιά ταξικό χαρακτήρα που ενισχύεται από την συνε¬ 
πή, μέχρι στιγμής, στάση της ΟΙΙΡ. 

ΠΑΛΑΙΣΤΙΝΗ 


Η «Ιντιφάντα των μαχαιριών» απέναντι στην τρομοκρατία του ισραηλινού κράτους 



Η απειλή που προβάλλει ως 
δικαιολογία η ισραηλινή κυ¬ 
βέρνηση Νετανιάχου για το 
νέο κύμα βίας, τρομοκρατί¬ 
ας και άγριας καταστολής εναντίον των 
Παλαιστινίων, που εκτυλίσσεται από τις 
αρχές του περασμένου Οκτώβρη, είναι οι 
μεμονωμένες επιθέσεις με μαχαίρι, νεαρών 
συνήθως, Παλαιστινίων εναντίον ισρα- 
ηλινών πολιτών. Επαναλαμβάνεται, για 
ακόμα μια φορά η συνήθης αντιστροφή 
της πραγματικότητας, με τα θύματα να 
παρουσιάζονται ως θύτες και τη διεθνή 
κοινότητα να συμπαραστέκεται στο δολο¬ 
φονικό καθεστώς και να καλύπτει τη νέα 
απόπειρα εθνοκάθαρσης. 

Τα νούμερα, ωστόσο, είναι αμείλικτα. 
Τους 40 πλησιάζουν, την ώρα που γρά¬ 
φονται αυτές οι γραμμές, οι Παλαιστίνιοι 
που εκτελέστηκαν εν ψυχρώ από την ισ- 
ραηλινή αστυνομία, οι μισοί από αυτούς 
είναι νεαρά παιδιά, και μόνο οι δέκα κα- 
τηγορήθηκαν για επιθέσεις με μαχαίρια, 
μερικοί εξ αυτών με κατασκευασμένα 
βίντεο. Οι υπόλοιποι συμμετείχαν σε εκ¬ 
δηλώσεις διαμαρτυρίας και δολοφονήθη¬ 
καν, επειδή πετούσαν πέτρες και μολότωφ 
στην αστυνομία και τον στρατό, που τους 
αντιμετώπιζε με όπλα και χημικά. Επιπλέ¬ 
ον, τους 1.300 φτάνουν οι τραυματίες και 
αρκετές δεκάδες άλλοι έχουν συλληφθεί. 
Το αντίστοιχο νούμερο για τους Ισραηλι- 
νούς είναι 10 νεκροί, ένας εκ των οποίων 
λιντσαρίστηκε από ομοεθνείς του, καθώς 
τον πέρασαν για Παλαιστίνιο. 

Σχεδιασμένη πρόκληση 

Το γεγονός που πυροδότησε τη νέα 
έξαρση βίας του ισραηλινού κράτους ήταν, 
και πάλι, η προσπάθεια του Ισραήλ να με¬ 
ταβάλλει το καθεστώς στο τέμενος του 
Αλ Ακσά, απαγορεύοντας την προσευχή 
εκεί στους κάτω των 40 ετών μουσουλμά¬ 
νους (θυμίζουμε ότι, το 2000, η επίσκεψη 


στο τέμενος του τότε ισραηλινού πρω¬ 
θυπουργού Αριέλ Σαρόν πυροδότησε τη 
2 η Ιντιφάντα). Επρόκειτο, λοιπόν, για μια 
σχεδιασμένη κίνηση που σκόπευε να προ- 
καλέσει την εξέγερση των Παλαιστινίων, 
για να παρουσιάσει το Ισραήλ ως «αμυ¬ 
νόμενο» και δικαιολογήσει τον νέο κα¬ 
ταιγισμό μέτρων: συλλογικά αντίποινα με 
κλείσιμο μαγαζιών στην ανατολική Ιερου¬ 
σαλήμ, κατεδαφίσεις ή απαλλοτριώσεις 
σπιτιών και περιουσιών των κατηγορου¬ 
μένων για επιθέσεις και των οικογενειών 
τους, αφαίρεση της άδειας παραμονής 
στην ανατολική Ιερουσαλήμ ή ακόμα και 
αφαίρεση της ισραηλινής υπηκοότητας 
από όσους Παλαιστίνιους την διαθέτουν, 
ανάπτυξη εκατοντάδων στρατιωτών στην 
Ιερουσαλήμ και στα κατεχόμενα, μπλόκα 
αποκλεισμού, τσιμεντένια τείχη και απα¬ 
γόρευση κυκλοφορίας στις ανατολικές 
συνοικίες της Ιερουσαλήμ και επέκταση 
των ισραηλινών εποικισμών, που εξακο¬ 
λουθούν να επεκτείνονται με φρενήρεις 
ρυθμούς, κ.λπ. Έφτασαν μάλιστα, στο ση¬ 
μείο να μην επιστρέφουν τα σώματα των 
νεκρών Παλαιστινίων, για να αποφύγουν 
τη μετατροπή των κηδειών σε διαδηλώ¬ 
σεις διαμαρτυρίας. 

Παράλληλα με τα επίσημα αυτά μέτρα 
αντιμετώπισης της παλαιστινιακής «απει¬ 
λής», ενισχύεται και πριμοδοτείται η αντί- 
παλαιστινιακή υστερία, που χρόνια τώρα 
καλλιεργείται στην ισραηλινή κοινωνία. 
Οι νόμοι περί οπλοκατοχής χαλάρωσαν 
ακόμα περισσότερο και ο ένας μετά τον 
άλλο οι ισραηλινοί αξιωματούχοι καλούν, 
ουσιαστικά, τον κόσμο να πάρει την κα¬ 
τάσταση στα χέρια του και να χτυπάει 
στο ψαχνό. Το ίδιο, άλλωστε, κάνει και 
η αστυνομία που, αντί να συλλαμβάνει 
τους πραγματικούς ή υποτιθέμενους κα¬ 
τόχους μαχαιριών, τους εκτελεί επί τόπου, 
συχνά κάτω από τις παροτρύνσεις και τις 
επευφημίες ισραηλινών πολιτών. Την ίδια 


στιγμή, βέβαια, που οι Πα¬ 
λαιστίνιοι απαγορεύεται να 
διαδηλώνουν ακόμα και ειρη¬ 
νικά και να θάψουν τους νε¬ 
κρούς τους, ομάδες ένοπλων 
ισραηλινών πολιτών νομιμο¬ 
ποιούνται να διασχίζουν τις 
συνοικίες των Παλαιστινίων, 
φωνάζοντας υβριστικά συν¬ 
θήματα και απειλώντας. 

Τακτικές εθνοκάθαρσης 

Όλη αυτή η πρακτική 
εντάσσεται στην πολιτική αντιμετώπισης 
του παλαιστινιακού ζητήματος που φαίνε¬ 
ται ξεκάθαρα πια να επικρατεί στην πλειο- 
ψηφία της επίσημης ισραηλινής πολιτικής 
σκηνής και η οποία προκρίνει τη «λύση» 
της εθνοκάθαρσης και της βίαιης εξόντω¬ 
σης και απομάκρυνσης των Παλαιστινίων 
από όλο και μεγαλύτερα κομμάτια της γης 
τους και πρώτα και κύρια από την ανα¬ 
τολική Ιερουσαλήμ. Σε αυτά τα πλαίσια 
εντάσσεται η συστηματική προσπάθεια να 
παρουσιαστούν οι Παλαιστίνιοι, καταρχήν 
στην ισραηλινή κοινωνία, σαν κατώτερα 
όντα με έμφυτα επιθετικά ένστικτα που 
«αξίζουν» την πιο αμείλικτη αντιμετώπι¬ 
ση. Αυτή η επιδίωξη βρίσκεται, πίσω από 
την εξωφρενική και ανιστόρητη απόπειρα 
του Νετανιάχου να αποδώσει την ευθύ¬ 
νη για το Ολοκαύτωμα στον παλαιστίνιο 
μουφτή Χατζ Αμίν αλ Χουσείν, που ξε¬ 
σήκωσε θύελλα αντιδράσεων ακόμα και 
μέσα στο Ισραήλ. 

Νέα γενιά μαχητών 

Πέρα, όμως, από τις νέες μεθοδεύσεις 
του ισραηλινού κατεστημένου, αυτό που, 
επίσης, αναδεικνύει η πρόσφατη αναζω¬ 
πύρωση του Παλαιστινιακού, είναι μια 
νέα γενιά αγωνιστών που δεν φαίνεται 
να ανήκουν στους πολιτικούς ή θρησκευ¬ 
τικούς σχηματισμούς που κυριάρχησαν 


μέχρι σήμερα στα πολιτικά πράγματα της 
Παλαιστίνης. Είναι νέα παιδιά που αντι¬ 
δρούν στην ταπείνωση και την εξαθλίωση 
που έχουν επιβάλλει οι Ισραηλινοί, ταυτό¬ 
χρονα, όμως, αντιδρούν στην ανικανότη¬ 
τα και τις αποτυχίες της Παλαιστινιακής 
Αρχής και των παραδοσιακών παλαιστι¬ 
νιακών οργανώσεων. Βέβαια, η αντίδρασή 
τους έχει, προς το παρόν, ένα αποσπα¬ 
σματικό, βίαιο, αυθόρμητο χαρακτήρα, 
τα όπλα τους είναι μαχαίρια, πέτρες και 
μολότοφ απέναντι στην ισραηλινή υπερο¬ 
πλία και τη διεθνή αδιαφορία. Είναι, όμως, 
η νέα γενιά μαχητών ενός υπερήφανου και 
ακούραστου λαού που δεν σταματά να 
προκαλεί θαυμασμό και δέος για την επι¬ 
μονή, την αξιοπρέπεια και το σθένος του. 

Οι εξελίξεις στην ευρύτερη περιοχή 
είναι ούτως ή άλλως ραγδαίες και θα κρι- 
θούν, σε μεγάλο βαθμό, από τα κινήματα 
που αναπτύσσονται ή θα αναπτυχθούν. 
Καθήκον δικό μας είναι η αλληλεγγύη και 
η έμπρακτη συμπαράσταση στον αγώνα 
του Παλαιστινιακού λαού με την αντίστα¬ 
σή μας στα ιμπεριαλιστικά σχέδια, αλλά 
και στη στάση της κυβέρνησης ΣΥΡΙΖΑ- 
ΑΝΕΛ που δεν διστάζει να συναινεί σε 
κάθε λογής επεμβάσεις και να συνάπτει 
συμφωνίες με τα αιμοσταγή καθεστώτα 
του Ισραήλ και της Αιγύπτου. 

■ Μαρία Κτιστάκη 


Μεγάλη εργατική κινητοποίηση στο Βέλγιο 


Τ ο Βέλγιο, έκτη μεγαλύτερη 
οικονομία της Ευρωζώνης, 
είχε σημαντικούς ρυθμούς 
ανάπτυξης ως την κρίση του 
2008-09, αλλά λόγω και του 
γενικότερου ξεπεσμού του (ακόμη και από 
τη δεύτερη σειρά των ιμπεριαλιστικών χω¬ 
ρών), μετά το ξέσπασμα της παγκόσμιας 
καπιταλιστικής κρίσης η οικονομία του 
πήρε την κάτω βόλτα, με τις χρεοκοπημέ¬ 
νες τράπεζες να αποτελούν την αχίλλειο 
πτέρνα του. Η διάσωση των μεγαλύτερων 
βελγικών τραπεζών από το κράτος οδήγη¬ 
σε σε μεγάλη αύξηση του δημόσιου χρέ¬ 
ους: από 89,2% του ΑΕΠ το 2008 έφθασε 
το 106,5% το 2014. Αυτή η υπερχρέωση 
έβαλε το Βέλγιο στην ομάδα των χωρών 
(Ιταλία, Ισπανία, Γαλλία κ.α.) που δέχονται 
μεγάλες πιέσεις από την ΕΕ (βλ. Γερμανία) 
για σημαντικές περικοπές κοινωνικών δα¬ 
πανών, ώστε να μειώσουν το έλλειμμα του 
προϋπολογισμού τους και το δημόσιο χρέ¬ 
ος. Από το 2014, η κεντροδεξιά κυβέρνη¬ 
ση του Σαρλ Μισέλ ανακοίνωσε μια σειρά 
μέτρων (ένα άτυπο Μνημόνιο με μέτρα 
11 δις ευρώ) για τη μείωση των δημοσί¬ 
ων δαπανών. Βασικές αιχμές αυτών των 
μέτρων ήταν η αύξηση των ορίων ηλικίας 
συνταξιοδότησης, η κατάργηση της Αυτό¬ 
ματης Τιμαριθμικής Αναπροσαρμογής των 
μισθών (δηλαδή πάγωμα και ουσιαστική 


μείωση μισθών), η αύξηση των φόρων σε 
είδη λαϊκής κατανάλωσης κ.α. 

Άμεσα οι συνδικαλιστικές ενώσεις του 
Βελγίου και το εργατικό κίνημα άρχισαν 
να αντιπαρατίθενται σε αυτές τις πολιτι¬ 
κές της κυβέρνησης. 

Συνεχής αγώνας ενάντια στη λιτότητα 

Το φθινόπωρο του 2014, οι τρεις με¬ 
γαλύτερες εργατικές συνομοσπονδίες 
συγκρότησαν ένα κοινό μέτωπο ενάντια 
στη λιτότητα. Το Νοέμβρη του 2014 ορ¬ 
γάνωσαν τη μεγαλύτερη διαδήλωση των 
τελευταίων 35 χρόνων στις Βρυξέλλες, με 
πάνω από 100.000 εργαζόμενους, ενώ τον 
Δεκέμβρη του 2014 προχώρησαν σε Γενι¬ 
κή Απεργία πρωτοφανούς μεγέθους, που 
νέκρωσε κυριολεκτικά τη χώρα. Μέσα στο 
2015 οργανώθηκαν μικροί και μεγάλοι 
αγώνες από λιμενεργάτες, σιδηροδρομι¬ 
κούς και αγρότες, ενώ μεγάλη ήταν η συμ¬ 
μετοχή βέλγων αγωνιστών ενάντια στην 
ΤΤΙΡ (Ευρω-ατλαντική Συμφωνία Ελεύ¬ 
θερου Εμπορίου ανάμεσα σε ΗΠΑ-ΕΕ) με 
πολλές δράσεις, κυρίως στις Βρυξέλλες. 

Το καλοκαίρι του 2015, η κεντροδε¬ 
ξιά κυβέρνηση ψήφισε τελικά την αύξηση 
των ορίων ηλικίας συνταξιοδότησης (από 
τα 65 στα 67 χρόνια) και ανακοίνωσε την 
πρόθεσή της να αυξήσει τη φορολογία 
στο ηλεκτρικό ρεύμα (από το 6% στο 21%) 


καθώς και σε είδη καπνού, ποτά, αναψυ¬ 
κτικά κ,α.Έτσι, ευθυγραμμίστηκε πλήρως 
με τις εντολές της ΕΕ και άνοιξε μέτωπο 
σκληρής επίθεσης στα συνδικάτα. Η πρώ¬ 
τη απάντηση των εργαζομένων δόθηκε 
στις αρχές Οκτώβρη του 2015, με νέα γι- 
γάντια διαδήλωση 100.000 εργαζομένων 
στις Βρυξέλλες, που είχε ως κεντρικό σύν¬ 
θημα: «Για εμάς τίποτα, μόνο ψίχουλα». 
Το εργατικό κίνημα στο Βέλγιο φαίνεται 
να συνειδητοποιεί και να στηλιτεύει την 
τεράστια αντίφαση του καπιταλισμού σή¬ 
μερα, δηλαδή τη φαραωνική ανισότητα 
που γεννά η νεοφιλελεύθερη καπιταλιστι¬ 
κή οικονομία, όπου το 1% των πλουσίων 
παγκοσμίως κατέχει πάνω από το 45% 
του παγκόσμιου πλούτου. Η διαδήλωση 
νέκρωσε όλες τις δημόσιες συγκοινωνίες, 
πολλές δημόσιες υπηρεσίες και σχολεία. 
Κατέληξε σε σκληρές συγκρούσεις με την 
αστυνομία, ενώ από την πλευρά των ερ¬ 
γαζομένων πρωταγωνίστησαν οι λιμενερ¬ 
γάτες της Αμβέρσας. 

Δύο μέρες μετά, οι σιδηροδρομικοί 
προχώρησαν σε απεργία, νεκρώνοντας 
όλο το δίκτυο και σταματώντας τη συ¬ 
γκοινωνία με Γαλλία και Μ. Βρετανία. Την 
ίδια μέρα, 9 Οκτώβρη, κατέβηκαν στους 
δρόμους και οι αγρότες/κτηνοτρόφοι (ζη¬ 
τούν κυρίως προστασία της τιμής του γά¬ 
λακτος) και συγκρούστηκαν με αστυνομι¬ 


κές δυνάμεις σε μπλόκα που είχαν στήσει. 

Η επόμενη εβδομάδα (10-17 Οκτώ¬ 
βρη) ήταν μέρες δράσης ενάντια στην 
ΤΤΙΡ, με πολλές τοπικές διαμαρτυρίες και 
νέα διαδήλωση στις Βρυξέλλες. Σε αυτή 
την πανευρωπαϊκή καμπάνια ενάντια 
στην ΤΤΙΡ ξεχώρισε η «απροσδόκητα» 
μεγάλη διαδήλωση 250.000 Γερμανών στο 
Βερολίνο. 

Οι βέλγοι εργαζόμενοι προετοιμάζο¬ 
νται για κλιμάκωση του αγώνα τους με 
νέα Γενική Απεργία. Την ίδια στιγμή, η κε¬ 
ντροδεξιά κυβέρνηση, για να συσπειρώσει 
το αντιλαϊκό της μέτωπο, δέχτηκε την 
πρόταση του ακροδεξιού κόμματος Ν-ΥΑ 
να μην παίρνουν μόνιμη άδεια διαμονής 
στο Βέλγιο οι χαρακτηρισμένοι ως πρό¬ 
σφυγες μετανάστες, αλλά μια προσωρινή 
άδεια 5 χρόνων, που θα λήγει αυτόματα, 
αν θεωρείται από το βελγικό κράτος πως 
έχει βελτιωθεί η κατάσταση στη χώρα τους 
και μπορούν να επιστρέφουν! Είναι φανε¬ 
ρό πως σε όλη την ΕΕ χρησιμοποιούνται 
πλέον οι ακροδεξιοί για να προωθηθούν 
τα αντεργατικά μέτρα, να ανακοπεί η εί¬ 
σοδος μεταναστών, να εξυπηρετηθούν τα 
ιμπεριαλιστικά σχέδια. 

Οι βέλγοι εργαζόμενοι έχουν έναν 
σκληρό μνημονιακό χειμώνα μπροστά 
τους, που σίγουρα θα τον ζεστάνουν 
σκληροί αγώνες και συγκρούσεις. 

Διεθνής Ξεσηκωμός και συγκρούσεις 

Οι φοιτητές ενάντια στα δίδακτρα 


Τ ο τελευταίο διάστημα γινό¬ 
μαστε όλο και συχνότερα 
μάρτυρες μεγάλων αγώνων, 
που ξεσπάνε σε διεθνές επί¬ 
πεδο από φοιτητές και νέους γύρω από 
το ζήτημα των διδάκτρων και τις φοιτη¬ 
τικές παροχές. Σε μια σειρά χώρες, από 
τη Νότιο Αφρική μέχρι τη Γερμανία και 
την Βρετανία, φοιτητές εξαγριωμένοι με 
τις παράλογες αυξήσεις των διδάκτρων 
από τις νεοφιλελεύθερες κυβερνήσεις, 
βγαίνουν μαζικά στους δρόμους, διαδη¬ 
λώνουν και συγκρούονται με την αστυ¬ 
νομία, ζητώντας το αυτονόητο: Δημόσια 
και Δωρεάν Εκπαίδευση για όλους! 

Στη Νότιο Αφρική, στις 23/10 ση¬ 
μειώθηκε μια από τις μεγαλύτερες φοι¬ 
τητικές κινητοποιήσεις της τελευταίας 
20ετίας με κύριο αίτημα και σύνθημα «Τα 
δίδακτρα πρέπει να καταργηθούν». Οι 
διαδηλωτές στο Κέιπ Τάουν ξεπέρασαν 
τις 10.000. Δύο μέρες πριν επιχειρήθηκε 
έφοδος στον χώρο του κοινοβουλίου, 
όπου και σημειώθηκαν συγκρούσεις με 
την αστυνομία, που απάντησε με χημικά 
και πλαστικές σφαίρες, δεκάδες συλλή¬ 
ψεις και προσαγωγές φοιτητών. Μετά 
απ’ αυτές τις κινητοποιήσεις, ο πρόεδρος 
της χώρας Ζούμα, μέσα από συνέντευξη 
τύπου, δήλωσε ότι δεν θα επέλθει καμία 
αύξηση στα δίδακτρα. Οι μορφές πάλης 
του φοιτητικού κινήματος της Νοτίου 
Αφρικής δεν εξαντλούνται σε διαδηλώ¬ 
σεις και πορείες, καθώς περιλαμβάνουν 
κλεισίματα κεντρικών δρόμων πόλεων 
και αποκλεισμούς εισόδων σε δημόσια 
κτήρια και κτήρια του κυβερνητικού 


κόμματος. Το κίνημα «Τα δίδακτρα πρέ¬ 
πει να καταργηθούν» πέτυχε μια πρώτη 
μεγάλη νίκη ενάντια στην περαιτέρω 
διάλυση του συστήματος παιδείας, που 
επιχειρείται από τους νεοφιλελεύθερους 
και όλα δείχνουν ότι μετά από αυτό οι 
νοτιοαφρικανοί φοιτητές δεν θα επι¬ 
στρέφουν εύκολα στα αμφιθέατρα τους. 
Και αυτό γιατί τα προβλήματα που μα¬ 
στίζουν τη νεολαία δεν αφορούν μόνο 
την εκπαίδευση, αλλά κύρια την ίδια της 
την επιβίωση, όταν το ποσοστό φτώχειας 
(διαβίωση με λιγότερο από 2$ τη μέρα) 
ξεπερνάει το 50% στο σύνολο της νοτιο- 
αφρικάνικης κοινωνίας. 

Στη Γερμανία, η προσπάθεια της κυ¬ 
βέρνησης να επιβάλλει δίδακτρα έπε¬ 
σε στο κενό, καθώς το κίνημα εναντίον 
των διδάκτρων πήρε τρομερά μεγάλες 
διαστάσεις από το 2008 μέχρι το 2015, 
συγκεντρώνοντας πάνω από 1,5 εκ. υπο¬ 
γραφές εναντίωσης στα δίδακτρα, μετα¬ 
στρέφοντας την κοινή γνώμη, υποχρεώ¬ 
νοντας έτσι την πλειοψηφία των πανε¬ 
πιστημίων να καταργήσουν τα δίδακτρα 
στο προπτυχιακό επίπεδο. 

Δεκάδες χιλιάδες μαθητές και φοιτη¬ 
τές διαδήλωσαν τον προηγούμενο μήνα 
και στη Δανία (τόσο στην πρωτεύουσα 
Κοπεγχάγη, όπου ξεπέρασαν τις 12.000, 
όσο και σε μικρότερες πόλεις), απαντώ¬ 
ντας δυναμικά στις προθέσεις της κυ¬ 
βέρνησης να προβεί σε περικοπές στην 
παιδεία της τάξης του 2% (περίπου 1 δισ. 
ευρώ). Οι περικοπές αυτές, εκτός ότι θα 
στοιχίσουν πολλές θέσεις εργασίας μέσα 


στα επόμενα 4 χρόνια (υπολογίζεται ότι 
1 στους 10 καθηγητές πρόκειται να δει 
την πόρτα της εξόδου), αναμένεται να 
οδηγήσουν σε ασφυκτική κατάσταση το 
ίδιο το σύστημα, που βιώνει μια όλο και 
εντεινόμενη επίθεση τα τελευταία χρό¬ 
νια. 

Στην Βρετανία, στις αρχές Νοέμβρη, 
για ακόμη μια φορά φοιτητές και νεολαία 
βγήκαν στους δρόμους του Λονδίνου 
κατά χιλιάδες, διαδηλώνοντας ενάντια 
στις (για ακόμα μια φορά μέσα σε 4 χρό¬ 
νια) παράλογες αυξήσεις στα δίδακτρά 
τους, τη μετατροπή των φοιτητικών πα¬ 
ροχών σε δάνεια (υπερχρεώνοντας έτσι 
περαιτέρω τα βρετανικά νοικοκυριά), 
ζητώντας άμεσα να καταργηθούν τα 
δίδακτρα και η εκπαίδευση να είναι δω¬ 
ρεάν και για όλους. Στις 5/11, οι διαδη¬ 
λωτές (φοιτητές, εργαζόμενοι, άνεργοι) 
κινήθηκαν προς το Υπουργείο Παιδείας 
με πορεία που ανέκοψε η αστυνομία με 
άγριο ξύλο, χημικά και συλλήψεις, και 
με τους φοιτητές να απαντάνε με ρίψεις 
μπογιάς και καπνογόνων. Το κόστος 
σπουδών στα βρετανικά πανεπιστήμια 
τριπλασιάστηκε (από 3.000 στις 9.000 
λίρες για κάθε χρόνο σπουδών ως το 
πτυχίο) λίγους μήνες μετά την εκλογή το 
2010 του Ντέιβιντ Κάμερον, που επανε- 
ξελέγη τον Μάιο του 2015 για δεύτερη 
φορά στον πρωθυπουργικό θώκο. 

Ίδια, αν όχι χειρότερη, είναι η κατά¬ 
σταση στα ελληνικά πανεπιστήμια, με 
την υποχρηματοδότηση να έχει φτάσει 
σε ιστορικά χαμηλά (-73,5% το 2015 



σε σύγκριση με το 2009), οδηγώντας 
σε μια ασφυκτική κατάσταση, με τους 
«ξαφνικούς θανάτους» σχολών να βρί¬ 
σκονται στην ημερήσια διάταξη, με το 
3° Μνημόνιο και την «εργαλειοθήκη» 
του ΟΟΣΑ να κρέμονται σαν δαμόκλεια 
σπάθη πάνω απ’ τη νεολαία και την εκ¬ 
παίδευση, με την κυβέρνηση και διάφο¬ 
ρους πανεπιστημιακούς να ρίχνουν στο 
τραπέζι «σκέψεις» και κατευθύνσεις για 
δίδακτρα. 

Δεν πρέπει να αφήσουμε καμία 
προσπάθεια για δίδακτρα να περάσει. 

Παίρνοντας παράδειγμα από τις κινητο¬ 
ποιήσεις και τις εξεγέρσεις των συναδέλ¬ 
φων μας και φοιτητών σ’ όλο τον κόσμο, 
να βγούμε στους δρόμους σαν φοιτητι¬ 
κό κίνημα και να διεκδικήσουμε άμεση 
και ριζική αύξηση της χρηματοδότησης 
για την παιδεία (της τάξης του 15% του 
προϋπολογισμού), κατάργηση όλων των 
αντιεκπαιδευτικών νόμων και διατάξε¬ 
ων. Να μην επιτρέψουμε να διαλύσουν 
τα πανεπιστήμια και τα σχολεία μας, για 
να ξεπληρώνουν δάνεια στους τοκογλύ¬ 
φους του ΔΝΤ και της Ευρωζώνης/Ε.Ε. 
Να μην ανεχθούμε να κοπεί ούτε μισή 
φοιτητική παροχή. Οι νοτιοαφρικανοί 
και οι άγγλοι συμφοιτητές μας δείχνουν 
τον δρόμο. 


Οκτωβριανή Επανάσταση: ο δρόμος της ελπίδας 



Σ τις αρχές του 20 ου αιώνα, στη 
Ρωσία ο Τσάρος ήταν ο από¬ 
λυτος άρχοντας, ενώ απέρα¬ 
ντες εκτάσεις γης βρίσκονταν 
στα χέρια μιας χούφτας γαιοκτημόνων. 
Το 1914 εκατό-σαράντα χιλιάδες μεγα- 
λογαιοκτήμονές αριστοκράτες κατείχαν 
μία έκταση λίγο μεγαλύτερη από τη 
σημερινή Βραζιλία. Η πλειοψηφία του 
λαού, περίπου 140 εκατομμύρια από τα 
174 εκ. συνολικό πληθυσμό το 1914, 
ήταν χωρικοί, οι οποίοι ζούσαν στην εξα¬ 
θλίωση και κάτω από μεγάλη καταπίεση. 
Το προλεταριάτο, νέο και ολιγάριθμο, 
ήταν συγκεντρωμένο στις μεγάλες πό¬ 
λεις και οι συνθήκες διαβίωσης του δεν 
διέφεραν από αυτές των χωρικών. 

Το 1898 ιδρύεται το Σοσιαλδημοκρα¬ 
τικό Εργατικό Κόμμα Ρωσίας (ΣΔΕΚΡ). 
Το 1903, μετά από διαφωνία πάνω στο 
ζήτημα της πολιτικής οργάνωσης της 
επαναστατικής πρωτοπορίας της εργα¬ 
τικής τάξης, διασπάται σε μπολσεβίκους 
και μενσεβίκους. 

Το 1905 ξεσπάει ένα κύμα απεργιών 
και εργατικών αγώνων, που σε συνδυα¬ 


σμό με την ήττα της Ρωσία στον πόλεμο 
με την Ιαπωνία ανοίγουν τον δρόμο στη 
πρώτη ρώσικη επανάσταση. Τον Γενά¬ 
ρη, μια μαζική διαδήλωση πνίγεται στο 
αίμα, με αποτέλεσμα να ξεσπάσει εξέ¬ 
γερση η οποία απλώθηκε σε ολόκληρη 
τη Ρωσία. Η απεργία γιγαντώνεται με 
εκατομμύρια απεργούς, οι αγρότες κα¬ 
ταλαμβάνουν τη γη, ενώ οι αστοί ζητούν 
εκλογές και συντακτική συνέλευση. Για 
πρώτη φορά δημιουργούνται τα Σοβιέτ, 
που εξελίχθηκαν στις ανώτερες δομές 
αυτοοργάνωσης της εργατικής τάξης. 
Υπό την πίεση της επανάστασης, ο Τσά¬ 
ρος αναγκάστηκε να προβεί σε παραχω¬ 
ρήσεις, ώστε να την κατευνάσει. Την ίδια 
στιγμή όμως ο στρατός συλλαμβάνει 
τους ηγέτες των Σοβιέτ και της Παρρω¬ 
σικής Αγροτικής Ένωσης, που είχε ιδρυ¬ 
θεί από τους αγρότες. 

Παρά την ήττα, τα διδάγματα ήταν 
πλούσια και σημαντικά για τη συνέχεια. 
Πρώτον, αναδείχτηκε η δυνατότητα των 
Σοβιέτ ως οργάνου εξουσίας του προ¬ 
λεταριάτου. Δεύτερον, αποτυπώθηκε η 
ανάγκη για συμμαχία του προλεταριά¬ 
του με τους αγρότες. 

Οι επιπτώσεις του Α' παγκοσμίου 
πολέμου ήταν καταστροφικές για τη 
Ρωσία, βυθίζοντας την εργατική τάξη 
και τους αγρότες ακόμα πιο πολύ στην 
εξαθλίωση. Αυτή η κατάσταση συνετέ- 
λεσε, ώστε τα αιτήματα να μετατρέπο- 
νται σε πολιτικά (παραίτηση Τσάρου, 
σταμάτημα του πολέμου). Στις 23 Φε¬ 
βρουάριου του 1917, απεργούν οι εργά¬ 


τες στην Αγ. Πετρούπολη, με σημαντική 
συμβολή των γυναικών, και ακολουθούν 
σκληρές συγκρούσεις με την αστυνο¬ 
μία. Δύο μέρες αργότερα, στις 25 Φε¬ 
βρουάριου, οι εργάτες καταλαμβάνουν 
αστυνομικά τμήματα και εργοστάσια τα 
οποία διαχειρίζονται εκλεγμένες επιτρο¬ 
πές. Ο στρατός όσες φορές έφτανε στην 
πόλη από τα σύνορα για καταστείλει 
την εξέγερση περνούσε με το μέρος των 
εργατών. Τα Σοβιέτ επανιδρύονται, εξα¬ 
πλώνονται σε άλλες πόλεις και ριζοσπα- 
στικοποιούνται, διαμορφώνοντας μία 
κατάσταση δυαδικής εξουσίας. 

Το μπολσεβίκικο κόμμα θα γιγαντω¬ 
θεί σε αυτές τις συνθήκες. Τα περίπου 24 
χιλιάδες μέλη του κατά την επανάσταση 
του Φλεβάρη, πολλαπλασιάστηκαν μέ¬ 
χρι τον Οκτώβρη. Τον Απρίλιο, ο Λένιν 
δίνει τη μάχη για τον επανεξοπλισμό τον 
Μπολσεβίκων, με τις Θέσεις του Απρίλη, 
και τον αναπροσανατολισμό προς την 
κατάληψη της εξουσίας, απέναντι στην 
εσωτερική αντιπολίτευση στο μπολσεβί¬ 
κικο κόμμα και φυσικά απέναντι στους 
Μενσεβίκους που στήριζαν την προσω¬ 
ρινή αστική κυβέρνηση για μια αστικο- 
δημοκρατική επανάσταση. 

Τον Αύγουστο, ο στρατηγός Κορ- 
νίλοφ επιχειρεί πραξικόπημα, υπό την 
ανοχή-στήριξη της κυβέρνησης. Όμως 
δεν έχει καμία τύχη μπροστά στο οπλι¬ 
σμένο προλεταριάτο που, με επικεφαλής 
τους μπολσεβίκους, τσακίζει το πραξι¬ 
κόπημα. Ο στρατός, αποτελούμενος από 
αγρότες στην πλειοψηφία του, είχε ενω¬ 


θεί με τους εργάτες. Εκείνη την περίοδο 
συγκροτείται και η Στρατιωτική Επανα¬ 
στατική Επιτροπή του Σοβιέτ Πετρού¬ 
πολης, υπό τον Λέων Τρότσκι, που προ¬ 
ετοιμάζει στρατιωτικά την επανάσταση. 
Στις 24 του Οκτώβρη, οι ένοπλοι εργά¬ 
τες μαζί με τον στρατό καταλαμβάνουν 
τα Χειμερινά Ανάκτορα και τα ξημερώ¬ 
ματα της 25 ης Οκτώβρη, το 2° Παρρώσι- 
κο συνέδριο των Σοβιέτ αποφασίζει το 
πέρασμα της κρατικής εξουσίας σε αυτό, 
επικυρώνοντας την πρώτη νικηφόρα 
προλεταριακή επανάσταση. 

Η Οκτωβριανή επανάσταση έδειξε 
τον δρόμο στην παγκόσμια εργατική 
τάξη. Ενέπνευσε και εμπνέει ακόμα εκα¬ 
τομμύρια εργαζόμενους και καταπιεσμέ¬ 
νους σε ολόκληρο τον κόσμο. Και έδειξε 
πως ένας άλλος κόσμος είναι εφικτός. 
Αποτέλεσε και αποτελεί φωτεινό οδηγό 
κάθε επαναστάτη, παρά τη συκοφάντη- 
ση που έχει υποστεί λόγω των κατοπι¬ 
νών εγκλημάτων του σταλινισμού. 

Το μήνυμα της Οκτωβριανής επανά¬ 
στασης γίνεται πιο επίκαιρο από ποτέ, 
ειδικά στη σημερινή κρίση του καπιτα¬ 
λισμού που οδηγεί στην εξαθλίωση δι¬ 
σεκατομμύρια ανθρώπους, δημιουργεί 
πολέμους, πρόσφυγες, περιβαλλοντική 
καταστροφή. Είναι καθήκον όλων μας 
να παλέψουμε με όλες μας τις δυνάμεις 
για τη σοσιαλιστική επανάσταση και τον 
κομμουνισμό. Για μια κοινωνία χωρίς εκ¬ 
μετάλλευση, καταπίεση, φτώχεια, πολέ¬ 
μους και εξαθλίωση. 

■ Γιώργος Τσ. 

Εξέγερση του Πολυτεχνείου 

Σημείο ανηφόρας για ιην εργατική τάξη και ίο κίνημα 



Τ ην περίοδο 1955-1965, ο ελλη¬ 
νικός καπιταλισμός σημείωσε 
τεράστια ανάπτυξη. Μπήκαν 
γερές βάσεις για σημαντικό 
εκσυχρονισμό στη βαριά βιομηχανία, τη 
ναυτιλία κ.ά., ο οποίος στηρίχτηκε στην 
υπερεκμετάλλευση των εργατικών μαζών. 
Η προλεταριοποίηση της ελληνικής κοινω¬ 
νίας ήταν απότομη. Αυξήθηκε σημαντικά το 
κοινωνικό βάρος των οικοδόμων και του βι¬ 
ομηχανικού προλεταριάτου, οδηγώντας σε 
μια μεγάλη ανάπτυξη των αγώνων (με αφε¬ 
τηρία τις απεργίες και συγκρούσεις των οι¬ 
κοδόμων), που σε συνδυασμό με τον «προ¬ 
πομπό» της επιτυχίας της ΕΔΑ στις εκλογές 
του 1958, προκάλεσαν μεγάλες ρωγμές στο 
μετεμφυλιακό κράτος. 

Μετά τη νίκη τους στον εμφύλιο, η αστι¬ 
κή τάξη και ο ιμπεριαλισμός είχαν επιβάλλει 
ένα σκληρό καθεστώς «έκτακτων μέτρων» 
ενάντια στο εργατικό κίνημα, όπου όλες οι 
κομμουνιστικές οργανώσεις ήταν παράνο¬ 
μες. Η Δεξιά (αρχικά με τον Συναγερμό του 
Παπάγου, μετά με την ΕΡΕ του Καραμαν¬ 
λή), συμβαδίζοντας με το Παλάτι, έγινε ο 
εκφραστής και εκπρόσωπος της φτώχειας, 
της εκμετάλλευσης, της αμορφωσιάς και 
της κρατικής τρομοκρατίας. Μετά το 1961, 
αυτό το καθεστώς μπαίνει σε κρίση και η 
Ένωση Κέντρου, με επικεφαλής τον Γ. Πα- 
πανδρέου και τη βοήθεια της ΕΔΑ-ΚΚΕ 
(που ακολουθούσε πολιτική ουράς απέναντι 
της), συγκέντρωσε μεγάλη λαϊκή επιρροή. 
Η άνοδος του εργατικού κινήματος κορυ- 
φώθηκε στις «70 μέρες» των Ιουλιανών του 
1965. 

Όμως, οι ρεφορμιστές της ΕΔΑ-ΚΚΕ, 
με την αδιέξοδη, νομιμόφρονη και δειλή 
ρεφορμιστική πολιτική τους, έσπρωξαν το 
κίνημα να ξεθυμάνει. Η ήττα των οικοδό¬ 
μων, της αήτητης μέχρι τότε πρωτοπορίας 
της εργατικής τάξης, στην απεργία της 12 ης 


Απρίλη 1967, η απογοήτευση και η κούραση 
των μαζών, επέτρεψαν την πραγματοποίηση 
των σχεδίων για την επιβολή δικτατορίας. 
Στόχος της ήταν να διατηρήσει την υπερεκ¬ 
μετάλλευση και το μετεμφυλιακό κράτος, 
να τσακίσει τις πολιτικές και συνδικαλιστι¬ 
κές οργανώσεις του εργατικού κινήματος. 

Ωστόσο, η χούντα δεν μπορούσε να 
περάσει σε μια γενική, ολομέτωπη επίθεση 
ενάντια στους εργαζόμενους. Στις αρχές 
του 1973, η οξύτατη κρίση που ξέσπασε - 
και διεθνώς- συνετέλεσε στην ανάπτυξη 
ενός αντιδικτατορικού κινήματος. Η μεγά¬ 
λη απεργία των φοιτητών, με αφορμή το 
νόμο για τη στράτευσή τους, και οι καταλή¬ 
ψεις της Νομικής αποτέλεσαν σημαντικούς 
σταθμούς. Κορύφωση ήταν η εξέγερση του 
Πολυτεχνείου, όπου ενάντια στην γραμ¬ 
μή των ρεφορμιστών (ΚΚΕ, ΚΚΕ εσ. - είχε 
προηγηθεί η διάσπαση του 1968) επικρά¬ 
τησαν καθαρά πολιτικά συνθήματα και μια 
μαζική γραμμή σύγκρουσης με τη χούντα, 
που παζάρευε με τον αστικό πολιτικό κόσμο 
(από κοντά και οι ρεφορμιστές) μια ασφυ¬ 
κτικά ελεγχόμενη «φιλελευθεροποίηση». 

Η συμμετοχή των μαζών στην εξέγερση 
ήταν άμεση, μη διστάζοντας να αντιμετω¬ 
πίσουν τους μηχανισμούς καταστολής. Η 
αστυνομία ηττήθηκε στις συγκρούσεις. Πα¬ 
ράλληλα, εξαπλωνόταν σε εργοστάσια και 
γιαπιά η πολιτική απεργία. 

Κομβικό ρόλο έπαιξε η Εργατική Συνέ¬ 
λευση του Πολυτεχνείου, που δημιουργή- 


θηκε από την πρώτη μέρα, συντονιζόταν 
και διευθυνόταν από 7μελή επιτροπή που 
είχε εκλέξει η ίδια. Συνεδρίαζε καθημερινά 
και έπαιρνε αποφάσεις με άμεση ψηφοφο¬ 
ρία για αποιοδήποτε θέμα. Προπαγάνδιζε 
σε χώρους δουλειάς, συνοικίες, εργοστάσια 
τη δημιουργία επιτροπών, που θα κατέβα¬ 
ζαν τους εργάτες σε απεργία «ενάντια στη 
χούντα, τα μονοπώλια και τους αμερικά- 
νους πάτρωνές της», όπως αναφέρεται χα¬ 
ρακτηριστικά σε προκήρυξή της. Οι ακρο¬ 
αριστεροί φοιτητές (Τροτσκιστές, Μαοϊκοί 
κ.ά.) και η φοιτητική πρωτοπορία που τους 
ακολουθούσε, απέκτησαν μεγαλύτερη αυ¬ 
τοπεποίθηση, αμφισβητούσαν ρεφορμιστές 
και αστούς, παίρνοντας πρακτικές πρωτο¬ 
βουλίες (πχ. καταλήψεις). 

Στις αιματηρές συγκρούσεις στη διάρ¬ 
κεια των τριών ημέρων, από τους 882 νε¬ 
κρούς και τραυματίες, οι 171 ήταν φοιτητές 
και οι υπόλοιποι εργαζόμενοι, ενώ από τις 
866 συλλήψεις, οι 475 ήταν εργάτες- οικο¬ 
δόμοι και οι 317 φοιτητές. 

Αστοί και ρεφορμιστές διαστρεβλώνουν 
την αλήθεια για το Πολυτεχνείο. ΚΚΕ και 
ΚΚΕ εσ. αντιτάχθηκαν στην κατάληψη, την 
χαρακτήρισαν έργο 350 πρακτόρων της 
ΚΥΠ (Πανσπουδαστική ν. 8), προσπαθού¬ 
σαν να περιορίσουν τον πολιτικό χαρακτή¬ 
ρα των γεγονότων και να τα κρατήσουν σε 
φοιτητικά πλαίσια. Εμπόδιζαν την είσοδο 
οικοδόμων και αγροτών στο Πολυτεχνείο, 
τη διεξαγωγή μαθητικών συνελεύσεων, 


έκλειναν τις πόρτες παρότι ότι υπήρχαν 
χιλιάδες διαδηλωτές που συγκρούονταν 
στους δρόμους. Αμαύρωναν με κάθε τρόπο 
τη δουλειά της Εργατικής Συνέλευσης. 

Η θέση του Πολυτεχνείου στην ιστορία 
του εργατικού κινήματος είναι πολυδιάστα¬ 
τη. Αποτελεί σημείο ιδεολογικής, πολιτικής 
και πρακτικής αναφοράς για το εργατικό κί¬ 
νημα και συντελεί στη συγκρότηση και την 
ανασύνθεσή του. Ήταν θανάσιμο πλήγμα 
για τη χούντα, που 9 μήνες μετά έπεσε. Απο- 
τέλεσε σημαντική ήττα του «φιλελεύθερου» 
αστισμού αλλά και του ρεφορμισμού. Οι μά¬ 
ζες προσπέρασαν την πολιτική και πρακτική 
των ρεφορμιστών. Για πρώτη φορά, μια νέα 
πρωτοπορία (φαινόμενο που είχε εμφανι¬ 
στεί ήδη στα Ιουλιανά), επηρρεασμένη από 
τις επαναστατικές ιδέες, απέκτησε δύναμη 
και αμφισβήτησε ανοιχτά την επιρροή τους, 
με σημαντική συμβολή των Τροτσκιστών. 
Έτσι, το Πολυτεχνείο ήταν το ορόσημο/ 
αφετηρία ώστε με τη Μεταπολίτευση να 
ισχυροποιηθεί η άκρα και επαναστατική 
Αριστερά, να επεκταθεί ο συνδικαλισμός, οι 
εργοστασικές επιτροπές και σωματεία, συ¬ 
νολικότερα να κατακτηθούν συνδικαλιστι¬ 
κές, δημοκρατικές και πολιτικές ελευθερίες. 

Τέλος, η εξέγερση του Νοέμβρη δείχνει 
το δρόμο που πρέπει να ακολουθήσουμε 
νέοι, εργαζόμενοι, φτωχά λαϊκά στρώματα 
για να απαλλαγούμε από την επικίνδυνη 
ρεφορμιστική και νεομνημονιακή πολιτική 
του ΣΥΡΙΖΑ. Που τσαλαπάτησε το ΟΧΙ της 
5 ης Ιουλίου, προσχώρησε στο στρατόπεδο 
της αστικής τάξης και των ιμπεριαλιστών, 
εφαρμόζει το 3° και χειρότερο Μνημόνιο, 
το οποίο θα τσακίσει ό,τι έχει απομείνει όρ¬ 
θιο απ’ όσα κατακτήθηκαν την περίοδο της 
Μεταπολίτευσης. Με σκληρούς εργατικούς 
αγώνες και εξεγέρσεις θα καταφέρουμε να 
κερδίσουμε ξανά όλα όσα μας αποστερούν 
με τα απάνθρωπα Μνημόνιά τους. 


20 χρόνια χωρίς τον Ερνέστ Μαντέλ - Εκδηλώσεις μνήμης της Ο.Κ.Δ.Ε. 


Η Ο.Κ.Δ.Ε., στη μνήμη του Ερ¬ 
νέστ Μαντέλ, στα 20 χρό¬ 
νια από τον θάνατό του 
(20/7/1995) οργάνωσε σε 
4 πόλεις (Γιάννενα 21/10, Θεσσαλονίκη 
22/10, Αλεξανδρούπολη 23/10, Αθήνα 
4/11) εκδηλώσεις για την επαναστατική του 
δράση, για τη συμβολή του στη θεωρία του 
επαναστατικού μαρξισμού και στην οικοδό¬ 
μηση της 4 ης Διεθνούς. 

Δεκάδες αγωνιστές παρακολούθησαν 
αυτές τις εκδηλώσεις, όπου παρουσιάστηκε 
το έργο και η δράση ίσως του μεγαλύτερου 
επαναστάτη μαρξιστή του δεύτερου μισού 
του 20 ου αιώνα και σημαντικότερου ηγέτη 
της 4 ης Διεθνούς μετά τη δολοφονία του 
Τρότσκι. Αν και είναι αδύνατο μέσα σε λίγη 
ώρα να γίνει μια σοβαρή ανάλυση του τε¬ 
ράστιου θεωρητικού έργου του (πάνω από 
2.000 άρθρα και 30 βιβλία, μικρά και με¬ 
γάλα) και μιας επαναστατικής δράσης που 
απλώνεται σε όλο τον κόσμο, εντούτοις με 
τις εισηγήσεις, τη συζήτηση και τοποθετή¬ 
σεις πολλών συντρόφων και άλλων αγω¬ 
νιστών κατορθώθηκε να γίνουν γνωστά 
αρκετά πράγματα, ιδιαίτερα για τους νέους, 
που ήταν η μεγάλη πλειοψηφία των όσων 
παρακολούθησαν αυτές τις εκδηλώσεις. 

Συνοπτικά, συζητήθηκε ο ρόλος του Ε. 
Μαντέλ στην επιστροφή στον πραγματικό 
μαρξισμό και στην εξήγηση των νέων μορ¬ 
φών της καπιταλιστικής εξέλιξης, όταν: α) 


Ο «Σοβιετικός Μαρξισμός» από τη δεκα¬ 
ετία του ’30 είχε σκελετοποιηθεί και από 
τη μια μεριά παπαγάλιζε ορισμένα βασικά 
πράγματα της πολιτικής οικονομίας και από 
την άλλη είχε καταντήσει ένα απολογητι¬ 
κό δόγμα του σταλινισμού, β) Ο «Δυτικός 
Μαρξισμός», επίσης από την δεκαετία του 
’30, είχε αντικαταστήσει την πολιτική οικο¬ 
νομία (την καρδιά της μαρξιστικής θεωρί¬ 
ας) και τις μαρξιστικές αναζητήσεις με τη 
φιλοσοφία. Αυτή η «επιστροφή» στον Μαρξ 
έγινε από τον Ε. Μαντέλ με τρία σημαντικά 
έργα Εισαγωγή στην μαρξιστική οικονομία , 
Η γέννηση και η εξέλιξη των οικονομικών 
θεωριών τον Μαρξ 1843-1863 και η Μαρ¬ 
ξιστική Πραγματεία της οικονομίας (1962) 
και παρά πολλά άλλα άρθρα, κείμενα-πο- 
λεμικές κ.λπ. Δεν είναι καθόλου τυχαίο που 
ο Ε. Μαντέλ επέλεξε αυτή την «επιστροφή» 
στην πολιτική οικονομία, όπως άλλωστε 
και ο Μαρξ άρχισε από αυτή στην εξέταση 
του καπιταλισμού με τα Ονιιηάή$$β το 1858 
(δημοσιεύτηκαν για πρώτη φορά το 1939 
και ουσιαστικά έγιναν γνωστά από τη γερ¬ 
μανική έκδοση το 1953) και πάνω απ’ όλα 
με το Κεφάλαιο. 

Βέβαια, ο Ε. Μαντέλ προχώρησε και 
στον εκσυγχρονισμό του Μαρξισμού, δηλα¬ 
δή στην ανάλυση των αλλαγών που γνώρι¬ 
σε ο καπιταλιστικός τρόπος παραγωγής 
μετά τον ΒΉΠ (αυξανόμενη επέμβαση του 
κράτους στην οικονομία, καταναλωτική 


κοινωνία, επέκταση του τομέα των υπηρε¬ 
σιών, αλλαγές στα σχέδια της τεχνολογίας 
και της οργάνωσης της εργασίας, νεοαποι- 
κισμός και άνιση ανταλλαγή κ.λπ.), ίσως με 
το κορυφαίο του έργο του, τον Ύστερο Κα¬ 
πιταλισμό. Έγινε αναφορά για τη συμβολή 
του στη θεωρία των κρίσεων του καπιτα¬ 
λισμού με τα δυο του έργα, Η τελευταία 
οικονομική κρίση (1979-1980) και κυρίως 
Τα μακρά κύματα της καπιταλιστικής εξέ¬ 
λιξης. Το θέμα των μακρών κυμάτων το 
επεξεργαζόταν μέχρι το τέλος της ζωής του, 
όπως και το άλλο μεγάλο ζήτημα, τη σχέση 
της ταξικής πάλης με τους κύκλους της οι¬ 
κονομικής εξέλιξης. 

Παρουσιάστηκε η συμβολή του σε 
θέματα στρατηγικής και τακτικής όπως 
αναλύονται στα βιβλία του Για το Επανα¬ 
στατικό Κόμμα και τη Σοσιαλιστική Δη¬ 
μοκρατία και Δικτατορία τον Προλεταρι¬ 
άτου και σε αναρίθμητα άρθρα που έγραψε 
για εφημερίδες και περιοδικά. Εκτέθηκε, 
επίσης, ο ρόλος του (αφιέρωσε το μεγα¬ 
λύτερο μέρος της ζωής του) στην οικοδό¬ 
μηση της 4 ης Διεθνούς και των τμημάτων 
της (σε πάνω από 68 χώρες), της οποίας 
ανέβασε το κύρος και την ζωντάνια και 
την κατέστησε ικανή όχι μόνο να είναι μια 
σημαντική πηγή μαρξισμού για το παγκό¬ 
σμιο εργατικό κίνημα, αλλά να παίξει ένα 
σημαντικό ρόλο σε κινήματα, εξεγέρσεις, 
επαναστάσεις. 



Τέλος, έγινε μικρή αναφορά στον αγω¬ 
νιστή και στον ανθρωπισμό του. Από μι¬ 
κρός γνώρισε τις διώξεις και τα στρατόπε¬ 
δα των Ναζί.. .και αργότερα -μετά το γαλ¬ 
λικό Μάη- θα του απαγορευτεί η είσοδος 
σχεδόν σ’ όλες τις αναπτυγμένες καπιταλι¬ 
στικές χώρες. Ακόμη ο Ε. Μαντέλ θα μείνει 
στην Ιστορία και για την επαναστατική 
ανθρωπιστική διάσταση των έργων του. 

Στην επιτυχία των εκδηλώσεων για τη 
μνήμη του Ε. Μαντέλ συνετέλεσαν με τις 
συνεισφορές τους και οι σ. Γιώργος Γιαννό- 
πουλος (για τη ζωή του), Νίκος Γιαννόπου- 
λος (για θέματα στρατηγικής και τακτικής) 
και Γιάννης Τόλιος (για την οικονομία και 
ιδιαίτερα για τον Ύστερο Καπιταλισμό). 


ΜΣωφρόνης Παπαδόπουλος 

ΤΟΥΡΚΙΑ-ΕΚΛΟΓΕΣ 


Νίκη ΕρντοΥήν - κρίσιμη κητάσταση 

Μ Κώστας Δίκαιος 


Σ τις εκλογές της 1 ης Νοέμ¬ 
βρη, το Κόμμα Δικαιοσύ¬ 
νης και Ανάπτυξης (ΑΚΡ) 
του πρωθυπουργού Αχμέτ 
Νταβούτογλου (το ίδρυσε 
ο Ερντογάν το 2002) σημείωσε μια σχε¬ 
τική νίκη, παίρνοντας 49% (40,6% στις 
προηγούμενες βουλευτικές εκλογές στις 
7/6), 3 εκ. ψήφους περισσότερες και 316 
έδρες. Απέκτησε έτσι ξανά την αυτοδυ¬ 
ναμία στην Βουλή των 550 εδρών, την 
οποία είχε απολέσει στις 7/6 για πρώτη 
φορά μετά το 2002, όταν ανέβηκε για 
πρώτη φορά στην εξουσία. Αυτή η νίκη 
επιτεύχθηκε παρά την πλήρως αντιδημο- 
κρατική πρακτική της κυβέρνησης, την 
εξαπόλυση ενός σχεδόν ολοκληρωτικού 
πολέμου ενάντια στον κουρδικό λαό, με 
τη δημαγωγία πάνω στις φοβικές τάσεις 
των πιο συντηρητικών κομματιών, στις 
βομβιστικές επιθέσεις σε Ντιγιάρμπακιρ, 
Σουρούτς και Άγκυρα - και παρά την πο¬ 
λιτική κρίση μετά το εκλογικό αποτέλε- 
σματα της 7 ης Ιουνίου. 

Το κλίμα της «προεκλογικής περιό¬ 
δου» ήταν γεμάτο από επιθέσεις οπαδών 
του ΑΚΡ σε γραφεία και εφημερίδες της 
αντιπολίτευσης. Μόλις δύο μέρες πριν τις 
εκλογές, η αστυνομία έκανε έφοδο στον 
όμιλο Κοζα-^ρεΕ, όπου ανήκουν οι εφη¬ 
μερίδες Βυ§αη και ΜίΠεί, και εγκατέστη- 
σε κυβερνητικό επίτροπο, με την κατηγο¬ 
ρία «χρηματοδότησης της τρομοκρατί¬ 
ας». Ο όμιλος ανήκει στον αυτοεξόριστο 
στις ΗΠΑ ισλαμιστή Φετουλάχ Γκιουλέν, 
παλιό σύμμαχο του Ερντογάν αλλά νυν 
σφοδρό αντίπαλό του στο εσωτερικό του 
πολιτικού Ισλάμ. Υπήρχαν συνεχείς ει- 
σαγγελικές παρεμβάσεις σε ψηφιακές δο¬ 
ρυφορικές πλατφόρμες, τις οποίες υπο¬ 
χρέωνε να κλείσουν αντιπολιτευόμενα 
κανάλια (ακόμα και ένα παιδικό κανάλι, 
που μετέδιδε μόνο κινούμενα σχέδια και 
παραμύθια). 

Η επίθεση στον κουρδικό λαό είναι 
τεράστια. Το κούρδικο κόμμα ΗΌΡ είχε 
κατορθώσει στις εκλογές της 7 ης Ιουνίου 
να ξεπεράσει το απαράδεκτο όριο του 
10% και να μπει στη Βουλή, στερώντας 
ταυτόχρονα την αυτοδυναμία απ’ το 
ΑΚΡ. Μετά την τρομοκρατική επίθεση 
του Ισλαμικού Κράτους σε αγωνιστές στο 
Σουρούτς (βρίσκεται απέναντι από το 
Κομπανί, σύμβολο της κουρδικής αντί¬ 
στασης στο ΙΚ αλλά και της προσπάθει¬ 
ας δημιουργίας ανεξάρτητης κουρδικής 
περιοχής σε βόρεια Συρία/Ροτξάβα), ξε¬ 
σηκώθηκε μεγάλη δυσαρέσκεια ενάντια 
στην κυβέρνηση, που στήριζε, χρηματο¬ 
δοτούσε και εκπαίδευε στο έδαφος της 
Τουρκίας τους τζιχαντιστές (με στόχο 


τον Άσαντ). Το ΑΚΡ και το στρατιωτικο- 
πολιτικό σύμπλεγμα της χώρας υποχρε¬ 
ώθηκε να έρθει σε μερική ρήξη με το ΙΚ, 
ανοίγοντας τη βάση του Ιντσιρλίκ στα 
αεροπλάνα της «συμμαχίας των προθύ¬ 
μων» των ιμπεριαλιστών. Ταυτόχρονα, 
όμως, εξαπέλυσαν επίθεση ενάντια στο 
ΡΚΚ (Κούρδοι της Τουρκίας, μάχονται 
στα βουνά της νοτιοανατολικής Τουρ¬ 
κίας), το οποίο θεωρούν τρομοκρατική 
οργάνωση, το ΡΥΌ (κόμμα των Κούρδων 
της Συρίας), το οποίο θεωρούν τρομο¬ 
κρατική οργάνωση «χειρότερη» από το 
ΙΚ(ί), αλλά και να συνδέσουν το ΗΌΡ 
με το ΡΚΚ ως «προέκταση» της τρομο¬ 
κρατίας μέσα στην Τουρκία. Με στόχο 
να εξοργίσουν τον τουρκικό λαό και τα 
πιο συντηρητικά κομμάτια, να φοβίσουν 
τον κουρδικό λαό, να υφαρπάξουν τις 
ψήφους του ΗΌΡ, ίσως και να το βγά¬ 
λουν εκτός νόμου, να ξανακερδίσουν την 
αυτοδυναμία, χτυπώντας τις εθνικοαπε- 
λευθερωτικές διαθέσεις των Κούρδων. Η 
επίθεση στον κούρδικο λαό περιελάμβα- 
νε βομβαρδισμούς του ΡΚΚ στα βουνά, 
χιλιάδες συλλήψεις στις πόλεις, επιθέσεις 
σε Κούρδους μέσα στους χώρους εργα¬ 
σίας, αποκλεισμό δεκάδων πόλεων στη 
Νοτιοανατολική Τουρκία (κατοικείται 
κατά πλειοψηφία από Κούρδους). Στον 
αποκλεισμό της πόλης Τζίζρε, στην περι¬ 
οχή Μπόταν (όπου η κουρδική ταυτότη¬ 
τα ήταν πάντα ισχυρή και η οποία αποτε¬ 
λεί επίκεντρο της γεωγραφικής περιοχής 
των Κούρδων), δύναμη ασφάλειας 5.000 
εισέβαλαν διακόπτοντας κάθε δίοδο για 
8 συνεχόμενες ημέρες, υποτίθεται για 
την εκκαθάριση των «τρομοκρατών» του 
ΡΚΚ. Δεκάδες πολίτες σκοτώθηκαν, ανά- 
μεσά τους και παιδιά, ενώ υπήρξε μεγάλη 
έλλειψη σε ιατροφαρμακευτική περίθαλ¬ 
ψη και είδη πρώτης ανάγκης. Σ’ ολόκλη¬ 
ρη τη Νοτιοανατολική Τουρκία αλλά και 
στις πόλεις ζουν περίπου 15 εκ. Κούρδοι 
(από συνολικό πληθυσμό 30 εκ. Κούρ¬ 
δων σε Ιράν, Ιράκ, Συρία), το 15-30% του 
πληθυσμού της Τουρκίας. Οι Κούρδοι 
αντιστάθηκαν στις επιθέσεις με διαδη¬ 
λώσεις και συγκρούσεις, ενώ το ΡΚΚ είχε 
τουλάχιστον 2.000 νεκρούς, επιφέροντας 
όμως και 150 απώλειες σε αστυνομία και 
στρατό. Το ΗΌΡ στη διάρκεια του προε¬ 
κλογικού αγώνα είχε 500 συλλήψεις, 258 
νεκρούς, 400 γραφεία που δέχτηκαν επί¬ 
θεση και 1.900 που καταστράφηκαν! 

Η κυβέρνηση, σε μια γκεμπελική 
αντιστροφή, κατηγόρησε το ΡΚΚ για τη 
βομβιστική επίθεση στην Άγκυρα. Παρότι 
τελικά αποδείχθηκε ότι ο βομβιστής ήταν 
αδελφός του βομβιστή του Σουρούτς, 
βρισκόταν υπό αστυνομική παρακολού¬ 


θηση, αλλά «χάθηκε» δύο μέρες πριν την 
επίθεση(Ι), η κυβέρνηση και ο Ερντογάν 
συνέχισαν να μιλούν για προβοκάτσια 
του ΡΚΚ και των ακροαριστερών οργα¬ 
νώσεων ΌΗΚΡ-0 και ΜΕΚΡ, προβαίνο- 
ντας σε 1.300 συλλήψεις υποτιθέμενων 
μελών του ΡΚΚ και «συνεργατών» (ένα¬ 
ντι σε μόλις 276 για διασυνδέσεις με το ΙΚ 
ή την Αλ Κάιντα). 

Επιθέσεις δέχτηκαν και τα αντιπο¬ 
λιτευτικά κόμματα, το κεμαλικό Ρεπου- 
μπλικανικό Λαϊκό Κόμμα (ΟΗΡ), που είχε 
11 νεκρούς νέους στην Άγκυρα. Όμως, 
δεν μπόρεσε να ξεφύγει από το σύνδρομο 
της «διάσπασης της Τουρκίας». 

Λίγο πριν τις εκλογές, 244 διαδηλω¬ 
τές της πλατείας Γκεζί (που συμμετείχαν 
στις διαδηλώσεις και συγκρούσεις του 
2013) καταδικάστηκαν από δικαστήριο, 
αποδεικνύοντας ότι το δικαστικό σύστη¬ 
μα ελέγχεται απόλυτα από τον Ερντογάν! 

Ο Ερντογάν επιδιώκει τη μετατρο¬ 
πή της προεδρευόμενης δημοκρατίας σε 
προεδρική, δηλαδή να γίνει ένας «νέος 
Σουλτάνος» μιας ευρύτερης περιοχής από 
το Καζακστάν και τον Καύκασο μέχρι 
την Αίγυπτο, στα πλαίσια μιας πολιτι¬ 
κής μετατροπής της Τουρκίας σε μεγάλη 
περιφερειακή δύναμη. Γι’ αυτό το ΑΚΡ 
χρειάζεται στη βουλή 367 έδρες (ή 330 
και διεξαγωγή δημοψηφίσματος), δεν αρ¬ 
κεί η αυτοδυναμία (276 έδρες). Όμως τα 
σχέδια αυτά προσκρούουν σε σημαντικές 
εξελίξεις στην περιοχή και τον κόσμο, 
πράγμα που συχνά δεν κατανοούν υπερ¬ 
φίαλες και προσωποκεντρικές ηγεσίες. 

- Η εξάρτηση της τουρκικής οικονο¬ 
μίας από το ξένο επενδυτικό κεφάλαιο 
την κατέστησε ιδιαίτερα ευάλωτη απέ¬ 
ναντι στην παγκόσμια οικονομική κρίση. 
Η άνοδος του ΑΕΠ για το 2015-2016 
περιορίζεται στο 3%, η τουρκική λίρα είχε 
υποτιμηθεί σχεδόν 10%. Η κυβέρνηση εί¬ 
ναι αναγκασμένη να λάβει επώδυνα αντι¬ 
λαϊκά μέτρα. Γι’ αυτό και η επίθεση στις 
ελευθερίες του τύπου από τον Ερντογάν. 

- Η πτώση του Μόρσι και η επιβολή 
της δικτατορίας στην Αίγυπτο, η εμπλοκή 
των Ρώσων στη Συρία υπέρ του Άσαντ, η 
ανάγκη των ΗΠΑ και των άλλων ιμπε¬ 
ριαλιστών και αραβικών κρατών να χτυ¬ 
πήσουν το ΙΚ (που έχει ξεφύγει από τον 
έλεγχο), η ρήξη με τη Ρωσία στο θέμα της 
Συρίας (που απειλεί ακόμα και επενδύ¬ 
σεις κολοσσιαίες, όπως το πυρηνικό ερ¬ 
γοστάσιο και των αγωγό ρωσικού πετρε¬ 
λαίου και φυσικού αερίου ΤιιιΈδΙτεαηι), 
ψαλίδισαν τα όνειρα και το κύρος του 
Ερντογάν και δημιούργησαν φόβους για 
απομόνωση από ΗΠΑ, Ρωσία, Ισραήλ, 
αραβικά κράτη, που εκτός των γεωπολιτι¬ 
κών επιπτώσεων πιέζουν και την τουρκι¬ 
κή βιομηχανία. Τέλος, η αναβάθμιση του 
Ιράν μετά τη συμφωνία για τα πυρηνικά 
με τις ΗΠΑ (που το ανάγει σε στρατηγικό 
εταίρο στο Ιράκ και αυξάνει την επιρροή 
του σε Λίβανο, Συρία) περιορίζει ακόμα 
περισσότερο τον ορίζοντα της Τουρκίας. 

- Το πιο σημαντικό είναι οι εξελίξεις 
στο Κουρδικό. Το βόρειο Ιράκ αποτελεί 
ήδη ένα ημιανεξάρτητο κράτος με στρα¬ 
τό (εξοπλισμένο καλά από τους ιμπερι¬ 
αλιστές για να αντιμετωπίσει το ΙΚ), με 
σύνορα, διαβατήρια και πιθανή επέκτα¬ 
ση σε Μοσούλη και Κιρκούκ, δηλαδή σε 
σημαντικά πετρελαιοφόρα κοιτάσματα! 


Η βόρεια Συρία αποτελεί το δεύτερο πε¬ 
δίο ήττας της Τουρκία. Η επέκταση του 
ΙΚ (που θορύβησε τους ιμπεριαλιστές, 
λόγω της αδυναμίας τους να στείλουν 
στρατεύματα και της αναποτελεσματικό¬ 
τητας του βομβαρδισμού, χωρίς χερσαία 
δράση) ανέδειξε την ηρωική αντίσταση 
των Κούρδων της Ροτζάβα στο Κομπα¬ 
νί. Το ΡΥΌ και οι λαϊκές πολιτοφυλακές 
ΥΡΟ ήταν οι μόνες που αντιστέκονται 
στο ΙΚ. Οι ιμπεριαλιστές αποφάσισαν να 
τα στηρίξουν, παρά τις τουρκικές αντιρ¬ 
ρήσεις (τα θεωρούν τρομοκράτες, συν- 
δεδεμένους με το ΡΚΚ). Έτσι τα όνειρα 
της Τουρκίας για ζώνη ασφαλείας στη 
Βόρεια Συρία πάνε περίπατο. Ταυτόχρο¬ 
να, οι ΥΡΌ διευρύνουν την επιρροή τους, 
εκδιώχοντας το ΙΚ από περιοχές της Βό¬ 
ρειας Συρίας και ανακηρρύσσοντας ήδη 4 
καντόνια της Ροτζάβα του άε ίάεΐο αυτό¬ 
νομου κουρδικού κρατιδίου στη Βόρεια 
Συρία. Το Τελ Αμπιάντ, το τέταρτο κα¬ 
ντόνι (μετά το Κομπανί, την Τζαζίρα και 
το Αφρίν) είχε κυρίως αραβικό πληθυσμό, 
που φημολογείται ότι εκδιώκεται προκει- 
μένου να επεκταθούν οι Κούρδοι με την 
δικαιολογία ότι συνεργάστηκε με το ΙΚ. 

Η Τουρκία φοβάται μεταφορά του 
εξοπλισμού του ΥΡΟ (περιλαμβάνει και 
αντιαεροπορικές ρουκέτες) στο ΡΚΚ και 
μια πιθανή κίνηση των ΥΡΟ προς την 
Τζαραμπλούς αντί για την Ρακά (πρωτεύ¬ 
ουσα του ΙΚ), οπότε θα δημιουργηθεί μια 
κουρδική εδαφική «λωρίδα» κατά μήκος 
των νοτίων συνόρων της Τουρκίας. Αν 
σ’ αυτή προσθέσει κανείς την έξαρση της 
εθνικής συνείδησης των Κούρδων της 
Τουρκίας μετά την ηρωική αντίσταση στο 
Κομπανί και την αντίσταση στην επίθεση 
που δέχτηκαν από το τουρκικό κράτος, 
είναι φανερό ότι ο διαμελισμός της Τουρ¬ 
κίας έχει μπει σε κίνηση. 

Ο Ερντογάν επέλεξε ως απάντηση 
την κατά μέτωπο επίθεση σε Κούρδους 
και λαϊκές ελευθερίες. Ο φόβος που έσπει¬ 
ρε στις τουρκικές συντηρητικές μάζες, η 
καταστολή των Κούρδων, το σύρσιμο της 
αντιπολίτευσης σ’ αυτή την πολιτική, που 
την υπονόμευσε (το (2ΗΡ πήρε το ίδιο 
ποσοστό με την 7 η Ιούνη, το ακροδεξιό, 
εθνικιστικό ΜΗΡ συρρικνώθηκε στο 12% 
και τις 40 από 80 έδρες, παραχωρώντας 
την αντικουρδική πρωτοκαθεδρία στο 
ΑΚΡ), έδωσαν στον Ερντογάν την ευκαι¬ 
ρία να αρπάξει την αυτοδυναμία. Όμως, 
απέχει από τον αριθμό εδρών που χρει¬ 
άζεται. Το ΗΌΡ πήρε 10,6%, κατόρθωσε 
παρά τον πόλεμο να ξαναμπεί στη βουλή, 
αποδεικνύοντας ότι δεν θα είναι εύκολος 
αντίπαλος. Ο Ερντογάν, αμέσως μετά 
την σχετική νίκη του, άρχισε τις συλλή¬ 
ψεις αντιπολιτευόμενων, κυρίως από το 
δίκτυο Ηίζηιεΐ (αστυνομικοί, δικαστές, 
δήμαρχοι), και επέβαλε απαγόρευση της 
κυκλοφορίας σε πόλεις του Ντιγιάρμπα- 
κιρ, όπου τρεις νεαροί Κούρδοι έπεσαν 
νεκροί! Όσο όμως κι αν ο Ερντογάν επιδι¬ 
ώξει συμμαχία με το ΟΗΡ ή και το ΜΗΡ, 
κυρίως εναντίον των Κούρδων, κάθε 
άλλο παρά είναι σίγουρο το αποτέλεσμα. 
Γιατί δύσκολα θα βρεθεί κανείς διαθέσι¬ 
μος να συνδράμει την απολυταρχία του, 
γιατί τα αντιλαϊκά θα υποσκάψουν την 
βάση του - και γιατί οι Κούρδοι φαίνεται 
να βρίσκονται μπροστά στο ραντεβού 
τους με την ιστορία, που μάλλον δεν θα 
θελήσουν να το χάσουν! 






























